HR

PRILOG II.

„PRILOG II.

**UPUTE ZA IZVJEŠĆIVANJE O REGULATORNOM KAPITALU I KAPITALNIM ZAHTJEVIMA**

## DIO II.: UPUTE ZA OBRASCE

(…)

9. Knjiga trgovanja i pragovi tržišnog rizika, granica između knjige trgovanja i knjige pozicija kojima se ne trguje i reklasifikacije

9.1 C 90.00 – Knjiga trgovanja i pragovi tržišnog rizika T

9.1.1 Opće napomene

1. Informacije iskazane u ovom obrascu odražavaju rezultat izračuna iz članka 94. Uredbe (EU) br. 575/2013 (Odstupanje za mali obujam poslova iz knjige trgovanja) i obujam bilančnih i izvanbilančnih poslova institucije podložnih tržišnom riziku koji se izračunava u skladu s člankom 325.a Uredbe (EU) br. 575/2013.

9.1.2 Upute za specifične pozicije

1. Rezultat izračuna iz članka 94. Uredbe (EU) br. 575/2013 i informacije o obujmu bilančnih i izvanbilančnih poslova institucije podložnih tržišnom riziku koji se izračunava u skladu s člankom 325.a Uredbe (EU) br. 575/2013 dostavljaju se zasebno za kraj svakog mjeseca u tromjesečju na koje se izvješće odnosi, u recima od 0010 do 0030.

|  |  |
| --- | --- |
| **Redak** | **Pravna osnova i upute** |
| 0010 | **Mjesec 3.**  Podaci o stanju na zadnji dan trećeg mjeseca u tromjesečju na koje se izvješće odnosi. |
| 0020 | **Mjesec 2.**  Podaci o stanju na zadnji dan drugog mjeseca u tromjesečju na koje se izvješće odnosi. |
| 0030 | **Mjesec 1.**  Podaci o stanju na zadnji dan prvog mjeseca u tromjesečju na koje se izvješće odnosi. |

|  |  |
| --- | --- |
| **Stupac** | **Pravna osnova i upute** |
| 0010 | **Bilančni i izvanbilančni poslovi podložni tržišnom riziku**  Članak 325.a stavak 2. Uredbe (EU) br. 575/2013.  Institucije iskazuju apsolutni iznos koji odražava njihove bilančne i izvanbilančne poslove podložne tržišnom riziku koji se izračunava u skladu s člankom 325.a stavkom 2. Uredbe (EU) br. 575/2013. |
| 0020 – 0060 | **Raščlamba po knjigama**  Bilančni i izvanbilančni poslovi podložni tržišnom riziku raščlanjuju se na knjigu trgovanja i knjigu pozicija kojima se ne trguje. |
| 0020-0040 | **Knjiga trgovanja**  Pozicije raspoređene u knjigu trgovanja koje su uključene u izračun iz članka 325.a stavka 2. Uredbe (EU) br. 575/2013. |
| 0030 – 0040 | **Od čega: poslovi iz knjige trgovanja za potrebe članka 94. Uredbe (EU) br. 575/2013**  Članak 94. stavak 3. Uredbe (EU) br. 575/2013.  Kako je propisano člankom 94. stavkom 3. točkom (b) Uredbe (EU) br. 575/2013, institucije iskazuju tržišne vrijednosti od posljednjeg dana u mjesecu; ako tržišne vrijednosti nisu dostupne, fer vrijednosti na isti datum ili, ako tržišne vrijednosti i fer vrijednosti nisu dostupne na određeni datum, posljednju tržišnu vrijednost ili fer vrijednost. |
| 0030 | **Ukupno**  Članak 94. stavak 3. Uredbe (EU) br. 575/2013.  Apsolutni iznos dugih i kratkih pozicija zbraja se kako je propisano u članku 94. stavku 3. točki (c) Uredbe (EU) br. 575/2013. |
| 0040 | **u % ukupne imovine**  Članak 94. stavak 1. točka (a) Uredbe (EU) br. 575/2013.  Obujam poslova iz knjige trgovanja za potrebe članka 94. Uredbe (EU) br. 575/2013 iskazuje se kao postotak ukupne imovine. |
| 0050 – 0060 | **Knjiga pozicija kojima se ne trguje**  Pozicije raspoređene u knjigu pozicija kojima se ne trguje koje su uključene u izračun iz članka 325.a stavka 2. Uredbe (EU) br. 575/2013.  Institucije iskazuju pozicije iz knjige pozicija kojima se ne trguje podložne tržišnom riziku raščlanjene na pozicije podložne valutnom riziku i pozicije podložne robnom riziku.  Relevantni iznosi određuju se u skladu s člankom 325.a stavkom 2. točkama (d) i (e) Uredbe (EU) br. 575/2013. |
| 0070 | **u % ukupne imovine**  Članak 325.a stavak 1. točka (a) Uredbe (EU) br. 575/2013.  Bilančni i izvanbilančni poslovi podložni tržišnom riziku iskazuju se kao postotak ukupne imovine. |
| 0080 | **Ukupna imovina**  Članak 94. stavak 1. točka (a) i članak 325.a stavak 1. točka (a) Uredbe (EU) br. 575/2013. |

9.2. Granica između knjige trgovanja i knjige pozicija kojima se ne trguje (BOU)

9.2.1 Opće napomene

209.a Ovaj se obrazac upotrebljava za pružanje informacija o sastavu knjige trgovanja (BOU1) s obzirom na pretpostavke za uključivanje instrumenata u knjige utvrđene u članku 104. Uredbe (EU) br. 575/2013.

9.2.2 C 90.05 – Granica: Knjiga trgovanja (BOU1)

9.2.2.1. Opće napomene

209.b Institucije u ovom obrascu iskazuju sve pozicije raspoređene u knjigu trgovanja iz članka 4. stavka 1. točke 85. Uredbe (EU) br. 575/2013, osim instrumenata i pozicija isključenih iz izračuna praga iz članka 325.a Uredbe (EU) br. 575/2013. 209.c Odstupajući od članka 21. stavka 1. točke (a) Uredbe (EU) 2021/451, institucije iskazuju nulu u redcima 0010 i 0020, stupcima 0020 („Obvezno u knjizi trgovanja”), 0130 („Instrumenti uključeni u knjigu trgovanja uz odobrenje nadležnog tijela: instrumenti u hedge fondovima”) odnosno 0140 („Ostali instrumenti”), ako njihova knjiga trgovanja ne uključuje nijedan instrument koji odgovara opisu odgovarajuće rubrike.

9.2.2.2. Upute za specifične pozicije

|  |  |
| --- | --- |
| **Stupac** | **Pravna osnova i upute** |
| 0010 - 0150 | **Knjiga trgovanja: Agregirane pozicije: Vrijednost učinka članka 325.a Uredbe (EU) br. 575/2013 (neto (+) pozitivna / (–) negativna tržišna vrijednost)**  Članak 4. stavak 1. točka 86., članak 104., članak 325.a stavak 2. točka (a) Uredbe (EU) br. 575/2013  Institucije zasebno iskazuju informacije o agregiranim dugim pozicijama i agregiranim kratkim pozicijama. Određuju vrijednost agregirane duge (kratke) pozicije u skladu s člankom 325.a stavkom 2. Uredbe (EU) br. 575/2013, uz sljedeće odstupanje: ako vrijednost agregirane duge (kratke) pozicije odgovara neto pozitivnoj tržišnoj vrijednosti, u ovom se obrascu iskazuje pozitivna vrijednost; ako vrijednost agregirane duge (kratke) pozicije odgovara neto negativnoj tržišnoj vrijednosti, iskazuje se negativna vrijednost. |
| 0010 | **Agregirane pozicije – od čega: u stranoj valuti**  Instrumenti se iskazuju u ovom stupcu ako su izraženi u valuti koja nije izvještajna valuta, ako imaju odnosnu imovinu u toj valuti ili deviznu poziciju kao odnosnu imovinu. |
| 0020 – 0120 | **Agregirane pozicije – obvezno u knjizi trgovanja**  Ako instrument ispunjava više od jednog uvjeta za uključivanje u knjigu trgovanja, institucije ga iskazuju u stupcu koji smatraju najprikladnijim od stupaca između 0030 i 0120. Instrumenti klasificirani sa svrhom trgovanja u skladu s računovodstvenim okvirom iskazuju se u stupcu 0120 samo ako se ne mogu rasporediti ni u jedan od stupaca od 0030 do 0110. |
| 0020 | **Obvezno u knjizi trgovanja** |
| 0030 | **Instrumenti u alternativnom korelacijskom portfelju namijenjenom trgovanju**  Članak 104. stavak 2. prvi podstavak točka (a) Uredbe (EU) br. 575/2013 |
| 0040 | **Instrumenti zbog kojih bi nastala neto kratka kreditna pozicija ili neto kratka pozicija u vlasničkim instrumentima u knjizi banke**  Članak 104. stavak 2. prvi podstavak točka (b) Uredbe (EU) br. 575/2013 |
| 0050 | **Instrumenti proizašli iz usluge provedbe ponude odnosno prodaje vrijednosnih papira uz obvezu otkupa**  Članak 104. stavak 2. prvi podstavak točka (c) Uredbe (EU) br. 575/2013 |
| 0060 | **Instrumenti proizašli iz aktivnosti održavanja tržišta**  Članak 104. stavak 2. prvi podstavak točka (e) Uredbe (EU) br. 575/2013 |
| 0070 | **CIU-ovi**  Članak 104. stavak 2. prvi podstavak točka (f) Uredbe (EU) br. 575/2013 |
| 0080 | **Uvršteni vlasnički instrumenti**  Članak 104. stavak 2. prvi podstavak točka (g) Uredbe (EU) br. 575/2013 |
| 0090 | **Transakcije financiranja vrijednosnim papirima povezane s trgovanjem**  Članak 104. stavak 2. prvi podstavak točka (h) Uredbe (EU) br. 575/2013 |
| 0100 | **Opcije ili druge izvedenice ugrađene u vlastite obveze institucije (podijeljene)**  Članak 104. stavak 2. prvi podstavak točka (i) i treći podstavak Uredbe (EU) br. 575/2013 |
| 0110 | **Vlastite obveze institucije s ugrađenim opcijama, ili drugim izvedenicama (nisu podijeljene)**  Članak 104. stavak 2. prvi podstavak točka (i) i četvrti podstavak Uredbe (EU) br. 575/2013 |
| 0120 | **Instrumenti klasificirani sa svrhom trgovanja u skladu s računovodstvenim okvirom (koji nisu uključeni u prethodne stupce)**  Članak 104. stavak 2. prvi podstavak točka (d) Uredbe (EU) br. 575/2013  Instrumenti klasificirani sa svrhom trgovanja u skladu s računovodstvenim okvirom iskazuju se u ovom stupcu samo ako već nisu iskazani u stupcima od 0030 do 0110. |
| 0130 | **Agregirane pozicije – instrumenti uključeni u knjigu trgovanja uz odobrenje nadležnog tijela: instrumenti u hedge fondovima**  Članak 104. stavak 4.a Uredbe (EU) br. 575/2013 |
| 0140 - 0150 | **Agregirane pozicije – ostali instrumenti**  Instrumenti se iskazuju u ovom stupcu ako su raspoređeni u knjigu trgovanja u skladu s člankom 4. stavkom 1. točkom 85. Uredbe (EU) br. 575/2013 i nisu iskazani ni u jednom od stupaca od 0020 do 0130. |
| 0140 | **Ostali instrumenti** |
| 0150 | **Ostali instrumenti – od čega: Instrumenti u knjizi trgovanja, koji su tamo zbog nedostatka dokaza za klasifikaciju u knjigu pozicija kojima se ne trguje**  Članak 104. stavak 6. druga rečenica Uredbe (EU) br. 575/2013 |

|  |  |
| --- | --- |
| **Redak** | **Pravna osnova i upute** |
| 0010-0020 | **Svi instrumenti u knjizi trgovanja koji su uzeti u obzir u pragu iz članka 325.a Uredbe (EU) br. 575/2013** |
| 0030-0040 | **Instrumenti kojima je glavni činitelj rizika opći kamatni rizik ili rizik kreditne marže** |
| 0050-0060 | **Instrumenti kojima je glavni činitelj rizika rizik vlasničkih instrumenata** |
| 0070-0080 | **Instrumenti kojima je glavni činitelj rizika valutni rizik** |
| 0090-0100 | **Instrumenti kojima je glavni činitelj rizika robni rizik** |
| 0110-0120 | **Ostali instrumenti u knjizi trgovanja, uključujući instrumente kojima je glavni činitelj rizika rezidualni rizik**  Institucije u ovim redcima iskazuju svaki instrument raspoređen u knjigu trgovanja čiji glavni činitelj rizika nije jedan od činitelja rizika iz redaka od 0030 do 0100. Ti redci uključuju barem instrumente čiji su glavni činitelj rizika rezidualni rizici. |
| 0130-0140 | **Bilješka: Instrumenti klasificirani sa svrhom trgovanja u skladu s računovodstvenim okvirom**  Članak 104. stavak 2. prvi podstavak točka (d) Uredbe (EU) 575/2013 |

9.3. C 24.01. – Granica knjige trgovanja – reklasifikacija među knjigama (MOV)

9.3.1 Opće napomene

1. Ovaj se obrazac upotrebljava za dostavljanje informacija o reklasifikaciji pozicija u skladu s člankom 104.a Uredbe (EU) br. 575/2013.
2. Reklasifikacije se u ovom predlošku iskazuju samo u sljedeća dva slučaja:
   1. ako je nadležno tijelo odobrilo reklasifikaciju pozicije iz knjige trgovanja u poziciju iz knjige pozicija kojima se ne trguje ili obrnuto;
   2. ako reklasifikacija ispunjava uvjete iz članka 104.a stavka 6. Uredbe (EU) br. 575/2013 i može se provesti bez izričitog odobrenja nadležnog tijela.
3. U obrascu se iskazuju sljedeći reklasificirani instrumenti:
   1. instrumenti reklasificirani tijekom tromjesečja na koje se izvješće odnosi. Svi instrumenti reklasificirani tijekom tromjesečja iskazuju se u obrascu, bez obzira na to dovodi li reklasifikacija do smanjenja kapitalnih zahtjeva ili ne. Instrument reklasificiran tijekom tromjesečja iskazuje se čak i ako se instrument prestao priznavati ili je dospio između datuma reklasifikacije i referentnog datuma izvješća;
   2. instrumenti reklasificirani u prethodnim izvještajnim razdobljima koji od referentnog datuma izvješća i dalje privlače kapitalni zahtjev u skladu s člankom 104.a stavkom 3. točkom (b) Uredbe (EU) br. 575/2013;
   3. instrumenti reklasificirani u prethodnim izvještajnim razdobljima za koje vrijedi kapitalni zahtjev u skladu s člankom 104.a stavkom 3. točkom (b) Uredbe (EU) br. 575/2013 na prethodni referentni datum, ako odluka nadležnog tijela o dopuštanju priznavanja smanjenja kapitalnih zahtjeva proizvodi učinke tijekom tromjesečja na koje se izvješće odnosi.
4. Institucije iskazuju informacije o reklasifikaciji zasebno za svaki reklasificirani instrument.
5. U rubrici „grupa za prijeboj” navodi se grupa za prijeboj koja uključuje subjekt koji je držao poziciju od referentnog datuma ili od datuma dospijeća ili prestanka priznavanja, ovisno o slučaju.

9.3.2 Upute za specifične pozicije

|  |  |
| --- | --- |
| **Stupac** | **Pravna osnova i upute** |
| 0010 | **Identifikacijska oznaka reklasifikacije**  Interna (alfanumerička) oznaka koju subjekt koji izvješćuje upotrebljava za identificiranje reklasificiranog instrumenta ili reklasifikacije, ovisno o slučaju.  Svaka reklasifikacija ima zasebnu identifikacijsku oznaku reklasifikacije. Identifikacijska oznaka reklasifikacije dodijeljena jednoj reklasifikaciji jedinstvena je i uvijek se dosljedno koristi tijekom vremena u svim izvješćima.  Ovo je identifikator retka koji je jedinstven za svaki redak u obrascu. |
| 0020 | **Vrsta instrumenta**  Kratak opis reklasificiranog instrumenta koji omogućuje razumijevanje prirode i glavnih značajki reklasificiranog instrumenta.  Ako instrument koji je reklasificiran ima međunarodni identifikacijski broj vrijednosnog papira („ISIN”), oznaka ISIN uključuje se u opis, uz glavna obilježja instrumenta. |
| 0030 | **Knjiga iz koje je instrument reklasificiran**  Navodi se jedna od sljedećih dvaju opcija:   * Knjiga trgovanja Članak 4. stavak 1. točka 86. Uredbe (EU) br. 575/2013 * Knjiga banke  Sastoji se od svih pozicija koje nisu uključene u knjigu trgovanja. |
| 0040 | **Knjiga u koju je instrument reklasificiran**  Mora se odabrati jedna od sljedećih dvaju opcija:   * Knjiga trgovanja Članak 4. stavak 1. točka 86. Uredbe (EU) br. 575/2013 * Knjiga banke Sastoji se od svih pozicija koje nisu uključene u knjigu trgovanja. |
| 0050 | **Razlog za reklasifikaciju**  Objašnjavaju se iznimne okolnosti koje dovode do reklasifikacije pozicije u knjigama. Objašnjenje u ovoj rubrici mora biti dovoljno detaljno kako bi opravdalo zašto se reklasifikacija smatra izvanrednom okolnošću. |
| 0060 | **Prethodno odobrenje (status)**  Članak 104.a stavci 2. i 6. Uredbe (EU) br. 575/2013  Ako nije potrebno prethodno odobrenje nadležnog tijela u skladu s člankom 104.a stavkom 6. Uredbe (EU) br. 575/2013, institucije u ovom stupcu navode „nije potrebno prethodno odobrenje”. Ako je prethodno odobrenje potrebno i dobiveno, navodi se „dobiveno prethodno odobrenje”. |
| 0070 | **Datum ponovne klasifikacije**  Članak 104.a stavci 2. i 6. prva rečenica Uredbe (EU) br. 575/2013 |
| 0080 | **Neto (+) povećanje ili (–) smanjenje kapitalnih zahtjeva koje proizlazi iz reklasifikacije**  Neto promjena iznosa kapitalnih zahtjeva koja proizlazi iz reklasifikacije pozicije, izračunana u skladu s člankom 104.a stavkom 4. Uredbe (EU) br. 575/2013.  Povećanje kapitalnih zahtjeva koje proizlazi iz reklasifikacije iskazuje se s pozitivnim predznakom (+), a smanjenje kapitalnih zahtjeva iskazuje s negativnim (–) predznakom. |
| 0090 | **Uvećanje kapitalnih zahtjeva zbog reklasifikacije**  Ako neto promjena iznosa kapitalnih zahtjeva koja proizlazi iz reklasifikacije pozicije, kako je izračunana u skladu s člankom 104.a stavkom 4. Uredbe (EU) br. 575/2013, predstavlja smanjenje kapitalnih zahtjeva institucije, a nadležno tijelo nije odobrilo priznavanje tog smanjenja u skladu s člankom 104.a stavkom 3. točkom (b) Uredbe (EU) br. 575/2013, iznos smanjenja iskazuje se s pozitivnim predznakom. Iznos stoga predstavlja uvećanje kapitalnih zahtjeva za predmetnu reklasifikaciju.  Ako je nadležno tijelo ovlašteno priznati smanjenje kapitalnih zahtjeva u skladu s člankom 104.a stavkom 3. točkom (b) Uredbe (EU) br. 575/2013, ovaj stupac ostaje prazan. |
| 0100 | **Datum dospijeća ili predviđeni prestanak priznavanja instrumenta**  Ako prestanak priznavanja nije predviđen, iskazuje se dospijeće instrumenta.  Ako se predviđa prestanak priznavanja instrumenta prije njegova dospijeća, iskazuje se datum predviđenog prestanka priznavanja.  Ako su poznati samo mjesec i godina dospijeća ili prestanka priznavanja, datum dospijeća ili predviđenog prestanka priznavanja instrumenta iskazuje se kao posljednji dan u mjesecu. Ako je poznata samo godina prestanka priznavanja, datum dospijeća ili predviđenog prestanka priznavanja iskazuje se kao 31. prosinca te godine.  Ako se datum dospijeća ili predviđenog prestanka priznavanja instrumenta ne može utvrditi ili nije poznat, u ovaj se stupac upisuje 31. prosinca 9999. |
| 0110 | **Datum od kojeg nadležno tijelo dopušta priznavanje smanjenja kapitalnih zahtjeva**  Članak 104.a stavak 3. točka (b) Uredbe (EU) br. 575/2013  Ako je reklasifikacija dovela do neto povećanja kapitalnih zahtjeva i ako nadležno tijelo nije dopustilo priznavanje smanjenja kapitalnih zahtjeva, datum se ne iskazuje.” |