DA

BILAG II

"BILAG II

**INSTRUKSER TIL INDBERETNING AF KAPITALGRUNDLAG OG KAPITALGRUNDLAGSKRAV**

**DEL II: INSTRUKSER VEDRØRENDE SKEMAER**

(...)

KONCERNSOLVENS: OPLYSNINGER OM TILKNYTTEDE SELSKABER (GS)

2.1. Generelle bemærkninger

27. Skema C 06.01 og C 06.02 anvendes, hvis kapitalgrundlagskravene beregnes på konsolideret grundlag. Skema C 06.02 består af fire dele, hvor der indsamles oplysninger om alle individuelle enheder (herunder det indberettende institut), der er omfattet af konsolideringen:

a) enheder omfattet af konsolidering

b) detaljerede oplysninger om koncernsolvens

c) oplysninger om de individuelle enheders bidrag til koncernsolvensen

d) oplysninger om kapitalbuffere.

28. Institutter, der har opnået en undtagelse i overensstemmelse med artikel 7 i forordning (EU) nr. 575/2013, skal kun indberette kolonne 0010 til 0065 og kolonne 0250 til 0400.

29. De indberettede tal tager højde for alle relevante overgangsbestemmelser i forordning (EU) nr. 575/2013, som finder anvendelse på den respektive indberetningsdato.

2.2. Detaljerede oplysninger om koncernsolvens

30. Den anden del af skema C 06.02 (detaljerede oplysninger om koncernsolvens) i kolonne 0070 til 0240 bruges til at indsamle oplysninger om kreditinstitutter og andre regulerede finansielle institutter, som faktisk er underlagt særlige solvenskrav på individuelt grundlag. For hver enhed, der er omfattet af indberetningen, anføres kapitalgrundlagskravene for hver risikokategori og kapitalgrundlaget, for så vidt angår solvens.

31. Ved pro rata-konsolidering af kapitalinteresser skal tallene for kapitalgrundlagskrav og kapitalgrundlag afspejle de respektive pro rata-beløb.

2.3. Oplysninger om de individuelle enheders bidrag til koncernsolvensen

32. Formålet med den tredje del af skema C 06.02 og skema C 06.01 (Oplysninger om bidraget fra de individuelle enheder i konsolideringen til koncernsolvensen, jf. forordning (EU) nr. 575/2013), kolonne 0250 til 0400, som også omfatter enheder, der individuelt ikke er underlagt særlige solvenskrav, er at identificere, hvilke enheder i koncernen der genererer risici og rejser kapitalgrundlag fra markedet, ud fra data, der er umiddelbart tilgængelige eller let kan genbehandles, uden at kapitalprocenten skal rekonstrueres på individuelt eller delkonsolideret grundlag. På enhedsniveau bidrager tallene for både risiko og kapitalgrundlag til koncerntallene, men indgår i sig selv ikke i soliditetsgraden og kan således ikke sammenlignes med hinanden.

33. Den tredje del omfatter også beløbene for minoritetsinteresser, kvalificerende hybrid kernekapital og kvalificerende supplerende kapital, der kan indgå i det konsoliderede kapitalgrundlag.

34. Da der i denne tredje del af skemaet er tale om "bidrag", stemmer de tal, der indberettes her, i relevante tilfælde ikke overens med de tal, der er indberettet i de kolonner, der omhandler detaljerede oplysninger om koncernsolvens.

35. I princippet slettes eksponeringer på tværs af institutter inden for den samme koncern på en ensartet måde med hensyn til både risici og kapitalgrundlag, således at de beløb, der indberettes i koncernens konsoliderede CA-skema, dækkes ved at addere de beløb, der indberettes for hver enhed i skemaet "Koncernsolvens". Der kan ikke linkes direkte til CA-skemaet, hvis tærsklen på 1 % ikke overskrides.

36. Institutterne skal definere den mest hensigtsmæssige metode til opdeling mellem enhederne, så der tages højde for de mulige diversificeringsvirkninger for markedsrisiko og operationel risiko.

37. Én konsolideret koncern kan indgå i en anden konsolideret koncern. Det betyder, at enhederne inden for en delkoncern skal indberettes enhed-for-enhed i GS-skemaet for hele koncernen, også selv om delkoncernen selv er omfattet af indberetningskrav. En delkoncern, der er omfattet af indberetningskrav, skal også indberette GS-skemaet enhed-for-enhed, selv om disse oplysninger indgår i GS-skemaet for en konsolideret koncern på et højere niveau.

38. Et institut skal indberette data om en enheds bidrag, når enhedens bidrag til den samlede risikoeksponering overstiger 1 % af koncernens samlede risikoeksponering, eller når enhedens bidrag til det samlede kapitalgrundlag overstiger 1 % af koncernens samlede kapitalgrundlag. Denne tærskel gælder ikke, hvis datterselskaber eller delkoncerner bidrager med kapitalgrundlag (i form af minoritetsinteresser eller kvalificerende hybride kernekapitalinstrumenter eller supplerende kapitalinstrumenter, der indgår i kapitalgrundlaget) til koncernen.

2.4. C 06.01 – KONCERNSOLVENS: OPLYSNINGER OM TILKNYTTEDE SELSKABER — I ALT (GS I ALT)

|  |  |
| --- | --- |
| Kolonner | Instrukser |
| 0250-0400 | ENHEDER OMFATTET AF KONSOLIDERING  Se instrukser til C 06.02. |
| 0410-0480 | KAPITALBUFFERE  Se instrukser til C 06.02. |

|  |  |
| --- | --- |
| Rækker | Instrukser |
| 0010 | I ALT  "I alt" er summen af værdierne indberettet i samtlige rækker i skema C 06.02. |

2.5. C 06.02 – KONCERNSOLVENS: OPLYSNINGER OM TILKNYTTEDE SELSKABER (GS)

|  |  |
| --- | --- |
| Kolonner | Instrukser |
| 0011-0060 | ENHEDER OMFATTET AF KONSOLIDERING  I dette skema indberettes individuelle oplysninger om alle enheder i konsolideringen, jf. første del, afsnit II, kapitel 2, i forordning (EU) nr. 575/2013. |
| 0011 | NAVN  Navnet på enheden i konsolideringen. |
| 0021 | KODE  Koden skal som del af en ID-kode for en række være unik for hver indberettet enhed. For institutter og forsikringsselskaber skal koden være LEI-koden. For andre enheder skal koden være LEI-koden, eller, hvis en sådan ikke foreligger, en national kode. Koden skal være unik og skal anvendes konsekvent i skemaerne og over tid. Koden skal altid have en værdi. |
| 0026 | KODETYPE  Institutterne skal identificere kodetypen indberettet i kolonne 0021 som en "LEI-kode" eller "ikke-LEI-kode". Kodetypen skal altid indberettes. |
| 0027 | NATIONAL KODE  Institutterne kan også indberette den nationale kode, hvis de indberetter LEI-koden som ID-kode i "Kode"-kolonnen. |
| 0030 | INSTITUT ELLER TILSVARENDE (JA/NEJ)  "JA" indberettes, hvis enheden er omfattet af kapitalgrundlagskrav i henhold til forordning (EU) nr. 575/2013 og direktiv 2013/36/EU eller bestemmelser, der mindst svarer til Baselbestemmelserne.  "NEJ" indberettes i andre tilfælde.   Minoritetsinteresser:  Artikel 81, stk. 1, litra a), nr. ii), og artikel 82, stk. 1, litra a), nr. ii), i forordning (EU) nr. 575/2013  For så vidt angår minoritetsinteresser samt hybride kernekapitalinstrumenter og supplerende kapitalinstrumenter udstedt af datterselskaber, skal datterselskaber, hvis instrumenter kan være kvalificerede, være institutter eller virksomheder, der i medfør af gældende national lovgivning er underlagt kravene i forordning (EU) nr. 575/2013. |
| 0035 | TYPE ENHED  Typen af enhed indberettes på grundlag af følgende kategorier:  a) kreditinstitut  Artikel 4, stk. 1, nr. 1), i forordning (EU) nr. 575/2013  b) investeringsselskab  Artikel 4, stk. 1, nr. 2), i forordning (EU) nr. 575/2013  c) finansieringsinstitut (andet)  Artikel 4, stk. 1, nr. 20), 21) og 26), i forordning (EU) nr. 575/2013  Finansieringsinstitutter som omhandlet i artikel 4, stk. 1, nr. 26), i forordning (EU) nr. 575/2013, som ikke hører ind under en af kategorierne d), e) eller g)  d) (blandet) finansielt holdingselskab  Artikel 4, stk. 1, nr. 20) og 21) i forordning (EU) nr. 575/2013  e) accessorisk servicevirksomhed  Artikel 4, stk. 1, nr. 18), i forordning (EU) nr. 575/2013  f) securitiseringsenhed med særligt formål ("SSPE")  Artikel 4, stk. 1, nr. 66), i forordning (EU) nr. 575/2013  g) selskab for særligt dækkede obligationer og særligt dækkede realkreditobligationer  Enhed, der er oprettet for at udstede særligt dækkede obligationer eller særligt dækkede realkreditobligationer eller til at opbevare sikkerhedsstillelsen for en særlig dækket obligation eller en særligt dækket realkreditobligation, hvis den ikke hører ind under en af kategorierne a), b) eller d)-f) ovenfor  h) anden type enhed  Anden enhed i de i litra a)-g) omhandlede enheder.  Hvis en enhed ikke er omfattet af forordning (EU) nr. 575/2013 og direktiv 2013/36/EU, men er omfattet af bestemmelser, der mindst svarer til Baselbestemmelserne, bestemmes den relevante kategori på bedst mulig måde. |
| 0040 | **OMFANG AF DATA: individuelt fuldt konsoliderede (SF) ELLER individuelt delvist konsoliderede (SP)**  "SF" indberettes for individuelle datterselskaber, der er fuldt konsoliderede.  "SP" indberettes for individuelle datterselskaber, der er delvist konsoliderede. |
| 0050 | **LANDEKODE**  Institutterne skal angive landekoden på to bogstaver, jf. ISO 3166-1 alpha-2. |
| 0060 | ANDEL AF BESIDDELSE (%)  Denne procentvise andel vedrører den faktiske andel af kapitalen, som moderselskabet har i datterselskaber. I tilfælde af fuld konsolidering af et direkte datterselskab, er den faktiske andel f.eks. 70 %. I henhold til artikel 4, stk. 1, nr. 16), i forordning (EU) nr. 575/2013 fremkommer den andel, der skal indberettes vedrørende et datterselskab, ved at multiplicere ejerandelene mellem de pågældende datterselskaber. |
| 0065 | **MODREGNINGSGRUPPE**  Ved "modregningsgruppe" forstås:   * en gruppe af enheder, som af den kompetente myndighed har fået tilladelse til at anvende positioner i et institut eller en virksomhed til at modregne positioner i et andet institut eller en anden virksomhed i overensstemmelse med artikel 325b i forordning (EU) nr. 575/2013 * enhver individuel enhed, hvis positioner ikke kan modregnes positioner i en anden enhed i samme koncern, der er underlagt konsolideret tilsyn i henhold til direktiv 2013/36/EU, fordi den kompetente myndighed ikke har givet tilladelse hertil, jf. artikel 325b i nævnte forordning.   Institutterne skal angive den modregningsgruppe, som hver af de i skemaet opførte enheder tilhører, hvis følgende to betingelser er opfyldt:  a) De beregner kapitalgrundlagskravene til de af deres forretninger, der er underlagt markedsrisiko, i overensstemmelse med tredje del, afsnit IV, kapitel 1a eller kapitel 1b, eller begge, i forordning (EU) nr. 575/2013 eller er underlagt forpligtelsen til at indberette oplysninger om kapitalgrundlagskrav, i overensstemmelse med artikel med artikel 430, stk. 2a eller 2b, i nævnte forordning.  b) Den koncern, der er underlagt konsolideret tilsyn i henhold til direktiv 2013/36/EU, omfatter mindst to modregningsgrupper.  I denne kolonne indberettes værdierne "Modregningsgruppe 1", "Modregningsgruppe 2", osv. Sammenkoblingen af de juridiske enheder og modregningsgrupperne skal være konsistent over tid, konsistent på tværs af indberetninger for den pågældende koncern, der er underlagt konsolideret tilsyn, og forenelig med oplysningerne om modregningsgrupperne i skemaerne i [bilag I til forordning (EU) 2021/453].  Hvis instituttet opfylder den ovenfor specificerede betingelse a), og den koncern, der er underlagt konsolideret tilsyn i henhold til direktiv 2013/36/EU, blot omfatter en enkelt modregningsgruppe, skal institutterne angive "Én modregningsgruppe" i den række i skemaet, der svarer til moderselskabet. |
| 0070-0240 | OPLYSNINGER OM ENHEDER OMFATTET AF KAPITALGRUNDLAGSKRAV  I dette punkt med detaljerede oplysninger (dvs. kolonne 0070 til 0240) indsamles der kun oplysninger om de enheder og delkoncerner, som rent faktisk, idet de er omfattet af konsolidering (første del, afsnit II, kapitel 2, i forordning (EU) nr. 575/2013), er underlagt solvenskrav i forordning (EU) nr. 575/2013 eller bestemmelser, der mindst svarer til Baselbestemmelserne (dvs. JA er indberettet i kolonne 0030).  Der skal indberettes oplysninger om alle individuelle institutter i en konsolideret koncern, der er omfattet af kapitalgrundlagskrav, uanset hvor de er beliggende.  De oplysninger, der indberettes i denne del, skal afspejle de lokale solvensregler i den jurisdiktion, hvor instituttet driver virksomhed (til dette skema er det derfor ikke nødvendigt at foretage dobbelt beregning på individuelt grundlag i henhold til moderinstituttets regler). Når de lokale solvensregler adskiller sig fra forordning (EU) nr. 575/2013, og der ikke gives en sammenlignelig opdeling, angives oplysningerne det sted, hvor der foreligger data i den pågældende granulering. Denne del er derfor et faktuelt skema, der opsummerer de beregninger, som de individuelle institutter i en koncern skal foretage, idet det understreges, at nogle af institutterne kan være underlagt forskellige solvensregler.  **Indberetning af investeringsselskabers faste omkostninger:**  Investeringsselskaber skal medtage kapitalgrundlagskrav vedrørende faste omkostninger i deres beregning af kapitalprocent i henhold til artikel 95-98 i forordning (EU) nr. 575/2013.  Den del af den samlede risikoeksponering, der vedrører faste omkostninger, indberettes i kolonne 0100 i dette skema. |
| 0070 | SAMLET RISIKOEKSPONERING  Summen af kolonne 0080 til 0110 indberettes. |
| 0075 | HERAF: JUSTERING AF GULV (OUTPUTGULV FOR TREA)  Enheder skal indberette justeringen af gulvet ved beregning på individuelt grundlag. |
| 0080 | KREDIT; MODPARTSRISIKO; UDVANDINGSRISIKO, LEVERINGSRISIKO (FREE DELIVERIES) OG AFVIKLINGS-/LEVERINGSRISIKO  Det beløb, der indberettes i denne kolonne, svarer til summen af risikovægtede eksponeringer, som er lig med eller svarer til dem, der indberettes i række 0040 "RISIKOVÆGTEDE EKSPONERINGER FOR KREDITRISIKO, MODPARTSRISIKO, UDVANDINGSRISIKO OG LEVERINGSRISIKO (FREE DELIVERIES)", og beløbene for kapitalgrundlagskrav, som er lig med eller svarer til dem, der indberettes i række 0490 "SAMLET RISIKOEKSPONERING FOR AFVIKLINGSRISIKO/LEVERINGSRISIKO" i skema CA2. |
| 0090 | MARKEDSRISICI  Det beløb, der skal indberettes i denne kolonne, svarer til beløbet for kapitalgrundlagskrav, som er lig med eller svarer til dem, der indberettes i række 0520 "SAMLET RISIKOEKSPONERING FOR DEN FORRETNING, DER ER UNDERLAGT MARKEDSRISIKO" i skema CA2. |
| 0100 | OPERATIONEL RISIKO  Det beløb, der skal indberettes i denne kolonne, svarer til den risikoeksponering, som er lig med eller svarer til dem, der indberettes i række 0590 "SAMLET RISIKOEKSPONERING FOR OPERATIONELLE RISICI (OpR)" i skema CA2.  Faste omkostninger medtages i denne kolonne, herunder række 0630 "YDERLIGERE RISIKOEKSPONERING SOM FØLGE AF FASTE OMKOSTNINGER" i skema CA2. |
| 0110 | ANDRE RISIKOEKSPONERINGER  Det beløb, der skal indberettes i denne kolonne, svarer til den risikoeksponering, der ikke specifikt er anført ovenfor. Det er summen af beløbene i række 0640, 0680 og 0690 i skema CA2. |
| 0120-0240 | DETALJEREDE OPLYSNINGER OM KAPITALGRUNDLAG FOR KONCERNSOLVENS  De oplysninger, der indberettes i følgende kolonner, skal afspejle de lokale solvensregler i den medlemsstat, hvor enheden eller delkoncernen driver virksomhed. |
| 0120 | KAPITALGRUNDLAG  Det beløb, der skal indberettes i denne kolonne, svarer til det kapitalgrundlag, som er lig med eller svarer til det beløb, der indberettes i række 0010 "KAPITALGRUNDLAG" i skema CA1. |
| 0130 | HERAF: KVALIFICERENDE KAPITALGRUNDLAG  Artikel 82 i forordning (EU) nr. 575/2013  Denne kolonne udfyldes kun for datterselskaber, som indberettes individuelt, som er fuldt konsoliderede, og som er institutter.  Kvalificerende besiddelser er for ovennævnte datterselskaber instrumenter (plus tilknyttet overført resultat, overkurs ved emission og andre reserver), som ejes af andre personer end virksomhederne, og som indgår i konsolideringen efter forordning (EU) nr. 575/2013.  Det indberettede beløb skal indbefatte virkningerne af evt. overgangsbestemmelser. Det skal være det gældende beløb på indberetningsdatoen. |
| 0140 | RELATEREDE KAPITALGRUNDLAGSINSTRUMENTER, TILKNYTTET OVERFØRT RESULTAT, OVERKURS VED EMISSION OG ANDRE RESERVER  Artikel 87, stk. 1, litra b), i forordning (EU) nr. 575/2013 |
| 0150 | KERNEKAPITAL I ALT  Artikel 25 i forordning (EU) nr. 575/2013 |
| 0160 | HERAF: KVALIFICERENDE KERNEKAPITAL  Artikel 82 i forordning (EU) nr. 575/2013  Denne kolonne udfyldes kun for datterselskaber, som indberettes individuelt, som er fuldt konsoliderede, og som er institutter.  Kvalificerende besiddelser er for ovennævnte datterselskaber instrumenter (plus tilknyttet overført resultat og overkurs ved emission), som ejes af andre personer end de virksomheder, som indgår i konsolideringen efter forordning (EU) nr. 575/2013.  Det indberettede beløb skal indbefatte virkningerne af evt. overgangsbestemmelser. Det skal være det gældende beløb på indberetningsdatoen. |
| 0170 | RELATEREDE KERNEKAPITALINSTRUMENTER, TILKNYTTET OVERFØRT RESULTAT OG OVERKURS VED EMISSION  Artikel 85, stk. 1, litra b), i forordning (EU) nr. 575/2013 |
| 0180 | EGENTLIG KERNEKAPITAL  Artikel 50 i forordning (EU) nr. 575/2013 |
| 0190 | HERAF: MINORITETSINTERESSER  Artikel 81 i forordning (EU) nr. 575/2013  Denne kolonne udfyldes kun for fuldt konsoliderede datterselskaber, der er institutter, med undtagelse af datterselskaber, der er omhandlet i artikel 84, stk. 3, i forordning (EU) nr. 575/2013. I alle de beregninger, der kræves i medfør af artikel 84 i forordning (EU) nr. 575/2013, indgår hvert datterselskab på delkonsolideret grundlag, hvis det er relevant i henhold til artikel 84, stk. 2, og ellers på individuelt grundlag.  Minoritetsinteresser er for ovennævnte datterselskaber egentlige kernekapitalinstrumenter (plus tilknyttet overført resultat og overkurs ved emission), som ejes af andre personer end de virksomheder, som indgår i konsolideringen efter forordning (EU) nr. 575/2013.  Det indberettede beløb skal indbefatte virkningerne af evt. overgangsbestemmelser. Det skal være det gældende beløb på indberetningsdatoen. |
| 0200 | RELATEREDE KAPITALGRUNDLAGSINSTRUMENTER, TILKNYTTET OVERFØRT RESULTAT, OVERKURS VED EMISSION OG ANDRE RESERVER  Artikel 84, stk. 1, litra b), i forordning (EU) nr. 575/2013 |
| 0210 | HYBRID KERNEKAPITAL  Artikel 61 i forordning (EU) nr. 575/2013 |
| 0220 | HERAF: KVALIFICERENDE HYBRID KERNEKAPITAL  Artikel 82 og 83 i forordning (EU) nr. 575/2013  Denne kolonne udfyldes kun for fuldt konsoliderede datterselskaber, der er institutter, med undtagelse af datterselskaber, der er omhandlet i artikel 85, stk. 2, i forordning (EU) nr. 575/2013. I alle de beregninger, der kræves i medfør af artikel 85 i forordning (EU) nr. 575/2013, indgår hvert datterselskab på delkonsolideret grundlag, hvis det er relevant i henhold til artikel 85, stk. 2, og ellers på individuelt grundlag.  Minoritetsinteresser er for ovennævnte datterselskaber hybride kernekapitalinstrumenter (plus tilknyttet overført resultat og overkurs ved emission), som ejes af andre personer end de virksomheder, som indgår i konsolideringen efter forordning (EU) nr. 575/2013.  Det indberettede beløb skal indbefatte virkningerne af evt. overgangsbestemmelser. Det skal være det gældende beløb på indberetningsdatoen. |
| 0230 | SUPPLERENDE KAPITAL  Artikel 71 i forordning (EU) nr. 575/2013 |
| 0240 | HERAF: KVALIFICERENDE SUPPLERENDE KAPITAL  Artikel 82 og 83 i forordning (EU) nr. 575/2013  Denne kolonne udfyldes kun for fuldt konsoliderede datterselskaber, der er institutter, med undtagelse af datterselskaber, der er omhandlet i artikel 87, stk. 2, i forordning (EU) nr. 575/2013. I alle de beregninger, der kræves i medfør af artikel 87 i forordning (EU) nr. 575/2013, indgår hvert datterselskab på delkonsolideret grundlag, hvis det er relevant i henhold til artikel 87, stk. 2, og ellers på individuelt grundlag.  Minoritetsinteresser er for ovennævnte datterselskaber supplerende kapitalinstrumenter (plus tilknyttet overført resultat og overkurs ved emission), som ejes af andre personer end de virksomheder, som indgår i konsolideringen efter forordning (EU) nr. 575/2013.  Det indberettede beløb skal indbefatte virkningerne af evt. overgangsbestemmelser. Det skal være det gældende beløb på referencedatoen. |
| 0250-0400 | OPLYSNINGER OM ENHEDERNES BIDRAG TIL KONCERNSOLVENSEN |
| 0250-0290 | BIDRAG TIL RISICI  De oplysninger, der indberettes i følgende kolonner, skal være i overensstemmelse med de solvensregler, der gælder for det indberettende institut. |
| 0250 | SAMLET RISIKOEKSPONERING  Summen af kolonne 0260 til 0290 indberettes. |
| 0260 | KREDIT; MODPARTSRISIKO; UDVANDINGSRISIKO, LEVERINGSRISIKO (FREE DELIVERIES) OG AFVIKLINGS-/LEVERINGSRISIKO  Det indberettede beløb skal være de risikovægtede eksponeringer for kreditrisiko og kapitalgrundlagskravene i relation til afviklingsrisiko/leveringsrisiko efter forordning (EU) nr. 575/2013, ekskl. beløb vedrørende transaktioner med andre enheder, der indgår i beregningen af den konsoliderede soliditetsgrad for koncernen. |
| 0270 | MARKEDSRISICI  Risikoeksponeringer for markedsrisici beregnes på hvert enhedsniveau i overensstemmelse med forordning (EU) nr. 575/2013. Enheder skal indberette bidraget til koncernens samlede risikoeksponeringer for så vidt angår markedsrisiko. Summen af de beløb, der indberettes her, svarer til det beløb, der indberettes i række 0520 "SAMLET RISIKOEKSPONERING FOR DEN FORRETNING, DER ER UNDERLAGT MARKEDSRISIKO" i den konsoliderede indberetning. |
| 0280 | OPERATIONEL RISIKO  Det beløb, der skal indberettes i denne kolonne, svarer til risikoeksponeringen for så vidt angår operationel risiko.  Faste omkostninger angives i denne kolonne. |
| 0290 | ANDRE RISIKOEKSPONERINGER  Det beløb, der skal indberettes i denne kolonne, svarer til risikoeksponeringen for andre risici end anført ovenfor. |
| 0300-0400 | BIDRAG TIL KAPITALGRUNDLAG  Det er ikke hensigten, at institutterne i denne del af skemaet skal foretage en udførlig beregning af den samlede kapitalprocent på niveauet for hver enkelt enhed.  Kolonne 0300 til 0350 udfyldes for konsoliderede enheder, der bidrager til kapitalgrundlaget med minoritetsinteresse, kvalificerende kernekapital eller kvalificerende kapitalgrundlag. Under hensyntagen til den tærskel, der er omhandlet i del II, kapitel 2.3, sidste afsnit, skal kolonne 0360 til 0400 indberettes for alle konsoliderede enheder, der bidrager til det konsoliderede kapitalgrundlag.  Kapitalgrundlag, som tilføres en enhed af resten af de enheder, der indgår i den indberettende enhed, medregnes ikke. Kun nettobidraget til koncernens kapitalgrundlag indberettes i denne kolonne (primært kapitalgrundlag fra tredjeparter og kumulerede reserver).  De oplysninger, der indberettes i følgende kolonner, skal være i overensstemmelse med de solvensregler, der gælder for det indberettende institut. |
| 0300-0350 | KVALIFICERENDE KAPITALGRUNDLAG, DER INDGÅR I DET KONSOLIDEREDE KAPITALGRUNDLAG  Det beløb, der indberettes som "KVALIFICERENDE KAPITALGRUNDLAG, DER INDGÅR I DET KONSOLIDEREDE KAPITALGRUNDLAG", skal være det beløb, der er opført i henhold til anden del, afsnit II, i forordning (EU) nr. 575/2013, ekskl. kapital, der tilføres af andre koncernenheder. |
| 0300 | KVALIFICERENDE KAPITALGRUNDLAG, DER INDGÅR I DET KONSOLIDEREDE KAPITALGRUNDLAG  Artikel 87 i forordning (EU) nr. 575/2013 |
| 0310 | KVALIFICERENDE KERNEKAPITALINSTRUMENTER, DER INDGÅR I DEN KONSOLIDEREDE KERNEKAPITAL  Artikel 85 i forordning (EU) nr. 575/2013 |
| 0320 | MINORITETSINTERESSER, DER INDGÅR I DEN KONSOLIDEREDE EGENTLIGE  KERNEKAPITAL  Artikel 84 i forordning (EU) nr. 575/2013  Det beløb, der skal indberettes, er beløbet for et datterselskabs minoritetsinteresser, der indgår i den konsoliderede egentlige kernekapital i henhold til forordning (EU) nr. 575/2013. |
| 0330 | KVALIFICERENDE KERNEKAPITALINSTRUMENTER, DER INDGÅR I DEN KONSOLIDEREDE HYBRIDE KERNEKAPITAL  Artikel 86 i forordning (EU) nr. 575/2013  Det beløb, der skal indberettes, er beløbet for et datterselskabs kvalificerende kernekapital, der indgår i den konsoliderede hybride kernekapital i henhold til forordning (EU) nr. 575/2013. |
| 0340 | KVALIFICERENDE KAPITALGRUNDLAGSINSTRUMENTER, DER INDGÅR I DEN  KONSOLIDEREDE SUPPLERENDE KAPITAL  Artikel 88 i forordning (EU) nr. 575/2013  Det beløb, der skal indberettes, er beløbet for et datterselskabs kvalificerende kapitalgrundlag, der indgår i den konsoliderede supplerende kapital i henhold til forordning (EU) nr. 575/2013. |
| 0350 | MEMORANDUMPOST: GOODWILL (-)/(+) NEGATIV GOODWILL |
| 0360-0400 | KONSOLIDERET KAPITALGRUNDLAG  Artikel 18 i forordning (EU) nr. 575/2013  Det beløb, der skal indberettes som "KONSOLIDERET KAPITALGRUNDLAG", er beløbet opført i balancen, ekskl. kapital, der tilføres af andre koncernenheder. |
| 0360 | KONSOLIDERET KAPITALGRUNDLAG |
| 0370 | HERAF: EGENTLIG KERNEKAPITAL |
| 0380 | HERAF: HYBRID KERNEKAPITAL |
| 0390 | HERAF: BIDRAG TIL KONSOLIDERET RESULTAT  Hver enheds bidrag til det konsoliderede resultat (overskud eller tab (-)) indberettes. Det indbefatter resultater, der vedrører minoritetsinteresser. |
| 0400 | HERAF: (-) GOODWILL/(+) NEGATIV GOODWILL  Den indberettende enheds goodwill eller negative goodwill i forbindelse med datterselskabet indberettes her. |
| 0410-0480 | KAPITALBUFFERE  Indberetningen af kapitalbuffere i GS-skemaet følger den generelle opbygning i skema CA4, og der anvendes de samme indberetningsbegreber. Ved indberetningen af kapitalbuffere i GS-skemaet indberettes de relevante værdier i overensstemmelse med de bestemmelser, der gælder for bestemmelse af bufferkravet for den konsoliderede situation for en koncern. De indberettede værdier for kapitalbuffere repræsenterer derfor hver enheds bidrag til koncernkapitalbuffere. De indberettede værdier skal baseres på de nationale gennemførelsesforanstaltninger for direktiv 2013/36/EU og på forordning (EU) nr. 575/2013, herunder eventuelle overgangsbestemmelser deri. |
| 0410 | KOMBINERET BUFFERKRAV  Artikel 128, nr. 6), i direktiv 2013/36/EU |
| 0420 | KAPITALBEVARINGSBUFFER  Artikel 128, stk. 1, og artikel 129 i direktiv 2013/36/EU  I henhold til artikel 129, stk. 1, i direktiv 2013/36/EU er kapitalbevaringsbufferen et beløb ud over den egentlige kernekapital. Eftersom satsen på 2,5 % for kapitalbevaringsbufferen er stabil, skal der indberettes et beløb i denne celle. |
| 0430 | INSTITUTSPECIFIK KONTRACYKLISK KAPITALBUFFER  Artikel 128, nr. 2), artikel 130 og 135-140 i direktiv 2013/36/EU  I denne celle indberettes det faktiske beløb for den kontracykliske kapitalbuffer. |
| 0440 | BEVARINGSBUFFER SOM FØLGE AF MAKROPRUDENTIEL ELLER SYSTEMISK RISIKO IDENTIFICERET PÅ MEDLEMSSTATSNIVEAU  Artikel 458, stk. 2, litra d), nr. iv), i forordning (EU) nr. 575/2013  I denne celle indberettes det beløb for bevaringsbufferen som følge af makroprudentiel eller systemisk risiko identificeret på medlemsstatsniveau, der ud over kapitalbevaringsbufferen kan kræves i henhold til artikel 458 i forordning (EU) nr. 575/2013. |
| 0450 | SYSTEMISK RISIKOBUFFER  Artikel 128, nr. 5), artikel 133 og 134 i direktiv 2013/36/EU  I denne celle indberettes værdien for den systemiske risikobuffer. |
| 0470 | BUFFER FOR GLOBALE SYSTEMISK VIGTIGE INSTITUTTER  Artikel 128, stk. 3, og artikel 131 i direktiv 2013/36/EU  I denne celle indberettes værdien af bufferen for globale systemisk vigtige institutter. |
| 0480 | BUFFER FOR ANDRE SYSTEMISK VIGTIGE INSTITUTTER  Artikel 128, stk. 4, og artikel 131 i direktiv 2013/36/EU  I denne celle indberettes værdien af bufferen for andre systemisk vigtige institutter. |