DA

BILAG II

"BILAG II

**INSTRUKSER TIL INDBERETNING AF KAPITALGRUNDLAG OG KAPITALGRUNDLAGSKRAV**

## DEL II: INSTRUKSER VEDRØRENDE SKEMAER

(...)

9. Tærskler for handelsbeholdning og markedsrisici, grænsen mellem positioner i handelsbeholdningen og positioner uden for handelsbeholdningen samt omklassificeringer

9.1 C 90.00 – Tærskler for handelsbeholdning og markedsrisici

9.1.1 Generelle bemærkninger

1. De oplysninger, der angives i dette skema, skal afspejle resultatet af den beregning, der er omhandlet i artikel 94 i forordning (EU) nr. 575/2013 (undtagelser for mindre handelsbeholdningsaktiviteter), og omfanget af et instituts balanceførte og ikkebalanceførte aktiviteter udsat for markedsrisiko som beregnet i overensstemmelse med artikel 325a i forordning (EU) nr. 575/2013.

9.1.2 Instrukser vedrørende specifikke positioner

1. Resultatet af den beregning, der er omhandlet i artikel 94 i forordning (EU) nr. 575/2013, og oplysningerne om et instituts balanceførte og ikkebalanceførte aktiviteter udsat for markedsrisiko som beregnet i overensstemmelse med artikel 325a skal indberettes separat for hver månedsafslutning i det kvartal, som indberetningen henviser til i række 0010 til 0030.

|  |  |
| --- | --- |
| **Række** | **Henvisninger til retsakter og instrukser** |
| 0010 | **Måned 3**  Data pr. sidste dag i den tredje måned i det kvartal, som indberetningen henviser til. |
| 0020 | **Måned 2**  Data pr. sidste dag i den anden måned i det kvartal, som indberetningen henviser til. |
| 0030 | **Måned 1**  Data pr. sidste dag i den første måned i det kvartal, som indberetningen henviser til. |

|  |  |
| --- | --- |
| **Kolonne** | **Henvisninger til retsakter og instrukser** |
| 0010 | **Balanceførte og ikkebalanceførte aktiviteter udsat for markedsrisiko**  Artikel 325a, stk. 2, i forordning (EU) nr. 575/2013.  Institutterne skal indberette det absolutte beløb, som afspejler balanceførte og ikkebalanceførte aktiviteter udsat for markedsrisiko, beregnet i overensstemmelse med artikel 325a, stk. 2, i forordning (EU) nr. 575/2013. |
| 0020 – 0060 | **Opdeling efter beholdning**  Balanceførte og ikkebalanceførte aktiviteter udsat for markedsrisiko skal opdeles efter deres placering henholdsvis i eller uden for handelsbeholdningen. |
| 0020-0040 | **Handelsbeholdningen**  Positioner i handelsbeholdningen, som indgår i beregningen, jf. artikel 325a i forordning (EU) nr. 575/2013. |
| 0030 – 0040 | **Heraf: Handelsbeholdningsaktiviteter, jf. artikel 94 i forordning (EU) nr. 575/2013**  Artikel 94, stk. 3, i forordning (EU) nr. 575/2013.  Som krævet ved artikel 94, stk. 3, litra b), i forordning (EU) nr. 575/2013 skal institutterne indberette markedsværdier pr. den sidste dag i måneden; hvis der ikke foreligger markedsværdier, indberettes dagsværdier for samme dato, og hvis der ikke foreligger markedsværdier og dagsværdier for den pågældende dato, indberettes den seneste markedsværdi eller dagsværdi. |
| 0030 | **I alt**  Artikel 94, stk. 3, i forordning (EU) nr. 575/2013.  Det absolutte beløb for lange og korte positioner skal summeres, jf. artikel 94, stk. 3, litra c), i forordning (EU) nr. 575/2013. |
| 0040 | **i % af samlede aktiver**  Artikel 94, stk. 1, litra a), i forordning (EU) nr. 575/2013,  Omfanget af handelsbeholdningsaktiviteterne for så vidt angår artikel 94 i forordning (EU) nr. 575/2013 udtrykkes som procentdel af de samlede aktiver. |
| 0050 – 0060 | **Uden for handelsbeholdningen**  Positioner uden for handelsbeholdningen, som indgår i beregningen, jf. artikel 325a, stk. 2, i forordning (EU) nr. 575/2013.  Institutterne skal indberette de positioner uden for handelsbeholdningen, som er udsat for markedsrisiko, opdelt efter positioner udsat for valutarisiko og positioner udsat for råvarerisiko.  De relevante værdier fastsættes i overensstemmelse med artikel 325a, stk. 2, litra d) og e), i forordning (EU) nr. 575/2013. |
| 0070 | **i % af samlede aktiver**  Artikel 325a, stk. 1, litra a), i forordning (EU) nr. 575/2013.  Balanceførte og ikkebalanceførte aktiviteter udsat for markedsrisiko udtrykkes som procentdel af de samlede aktiver. |
| 0080 | **De samlede aktiver**  Artikel 94, stk. 1, litra a), og artikel 325a, stk. 1, litra a), i forordning (EU) nr. 575/2013. |

9.2. Grænsen mellem positioner i handelsbeholdningen og positioner uden for handelsbeholdningen (BOU)

9.2.1 Generelle bemærkninger

209a. Dette skema skal anvendes til at angive oplysninger om handelsbeholdningens sammensætning (BOU1), idet der tages hensyn til de forudsætninger for indregning i handelsbeholdningen, som er fastsat i artikel 104 i forordning (EU) nr. 575/2013.

9.2.2 C 90.05 — Grænse: handelsbeholdning (BOU1)

9.2.2.1. GENERELLE BEMÆRKNINGER

209b. Institutterne skal i dette skema indberette alle positioner i handelsbeholdningen som omhandlet i artikel 4, stk. 1, nr. 85), i forordning (EU) nr. 575/2013 bortset fra instrumenter og positioner, der er udelukket fra beregningen af den tærskel, der er omhandlet i artikel 325a i forordning (EU) nr. 575/2013.209c.Uanset artikel 21, stk. 1, litra a), i forordning (EU) 2021/451 skal institutterne indberette værdien nul i henholdsvis række 0010 og 0020, kolonne 0020 ("Som skal være i handelsbeholdningen"), 0130 ("Instrumenter, der indgår i handelsbeholdningen efter godkendelse fra den kompetente myndighed: Instrumenter i hedgefonde") og 0140 ("Andre instrumenter"), hvis deres handelsbeholdning ikke indeholder noget instrument, der svarer til beskrivelsen for den pågældende celle.

9.2.2.2 Instrukser vedrørende specifikke positioner

|  |  |
| --- | --- |
| **Kolonne** | **Henvisninger til retsakter og instrukser** |
| 0010 - 0150 | **Handelsbeholdning: Samlede positioner: Værdi i henhold til artikel 325a i forordning (EU) nr. 575/2013 ((+) positiv/(−) negativ markedsværdi opgjort netto)**  Artikel 4, stk. 1, nr. 86), artikel 104 og artikel 325, stk. 2, litra a), i forordning (EU) nr. 575/2013  Institutterne skal separat indberette oplysninger om samlede lange positioner og samlede korte positioner. De skal bestemme værdien af de samlede lange (korte) positioner i overensstemmelse med artikel 325a, stk. 2, i forordning (EU) nr. 575/2013, dog med følgende undtagelse: Hvis værdien af den samlede lange (korte) position svarer til en positiv markedsværdi opgjort netto, skal der indberettes en positiv værdi i dette skema, og hvis værdien af den samlede lange (korte) position svarer til en negativ markedsværdi opgjort netto, skal der indberettes en negativ værdi. |
| 0010 | **Samlede positioner: – heraf: i udenlandsk valuta**  Instrumenterne skal indberettes i denne kolonne, hvis de er denomineret i en anden valuta end indberetningsvalutaen, hvis de har et underliggende instrument denomineret i en sådan valuta eller har en valutaposition som underliggende instrument. |
| 0020 – 0120 | **Samlede positioner – Som skal være i handelsbeholdningen**  Hvis et instrument opfylder mere end én betingelse for indregning i handelsbeholdningen, skal institutterne indberette dette i den kolonne i intervallet kolonne 0030 til 0120, som de finder bedst egnet til dette formål. Instrumenter, der er klassificeret som havende handelsformål i henhold til regnskabsreglerne, skal kun indberettes i kolonne 0120, hvis de ikke kan henføres til en kolonne i intervallet kolonne 0030 til 0110. |
| 0020 | **Som skal være i handelsbeholdningen** |
| 0030 | **Instrumenter i den alternative korrelationshandelsporteføljen (ACTP)**  Artikel 104, stk. 2, første afsnit, litra a), i forordning (EU) nr. 575/2013 |
| 0040 | **Instrumenter, der ville give anledning til en kort nettokredit- eller aktieposition i anlægsbeholdningen**  Artikel 104, stk. 2, første afsnit, litra b), i forordning (EU) nr. 575/2013 |
| 0050 | **Instrumenter, der følger af tegningstilsagn for værdipapirer**  Artikel 104, stk. 2, første afsnit, litra c), i forordning (EU) nr. 575/2013 |
| 0060 | **Instrumenter, der følger af market making-aktiviteter**  Artikel 104, stk. 2, første afsnit, litra e), i forordning (EU) nr. 575/2013 |
| 0070 | **CIU'er**  Artikel 104, stk. 2, første afsnit, litra f), i forordning (EU) nr. 575/2013 |
| 0080 | **Noterede aktier**  Artikel 104, stk. 2, første afsnit, litra g), i forordning (EU) nr. 575/2013 |
| 0090 | **Handelsrelaterede værdipapirfinansieringstransaktioner**  Artikel 104, stk. 2, første afsnit, litra h), i forordning (EU) nr. 575/2013 |
| 0100 | **Optioner eller andre derivater, der er indbygget i instituttets egne passiver (opdelt)**  Artikel 104, stk. 2, første afsnit, litra i), i forordning (EU) nr. 575/2013 |
| 0110 | **Instituttets egne passiver med indbyggede optioner eller andre derivater (ikke opdelt)**  Artikel 104, stk. 2, første afsnit, litra i), og artikel 104, stk. 2, fjerde afsnit, i forordning (EU) nr. 575/2013 |
| 0120 | **Instrumenter, der er klassificeret som havende handelsformål i henhold til regnskabsreglerne (ikke medtaget i tidligere kolonner)**  Artikel 104, stk. 2, første afsnit, litra d), i forordning (EU) nr. 575/2013  Instrumenter, der er klassificeret som havende handelsformål i henhold til regnskabsreglerne, skal kun indberettes i denne kolonne, hvis de ikke allerede er indberettet i kolonne 0030 til 0110. |
| 0130 | **Samlede positioner – Instrumenter, der indgår i handelsbeholdningen efter godkendelse fra den kompetente myndighed: Instrumenter i hedgefonde**  Artikel 104, stk. 4a, i forordning (EU) nr. 575/2013 |
| 0140 - 0150 | **Samlede positioner – Andre instrumenter**  Instrumenter skal kun indberettes i denne kolonne, hvis de indgår i handelsbeholdningen i overensstemmelse med artikel 4, stk. 1, nr. 85), i forordning (EU) nr. 575/2013 og ikke er blevet indberettet i kolonne 0020 til 0130. |
| 0140 | **Andre instrumenter** |
| 0150 | **Andre instrumenter – heraf: Instrumenter i handelsbeholdningen på grund af manglende dokumentation for klassificering uden for handelsbeholdningen**  Artikel 104, stk. 6, andet punktum, i forordning (EU) nr. 575/2013 |

|  |  |
| --- | --- |
| **Række** | **Henvisninger til retsakter og instrukser** |
| 0010-0020 | **Alle instrumenter i handelsbeholdningen, der indgår i tærsklen i artikel 325a i forordning (EU) nr. 575/2013** |
| 0030-0040 | **Instrumenter, hvis vigtigste risikofaktor er almindelig renterisiko eller kreditspændsrisiko** |
| 0050-0060 | **Instrumenter, hvis vigtigste risikofaktor er aktierisiko** |
| 0070-0080 | **Instrumenter, hvis vigtigste risikofaktor er valutarisiko** |
| 0090-0100 | **Instrumenter, hvis vigtigste risikofaktor er råvarerisiko** |
| 0110-0120 | **Andre instrumenter i handelsbeholdningen, herunder instrumenter, hvis vigtigste risikofaktor er restrisiko**  Institutterne skal i disse rækker indberette ethvert instrument i handelsbeholdningen, hvis vigtigste risikofaktor ikke er en af de i række 0030 til 0100 omhandlede risikofaktorer. Disse rækker skal som minimum indeholde de instrumenter, hvis vigtigste risikofaktor er restrisiko. |
| 0130-0140 | **Memorandumpost: Instrumenter, der er klassificeret som havende handelsformål i henhold til regnskabsreglerne**  Artikel 104, stk. 2, første afsnit, litra d), i forordning (EU) nr. 575/2013 |

9.3. C 24.01 – Grænse mellem handelsbeholdning og anlægsbeholdning – omklassificeringer mellem beholdninger (MOV)

9.3.1 Generelle bemærkninger

1. Dette skema anvendes til at angive oplysninger om omklassificering af positioner i overensstemmelse med artikel 104a i forordning (EU) nr. 575/2013.
2. Omklassificeringer skal kun indberettes i dette i de to følgende tilfælde:
   1. en kompetent myndighed har givet tilladelse til at omklassificere en position i handelsbeholdningen som en position uden for handelsbeholdningen eller omvendt
   2. omklassificeringen opfylder betingelserne i artikel 104a, stk. 6, i forordning (EU) nr. 575/2013 og kan foretages uden den kompetente myndigheds udtrykkelige tilladelse.
3. Følgende omklassificerede instrumenter skal indberettes i skemaet:
   1. instrumenter, der omklassificeres i det kvartal, der henvises til i indberetningen. Alle instrumenter, der er omklassificeret i kvartalet, skal indberettes i skemaet, uanset om omklassificeringen fører til en reduktion af kapitalgrundlagskravene eller ej. Et instrument, der er omklassificeret i kvartalet, skal indberettes, også selv om instrumentet ophørte med at blive indregnet eller blev forfalden mellem datoen for omklassificeringen og indberetningens referencedato
   2. instrumenter, der er omklassificeret i tidligere indberetningsperioder, og som fortsat er forbundet med et kapitalgrundlagskrav i overensstemmelse med artikel 104a, stk. 3, litra b), i forordning (EU) nr. 575/2013 pr. indberetningens referencedato
   3. instrumenter, der er omklassificeret i tidligere indberetningsperioder, og som på den foregående referencedato var forbundet med et kapitalgrundlagskrav i overensstemmelse med artikel 104a, stk. 3, litra b), i forordning (EU) nr. 575/2013, hvis den kompetente myndigheds afgørelse om at tillade indregning af reduktionen i kapitalgrundlagskravene får virkning i det kvartal, der henvises til i indberetningen.
4. Institutter skal indberette oplysninger om omklassificeringen separat for hvert omklassificeret instrument
5. Under "modregningsgruppe" angives den modregningsgruppe, der omfatter den enhed, der besad positionen pr. referencedatoen eller pr. forfaldsdatoen eller datoen for ophør af indregning, alt efter hvad der er relevant.

9.3.2 Instrukser vedrørende specifikke positioner

|  |  |
| --- | --- |
| **Kolonne** | **Henvisninger til retsakter og instrukser** |
| 0010 | **Identifikator (ID) for omklassificering**  Intern kode (alfanumerisk), der anvendes af den indberettende enhed til at identificere det omklassificerede instrument eller omklassificeringen, alt efter hvad der er relevant.  Hver omklassificering skal have sin egen identifikator for omklassificering. Den identifikator for omklassificering, som en omklassificering tildeles, skal være unik og anvendes konsekvent for den pågældende omklassificering.  Dette er en ID-kode for rækken, og den skal være unik for hver enkelt række i skemaet. |
| 0020 | **Instrumenttype**  Kort beskrivelse af det omklassificerede instrument, som skal føre til en forståelse af det pågældende instrument og dets væsentligste egenskaber.  Hvis det omklassificerede instrument har en ISIN-kode (International Securities Identification Number), skal denne indgå i beskrivelsen sammen med instrumentets væsentligste træk. |
| 0030 | **Beholdning, hvorfra instrumentet blev omklassificeret**  En af følgende to muligheder skal angives:   * Handelsbeholdningen  Artikel 4, stk. 1, nr. 86), i forordning (EU) nr. 575/2013 * Anlægsbeholdningen  Omfatter alle positioner, som ikke indgår i handelsbeholdningen. |
| 0040 | **Beholdning, hvortil instrumentet blev omklassificeret**  En af følgende to muligheder skal angives:   * Handelsbeholdningen  Artikel 4, stk. 1, nr. 86), i forordning (EU) nr. 575/2013 * Anlægsbeholdningen  Omfatter alle positioner, som ikke indgår i handelsbeholdningen. |
| 0050 | **Begrundelse for omklassificeringen**  Der gøres rede for den ekstraordinære situation, som ligger til grund for positionens omklassificering fra en beholdning til en anden. Den begrundelse, der angives i denne celle, skal ved en tilfredsstillende detaljeringsgrad vise, hvorfor situationen med rette kan betragtes som ekstraordinær. |
| 0060 | **Forudgående tilladelse (status)**  Artikel 104a, stk. 2 og 6, i forordning (EU) nr. 575/2013  Hvis der ikke kræves forudgående tilladelse fra den kompetente myndighed, jf. artikel 104a, stk. 6, i forordning (EU) nr. 575/2013, skal instituttet angive "Forudgående tilladelse kræves ikke" i denne kolonne. Hvis der kræves forudgående tilladelse, og denne er opnået, angives "Forudgående tilladelse opnået". |
| 0070 | **Dato for omklassificering**  Artikel 104a, stk. 2 og 6, første punktum, i forordning (EU) nr. 575/2013 |
| 0080 | **Kapitalgrundlagskravenes nettostigning (+) eller nettoreduktion (−) som følge af omklassificeringen**  Nettoændringen i beløbet for kapitalgrundlagskrav, som positionens omklassificering medfører, og som beregnes i overensstemmelse med artikel 104a, stk. 4, i forordning (EU) nr. 575/2013.  En stigning i kapitalgrundlagskravene, som skyldes omklassificeringen, skal indberettes med positivt fortegn (+), og en reduktion af kapitalgrundlagskravene skal indberettes med negativt fortegn (–). |
| 0090 | **Tillæg for kapitalgrundlagskravene som følge af omklassificeringen**  Hvis den nettoændring i beløbet for kapitalgrundlagskrav, som positionens omklassificering medfører, og som beregnes i overensstemmelse med artikel 104a, stk. 4, i forordning (EU) nr. 575/2013, er ensbetydende med en nedsættelse af instituttets kapitalgrundlagskrav, og den kompetente myndighed ikke har givet tilladelse til indregning, jf. artikel 104, stk. 3, litra b), i forordning (EU) nr. 575/2013, skal reduktionens størrelse indberettes med positivt fortegn, Denne værdi repræsenterer således tillægget for kapitalgrundlagskravene for så vidt angår den pågældende omklassificering.  Hvis den kompetente myndighed har givet tilladelse til at indregne reduktionen i kapitalgrundlagskravene i overensstemmelse med artikel 104a, stk. 3, litra b), i forordning (EU) nr. 575/2013, udfyldes denne kolonne ikke. |
| 0100 | **Forfaldsdato eller forventet ophør af indregning for instrumentet**  Forventes der ikke ophør af indregning, skal instrumentets forfaldsdato indberettes.  Forventes der ophør af indregning af instrumentet før dettes forfaldsdato, skal datoen for forventet ophør af indregning indberettes.  Foreligger kun forfaldsmåneden og -året eller datoen for ophør af indregning, skal forfaldsdatoen eller datoen for forventet ophør af indregning for instrumentet indberettes som den sidste dag i måneden. Foreligger kun året for ophør af indregning, skal forfaldsdatoen eller datoen for forventet ophør af indregning indberettes som den 31. december i det pågældende år.  Hvis forfaldsdatoen eller datoen for forventet ophør af indregning for instrumentet ikke kan bestemmes eller ikke er kendt, angives der i denne kolonne "31. december 9999". |
| 0110 | **Dato, fra hvilken den kompetente myndighed tillader indregning af reduktionen i kapitalgrundlagskravene**  Artikel 104a, stk. 3, litra b), i forordning (EU) nr. 575/2013  Hvis omklassificeringen har medført en nettostigning i kapitalgrundlagskravene, og hvis den kompetente myndighed ikke har givet tilladelse til at indregne reduktionen i kapitalgrundlagskravene, angives der ikke nogen dato. |