MT

ANNESS II

“ANNESS II

**STRUZZJONIJIET DWAR IR-RAPPORTAR DWAR FONDI PROPRJI U DWAR REKWIŻITI TA’ FONDI PROPRJI**

**PARTI II: STRUZZJONIJIET RELATATI MAL-FORMOLA**

(…)

3.6. C 11.00 – Riskju tas-Saldu/tal-Konsenja (CR SETT)

3.6.1. Kummenti ġenerali

99. Din il-formola titlob informazzjoni kemm dwar tranżazzjonijiet tal-portafoll tan-negozjar kif ukoll dak mhux tan-negozjar li mhumiex saldati wara d-dati ta’ konsenja tagħhom, u r-rekwiżiti tal-fondi proprji korrispondenti tagħhom għar-riskju tas-saldu kif imsemmi fl-Artikoli 92(3), il-punt (c) (ii) u l-Artikolu 378 tar-Regolament (UE) Nru 575/2013.

100. L-istituzzjonijiet jirrapportaw fil-formola CR SETT informazzjoni dwar ir-riskju tas-saldu/tal-konsenja b’rabta ma’ strumenti tad-dejn, ekwitajiet, muniti barranin u komoditajiet miżmumin fil-portafoll tan-negozjar jew mhux tan-negozjar tagħhom.

101. F’konformità mal-Artikolu 378 tar-Regolament (UE) Nru 575/2013, tranżazzjonijiet ta’ riakkwist, għoti b’self ta’ titoli jew komoditajiet u teħid b’self ta’ titoli jew komoditajiet b’rabta ma’ strumenti ta’ dejn, ekwitajiet, muniti barranin u komoditajiet li mhumiex soġġetti għar-rekwiżiti ta’ fondi proprji għar-riskju tas-saldu/tal-konsenja. Madankollu, kun af li tranżazzjonijiet u derivattivi ta’ saldu fit-tul mhux saldati wara d-dati ta’ konsenja dovuta tagħhom xorta waħda għandhom ikunu soġġetti għar-rekwiżiti ta’ fondi proprji għal riskju tas-saldu/tal-konsenja kif determinat fl-Artikolu 378 tar-Regolament (UE) Nru 575/2013.

102. Fil-każ ta’ tranżazzjonijiet mhux saldati wara d-data ta’ konsenja dovuta, l-istituzzjonijiet jikkalkolaw id-differenza fil-prezzijiet li huma esposti għaliha. Dik hija d-differenza bejn il-prezz tas-saldu maqbul għall-istrument tad-dejn, l-ekwità, il-munita barranija jew il-komodità inkwistjoni u l-valur tas-suq attwali tagħhom, meta d-differenza tkun tista’ tinvolvi telf għall-istituzzjoni.

103. L-istituzzjonijiet għandhom jimmultiplikaw din id-differenza bil-fattur xieraq tal-Artikolu 378, it-Tabella 1 tar-Regolament (UE) Nru 575/2013 biex jiddeterminaw ir-rekwiżiti korrispondenti tal-fondi proprji.

104. F’konformità mal-Artikolu 92(4), il-punt (b) tar-Regolament (UE) Nru 575/2013, ir-rekwiżiti ta’ fondi proprji għar-riskju tas-saldu/tal-konsenja għandhom ikunu multiplikati bi 12,5 sabiex jiġi kkalkolat l-ammont ta’ skopertura ta’ riskju.

105. Kun af li r-rekwiżiti ta’ fondi proprji għal konsenji bla ħlas kif stipulat fl-Artikolu 379 tar-Regolament (UE) Nru 575/2013 ma jaqgħux fil-kamp ta’ applikazzjoni tal-formola CR SETT. Dawk ir-rekwiżiti ta’ fondi proprji jiġu rrapportati fil-formoli tar-riskju ta’ kreditu (CR SA, CR IRB).

3.6.2. Struzzjonijiet dwar pożizzjonijiet speċifiċi

|  |  |
| --- | --- |
| **Kolonni** | |
| 0010 | TRANŻAZZJONIJIET MHUX SALDATI BIL-PREZZ TAS-SALDU  L-istituzzjonijiet għandhom jirrapportaw it-tranżazzjonijiet mhux saldati wara d-data tal-konsenja dovuta tagħhom bil-prezzijiet tal-pagament miftiehma rispettivi kif imsemmi fl-Artikolu 378 tar-Regolament (UE) Nru 575/2013.  It-tranżazzjonijiet kollha mhux saldati għandhom ikunu inklużi f’din il-kolonna, irrelevanti minn jekk humiex bi qligħ jew b’telf wara d-data tas-saldu dovuta. |
| 0020 | SKOPERTURA TAD-DIFFERENZA TAL-PREZZIJIET DOVUTA GĦAL TRANŻAZZJONIJIET MHUX SALDATI  L-istituzzjonijiet għandhom jirrapportaw id-differenza fil-prezzijiet bejn il-prezz tas-saldu miftiehem u l-valur tas-suq attwali tiegħu għall-istrument tad-dejn, l-ekwità, il-munita barranija jew il-komodità inkwistjoni, meta d-differenza tkun tista’ tinvolvi telf għall-istituzzjoni, kif imsemmi fl-Artikolu 378 tar-Regolament (UE) Nru 575/2013.  Huma biss tranżazzjonijiet mhux saldati f’telf wara d-data tas-saldu dovuta li għandhom jiġu rrapportati f’din il-kolonna. |
| 0030 | REKWIŻITI TA’ FONDI PROPRJI  L-istituzzjonijiet għandhom jirrapportaw ir-rekwiżiti ta’ fondi proprji f’konformità mal-Artikolu 378 tar-Regolament (UE) Nru 575/2013. |
| 0040 | AMMONT TAL-ISKOPERTURA TOTALI GĦAR-RISKJU TAS-SALDU  F’konformità mal-Artikolu 92(4), il-punt (b) tar-Regolament (UE) Nru 575/2013, l-istituzzjonijiet għandhom jimmultiplikaw ir-rekwiżiti ta’ fondi proprji tagħhom rapportati fil-kolonna 0030 bi 12,5 sabiex jiksbu l-ammont ta’ skopertura għar-riskju ta’ saldu. |

|  |  |
| --- | --- |
| **Ringieli** | |
| 0010 | Tranżazzjonijiet totali mhux saldati fil-Portafoll mhux tan-Negozjar  L-istituzzjonijiet għandhom jirrapportaw informazzjoni aggregata dwar ir-riskju tas-saldu/tal-konsenja għall-pożizzjonijiet fil-portafoll mhux tan-negozjar (kif imsemmi fl-Artikolu 92(4)(ca) u l-Artikolu 378 tar-Regolament (UE) Nru 575/2013).  L-istituzzjonijiet għandhom jirrapportaw f’{r0010;c0010} is-somma aggregata ta’ tranżazzjonijiet mhux saldati wara d-dati ta’ konsenja dovuti tagħhom bil-prezzijiet tas-saldu miftiehma rispettivi.  L-istituzzjonijiet għandhom jirrapportaw f’{r0010;c0020} l-informazzjoni aggregata għall-iskopertura għad-differenza fil-prezzijiet minħabba tranżazzjonijiet mhux saldati f’telf.  L-istituzzjonijiet għandhom jirrapportaw f’{r0010;c0030] ir-rekwiżiti ta’ fondi proprji aggregati derivati mill-għadd flimkien tar-rekwiżiti ta’ fondi proprji għal tranżazzjonijiet mhux saldati billi jimmultiplikaw id-“differenza fil-prezz” rapportata fil-kolonna 0020 b’fattur xieraq ibbażat fuq l-għadd ta’ jiem tax-xogħol wara d-data ta’ saldu dovuta (il-kategoriji msemmija fl-Artikolu 378, it-Tabella 1 tar-Regolament (UE) Nru 575/2013). |
| 0020-0060 | Tranżazzjonijiet mhux saldati sa 4 ijiem (Fattur 0 %)  Tranżazzjonijiet mhux saldati bejn 5 u 15-il jum (Fattur 8 %)  Tranżazzjonijiet mhux saldati bejn 16 u 30-il jum (Fattur 50 %)  Tranżazzjonijiet mhux saldati bejn 31 u 45-il jum (Fattur 75 %)  Tranżazzjonijiet mhux saldati għal 46 jum jew aktar (Fattur 100 %)  L-istituzzjonijiet għandhom jirrapportaw fir-ringieli minn 0020 sa 0060 l-informazzjoni dwar ir-riskju tas-saldu/tal-konsenja għal pożizzjonijiet tal-portafoll mhux tan-negozjar f’konformità mal-kategoriji msemmija fl-Artikolu 378, it-Tabella 1 tar-Regolament (UE) Nru 575/2013.  Ma hemmx rekwiżit ta’ fondi proprji għar-riskju tas-saldu/tal-konsenja għal tranżazzjonijiet mhux saldati inqas minn 5 ijiem tax-xogħol wara d-data tas-saldu dovuta. |
| 0070 | Total tat-tranżazzjonijiet mhux saldati fil-Portafoll tan-Negozjar  L-istituzzjonijiet għandhom jirrapportaw informazzjoni aggregata dwar ir-riskju tas-saldu/tal-konsenja għall-pożizzjonijiet fil-portafoll tan-negozjar (kif imsemmi fl-Artikolu 92(4)(ca) u l-Artikolu 378 tar-Regolament (UE) Nru 575/2013).  L-istituzzjonijiet għandhom jirrapportaw f’{r0070;c0010} is-somma aggregata ta’ tranżazzjonijiet mhux saldati wara d-dati ta’ konsenja dovuti tagħhom bil-prezzijiet tas-saldu miftiehma rispettivi.  L-istituzzjonijiet għandhom jirrapportaw f’{r0070;c0020} l-informazzjoni aggregata għall-iskopertura għad-differenza fil-prezzijiet minħabba tranżazzjonijiet mhux saldati f’telf.  L-istituzzjonijiet għandhom jirrapportaw f’{r0070;c0030} ir-rekwiżiti ta’ fondi proprji aggregati derivati mill-għadd flimkien tar-rekwiżiti ta’ fondi proprji għal tranżazzjonijiet mhux saldati billi jimmultiplikaw id-“differenza fil-prezz” rapportata fil-kolonna 0020 b’fattur xieraq ibbażat fuq l-għadd ta’ jiem tax-xogħol wara d-data ta’ saldu dovuta (il-kategoriji msemmija fl-Artikolu 378, it-Tabella 1 tar-Regolament (UE) Nru 575/2013). |
| 0080-0120 | Tranżazzjonijiet mhux saldati sa 4 ijiem (Fattur 0 %)  Tranżazzjonijiet mhux saldati bejn 5 u 15-il jum (Fattur 8 %)  Tranżazzjonijiet mhux saldati bejn 16 u 30-il jum (Fattur 50 %)  Tranżazzjonijiet mhux saldati bejn 31 u 45-il jum (Fattur 75 %)  Tranżazzjonijiet mhux saldati għal 46 jum jew aktar (Fattur 100 %)  L-istituzzjonijiet għandhom jirrapportaw fir-ringieli minn 0080 sa 0120 l-informazzjoni dwar ir-riskju tas-saldu/tal-konsenja għal pożizzjonijiet tal-portafoll mhux tan-negozjar f’konformità mal-kategoriji msemmija fl-Artikolu 378, it-Tabella 1 tar-Regolament (UE) Nru 575/2013.  Ma hemmx rekwiżit ta’ fondi proprji għar-riskju tas-saldu/tal-konsenja għal tranżazzjonijiet mhux saldati inqas minn 5 ijiem tax-xogħol wara d-data tas-saldu dovuta. |