HU

II. MELLÉKLET

„II. MELLÉKLET

**ÚTMUTATÓ A SZAVATOLÓTŐKÉRE ÉS A SZAVATOLÓTŐKE-KÖVETELMÉNYEKRE VONATKOZÓ ADATSZOLGÁLTATÁSHOZ**

**II. RÉSZ: TÁBLASPECIFIKUS ÚTMUTATÓ**

(…)

5.8. C 25.01 – HITELÉRTÉKELÉSI KORREKCIÓK KOCKÁZATA (CVA)

5.8.1. A tábla egyes részeire vonatkozó útmutató

|  |  |
| --- | --- |
| **Oszlopok** | |
| 0010 | **Partnerkockázati (CCR-) kitettségérték**  Partnerkockázati kitettségérték (CCR) az 575/2013/EU rendelet harmadik része II. címének 4. és 6. fejezete szerinti módszerekkel kiszámítva. |
| 0020 | **A partnerkockázat szavatolótőke-követelménye**  A partnerkockázat szavatolótőke-követelménye (az 575/2013/EU rendelet 92. cikke (4) bekezdésének a) és g) pontja, valamint harmadik részének VI. címe). |
| 0030 | **Névleges összeg**  A származtatott ügyletek névleges értékének összege nettósítás és az 575/2013/EU rendelet 279b. cikke szerinti kiigazítás nélkül. |
| 0040 | **Viselt CVA-kockázat**  A származtatott ügyletekben részes partnerek romló hitelképességére képzett számviteli céltartalék. |
| 0050 | **Kollektív befektetési formákban lévő származtatotteszköz-pozíciók egyszerűsített kezelése**  A CVA-kockázathoz kapcsolódó szavatolótőke-követelmény (az 575/2013/EU rendelet 92. cikke (4) bekezdésének d) pontja, valamint harmadik részének VI. címe), a kollektív befektetési formákban lévő származtatotteszköz-pozíciók tekintetében az 575/2013/EU rendelet 132a. cikkének (3) bekezdésében, 152. cikkének (3) bekezdésében és 325j. cikkének (1) bekezdésében meghatározott egyszerűsített kezelés szerint számítva. |
| 0060 | **Egyszerűsített módszer**  Az 575/2013/EU rendelet 385. cikkében meghatározott egyszerűsített módszer alkalmazási körébe tartozó ügyletekre vonatkozó szavatolótőke-követelmények. |
| 0070 | **Csökkentett BA-CVA módszer**  A CVA-kockázathoz kapcsolódó szavatolótőke-követelmény (az 575/2013/EU rendelet 92. cikke (4) bekezdésének d) pontja, valamint harmadik részének VI. címe), az 575/2013/EU rendelet 384. cikke (1) bekezdésének b) pontjában foglalt feltételt teljesítő intézmény esetében a 384. cikk (3) bekezdésével összhangban számítva. |
| 0080–0110 | **Teljes BA-CVA módszer**  A CVA-kockázathoz kapcsolódó szavatolótőke-követelmény (az 575/2013/EU rendelet 92. cikke (4) bekezdésének d) pontja, valamint harmadik részének VI. címe), az 575/2013/EU rendelet 384. cikke (1) bekezdésének a) pontjában foglalt feltételt teljesítő intézmény esetében a 384. cikk (2) bekezdésével összhangban számítva. |
| 0080 | **A CVA-kockázathoz kapcsolódó fedezeti ügyletek névleges értéke**  Az 575/2013/EU rendelet 386. cikkével összhangban elismert, CVA-kockázathoz kapcsolódó fedezeti ügyletek névleges értéke (bruttó összeg). |
| 0090 | **BACVACSR – fedezetlen**  Az 575/2013/EU rendelet 384. cikke (1) bekezdésének b) pontjában meghatározott feltételt teljesítő intézmény esetében az alapmódszer hatálya alá tartozó ügyleteknek a 384. cikk (3) bekezdésével összhangban számított BACVAcsr–fedezetlen értéke. |
| 0100 | **BACVACSR – fedezett**  Az 575/2013/EU rendelet 384. cikke (1) bekezdésének a) pontjában meghatározott feltételt teljesítő intézmény esetében az alapmódszer hatálya alá tartozó ügyleteknek a 384. cikk (2) bekezdésével összhangban számított BACVAcsr–fedezett értéke. |
| 0110 | **Szavatolótőke-követelmények**  Az 575/2013/EU rendelet 384. cikke (1) bekezdésének a) pontjában meghatározott feltételt teljesítő intézmény esetében a teljes körű alapmódszer hatálya alá tartozó ügyleteknek a 384. cikk (2) bekezdésével összhangban számított teljes szavatolótőke-követelménye. |
| 0120–0270 | **SA-CVA módszer**  A CVA-kockázathoz kapcsolódó szavatolótőke-követelmény (az 575/2013/EU rendelet 92. cikke (4) bekezdésének d) pontja, valamint harmadik részének VI. címe), az 575/2013/EU rendelet 382a. cikke (1) bekezdésének a) pontjában foglalt feltételt teljesítő intézmény esetében a 383. cikkel összhangban számítva. |
| 0120 | **A CVA-kockázathoz kapcsolódó fedezeti ügyletek névleges értéke**  Az 575/2013/EU rendelet 386. cikkével összhangban elismert, CVA-kockázathoz kapcsolódó fedezeti ügyletek névleges értéke. |
| 0130 | **Partnerek száma**  Az 575/2013/EU rendelet 445a. cikke (1) bekezdésének c) pontja  Az SA-CVA-kockázat szavatolótőke-követelményének számításában figyelembe vett partnerek száma az 575/2013/EU rendelet 383. cikkének (1) bekezdésében meghatározottak szerint. A 0010-es sorban a teljes számot, a 0170–0220-as sorban pedig a partnertípus szerinti bontást kell megadni. |
| 0140–0250 | **Az SA-CVA módszer hatálya alá tartozó nettósítási halmazokra vonatkozó szavatolótőke-követelmények**  Az SA-CVA-kockázatra vonatkozó szavatolótőke-követelmények az 575/2013/EU rendelet 383. cikkével összhangban, beleértve a 383. cikk (2) bekezdésének 1. pontjában meghatározott kockázati osztályok szerinti bontást, valamint az egyes kockázati osztályok tekintetében a delta és a vega kockázatra vonatkozó szavatolótőke-követelményeket az 575/2013/EU rendelet 383. cikkének (3) bekezdésében előírtaknak és a 383b. cikknek megfelelően. |
| 0140–0150 | **A kamatlábkockázatra vonatkozó szavatolótőke-követelmények**  Az 575/2013/EU rendelet 383c., 383i., 383j., 383k., 383l. és 383m. cikke. |
| 0160–0170 | **A devizaárfolyam-kockázatra vonatkozó szavatolótőke-követelmények**  Az 575/2013/EU rendelet 383d., 383i., 383j., 383n. és 383o. cikke. |
| 0180–0190 | **A partnerhez kapcsolódó hitelfelár-kockázatra vonatkozó szavatolótőke-követelmények**  Az 575/2013/EU rendelet 383e., 383i., 383j., 383p., 383q. és 383r. cikke. |
| 0200–0210 | **A referenciahitelfelár-kockázatra vonatkozó szavatolótőke-követelmények**  Az 575/2013/EU rendelet 383f., 383i., 383j., 383s. és 383u. cikke. |
| 0220–0230 | **A részvénypiaci kockázatra vonatkozó szavatolótőke-követelmények**  Az 575/2013/EU rendelet 383g., 383i., 383j., 383v. és 383w. cikke. |
| 0240–0250 | **Az árukockázatra vonatkozó szavatolótőke-követelmények**  Az 575/2013/EU rendelet 383h., 383i., 383j., 383x. és 383z. cikke. |
| 0260 | ***m*CVA**  Az 𝑚𝐶𝑉𝐴 szorzótényező értéke az 575/2013/EU rendelet 383b. cikkének (8) bekezdésével összhangban. A szavatolótőke-követelmények kiszámításához használt értéket kell megadni (1, vagy az illetékes hatóságok által megnövelt érték). |
| 0270 | **Szavatolótőke-követelmények**  Az 575/2013/EU rendelet 383. cikke szerint számított, SA-CVA hatálya alá tartozó ügyletekre vonatkozó szavatolótőke-követelmények. |
| 0280 | **TELJES SZAVATOLÓTŐKE-KÖVETELMÉNY**  Az 575/2013/EU rendelet 92. cikke (4) bekezdésének e) pontja.  Az 575/2013/EU rendelet 382a. cikkében említett alkalmazandó módszerek bármelyikének alkalmazásával számított, CVA-kockázathoz kapcsolódó teljes szavatolótőke-követelmény. Egynél több módszer alkalmazása esetén az egyes módszerek szerint számított szavatolótőke-követelmények egyszerű összegét kell feltüntetni. |
| 0290 | **TELJES KOCKÁZATI KITETTSÉGÉRTÉKEK**  Az 575/2013/EU rendelet 92. cikkének (6) bekezdése.  A szavatolótőke-követelmény 12,5-del szorozva. |
|  | |
| **Sorok** | |
| 0010 | **A CVA-kockázathoz kapcsolódó szavatolótőke-követelmény hatály alá tartozó ügyletek**  Az 575/2013/EU rendelet 382. cikke. |
| 0020 | **Ebből: csak származtatott ügyletek**  Az 575/2013/EU rendelet 382. cikkének hatálya alá tartozó származtatott ügyletek (vagyis a 0010-es sorban feltüntetett összes ügylet, kivéve az értékpapír-finanszírozási ügyleteket). |
| 0030 | **Ebből: olyan mentesített ügyletek, amelyeket az intézmények szándékosan figyelembe vesznek a szavatolótőke-követelmények számításában**  Az 575/2013/EU rendelet 382. cikkének (4a) bekezdése. |
| 0040–0220 | **TÁJÉKOZTATÓ ADATOK** |
| 0040–0110 | **CVA-mentesítések: a szándékos figyelembevétel marginális hatása**  Az 575/2013/EU rendelet 382. cikkének (3) és (4) bekezdése szerinti CVA-mentesítések hatálya alá tartozó ügyletek szándékos figyelembevételének marginális hatása, mentesítések szerinti bontásban. A marginális hatás a 0010-es sorban említett ügyletkörnek a mentesített ügyletek szándékos figyelembevétele utáni releváns adata és a 0010-es sorban említett ügyletkör releváns adata közötti különbség, abszolút értékben kifejezve. |
| 0040 | **Az összes mentesített ügylet**  Az 575/2013/EU rendelet 382. cikkének (3) és (4) bekezdése szerinti CVA-mentesítések hatálya alá tartozó összes ügylet szándékos figyelembevételének marginális hatása.  Az ügyletkörnek a 0010-es sorban jelentett összes ügyletet magában kell foglalnia, függetlenül az 575/2013/EU rendelet 382. cikkének (3) bekezdésében és 382. cikkének (4) bekezdésében említett mentességektől. Konkrétabban, a CVA-ra vonatkozó tőkekövetelmények számításából az említett cikkek alapján jelenleg kizárt említett ügyleteket e sor alkalmazásában szándékosan figyelembe kell venni. Az e sor alkalmazásában szándékosan figyelembe vett ügyletek összessége a 0050–0110-es sor alkalmazásában szándékosan figyelembe vett ügyleteket jelenti. |
| 0050 | **Ügyféllel kötött ügyletek**  Az 575/2013/EU rendelet 382. cikkének (3) bekezdése szerinti – vagyis ügyféllel kötött – ügyletek szándékos figyelembevételének marginális hatása.  Az ügyfél és a klíringtag közötti azon ügyletek szándékos figyelembevételének marginális hatása, amelyek esetében a klíringtag közvetítőként jár el az ügyfél és az elfogadott központi szerződő fél között, és amelyek az 575/2013/EU rendelet 382. cikkének (3) bekezdése alapján nem tartoznak a 0010-es sor hatálya alá. Az ügyfelek nem vehetik szándékosan figyelembe azokat az ügyleteket, amelyek megfelelnek az említett rendelet 305. cikkének (2), (3) és (4) bekezdésében foglalt követelményeknek. |
| 0060 | **Nem pénzügyi szerződő féllel kötött ügyletek**  Az 575/2013/EU rendelet 382. cikke (4) bekezdésének a) pontja szerinti – vagyis nem pénzügyi szerződő féllel kötött – ügyletek szándékos figyelembevételének marginális hatása. |
| 0070 | **Csak uniós nem pénzügyi szerződő féllel kötött ügyletek**  A csak uniós nem pénzügyi szerződő féllel kötött ügyletek szándékos figyelembevételének marginális hatása. Az ügyletkörnek a 0060-as sorban jelentett összes ügyletet magában kell foglalnia, kivéve a 0080-as sorban jelentett ügyletek körét. |
| 0080 | **Csak harmadik országbeli nem pénzügyi szerződő féllel kötött ügyletek**  A csak harmadik országbeli nem pénzügyi szerződő féllel kötött ügyletek szándékos figyelembevételének marginális hatása. Az ügyletkörnek a 0060-as sorban jelentett összes ügyletet magában kell foglalnia, kivéve a 0070-es sorban jelentett ügyletek körét. |
| 0090 | **Csoporton belüli ügyletek**  Az 575/2013/EU rendelet 382. cikke (4) bekezdésének b) pontja szerinti – vagyis csoporton belüli – ügyletek szándékos figyelembevételének marginális hatása. |
| 0100 | **Nyugdíjalap szerződő féllel kötött ügyletek**  Azon, nyugdíjalap szerződő féllel kötött ügyletek szándékos figyelembevételének marginális hatása, amelyeket a 648/2012/EU rendelet 89. cikkének (1) bekezdésében meghatározott átmeneti időszak alatt kötöttek, és amelyek az 575/2013/EU rendelet 382. cikke (4) bekezdésének második albekezdése alapján nem tartoznak a CVA-kockázathoz kapcsolódó szavatolótőke-követelmény alá. A 382. cikk (4) bekezdésének c) pontjában említett azon ügyletek, amelyeket nem a 648/2012/EU rendelet 89. cikkének (1) bekezdésében meghatározott átmeneti időszakban kötöttek, nem minősülnek mentesített ügyletnek, mivel az említett mentesség alkalmazására vonatkozó átmeneti időszak lejárt. |
| 0110 | **Kormányzat szerződő féllel kötött ügyletek**  Az 575/2013/EU rendelet 382. cikke (4) bekezdésének d) pontja szerinti – vagyis kormányzat szerződő féllel kötött – ügyletek szándékos figyelembevételének marginális hatása. |
| 0120 | **A CVA hatályán kívüli mentesített ügyletek CVA-kockázathoz kapcsolódó fedezeti ügyletei**  Olyan mentesített ügyletek CVA-fedezeti ügyletei, amelyek a CVA-kockázat kapcsán nem tartoznak szavatolótőke-követelmények hatálya alá, de a piaci kockázat kapcsán tőkekövetelmények hatálya alá tartoznak. |
| 0130 | **Az összes olyan nem központilag elszámolt értékpapír-finanszírozási ügylet, amelyet számviteli szempontból valós értéken értékelnek, a mentesített ügyletek nélkül**  Azon, számviteli szempontból valós értéken értékelt értékpapír-finanszírozási ügyletek, amelyek az 575/2013/EU rendelet 382. cikkének (2) bekezdésével összhangban a CVA-kockázathoz kapcsolódó szavatolótőke-követelmények hatálya alá tartoznának, függetlenül attól, hogy az ezekből eredő CVA-kockázati kitettségek lényegesek-e. Azon értékpapír-finanszírozási ügyleteket, amelyek az 575/2013/EU rendelet 382. cikkének (3) bekezdésével és 382. cikkének (4) bekezdésével összhangban nem tartoznak a CVA-kockázathoz kapcsolódó szavatolótőke-követelmények hatálya alá, nem szabad figyelembe venni a számításban, kivéve, ha az intézmény ezeket az ügyleteket az 575/2013/EU rendelet 382. cikkének (4a) bekezdése alapján figyelembe venné a CVA-kockázathoz kapcsolódó szavatolótőke-követelményekben. |
| 0140–0160 | **CVA-kockázathoz kapcsolódó fedezeti ügyletek**  Az 575/2013/EU rendelet 386. cikke. |
| 0140 | **Egy alaptermékes CDS** |
| 0150 | **Index CDS** |
| 0160 | **CVA-kockázathoz kapcsolódó fedezeti ügyletként besorolt egyéb származtatott ügyletek** |
| 0170–0220 | **Az SA-CVA módszer hatálya alá tartozó ügyletek szerződő feleinek típusai**  Az 575/2013/EU rendelet 445a. cikke (1) bekezdésének c) pontja.  Minden partner esetében egy szektort kell kiválasztani a FINREP következő gazdasági ágazati osztályai alapján (lásd e végrehajtási rendelet V. mellékletének 3. részét).  A partnerek szektoronkénti számát a 0130-as oszlopban kell feltüntetni. |
| 0170 | **Központi bankok** |
| 0180 | **Államháztartások** |
| 0190 | **Hitelintézetek** |
| 0200 | **Befektetési vállalkozások** |
| 0210 | **Egyéb pénzügyi vállalatok (a befektetési vállalkozások kivételével)** |
| 0220 | **Nem pénzügyi vállalatok** |
| 0230 | **A CVA-kockázat szisztematikus elemeinek összesítése**  Az 575/2013/EU rendelet 384. cikkének (3) bekezdése. Szavatolótőke-követelmények tökéletes korreláció feltételezésével (ΣcSCVAc). A 0,65-ös diszkonttényezőt nem kell alkalmazni. |
| 0240 | **A CVA-kockázat sajátos elemeinek összesítése**  Az 575/2013/EU rendelet 384. cikkének (3) bekezdése. Szavatolótőke-követelmények nulla korreláció feltételezésével (sqrt(ΣcSCVAc2)). A 0,65-ös diszkonttényezőt nem kell alkalmazni. |