BG

ПРИЛОЖЕНИЕ II

„ПРИЛОЖЕНИЕ II

**УКАЗАНИЯ ЗА ДОКЛАДВАНЕ НА ИНФОРМАЦИЯ ЗА СОБСТВЕНИТЕ СРЕДСТВА И КАПИТАЛОВИТЕ ИЗИСКВАНИЯ**

**ЧАСТ II: УКАЗАНИЯ ОТНОСНО ОБРАЗЦИТЕ**

(…)

3.6. C 11.00 – Риск във връзка със сетълмента/доставката (CR SETT)

3.6.1. Общи бележки

99. В този образец се изисква информация за сделките както в търговския, така и в банковия портфейл, по които не е извършен сетълмент след договорените дати за доставка, и за съответните им капиталови изисквания с оглед на риска във връзка със сетълмента по член 92, параграф 3, буква в), подточка ii) и член 378 от Регламент (ЕС) № 575/2013.

100. Институциите докладват в образец CR SETT информация за риска във връзка със сетълмента/доставката при дълговите инструменти, капиталовите инструменти, чуждестранната валутата и стоките, държани в техния търговски или банков портфейл.

101. В съответствие с член 378 от Регламент (ЕС) № 575/2013 репо сделките и сделките за предоставяне/взимане в заем на ценни книжа или стоки, свързани с дългови инструменти, капиталови инструменти, чуждестранна валута и стоки, не подлежат на капиталови изисквания за риск във връзка със сетълмента/доставката. Трябва да се отбележи обаче, че независимо от това капиталовите изисквания за риск във връзка със сетълмента/доставката, определени в член 378 от Регламент (ЕС) № 575/2013, се прилагат спрямо дериватите и сделките с удължен сетълмент, по които не е извършен сетълмент след договорените дати за доставка.

102. При сделките, по които не е извършен сетълмент след договорената дата за доставка, институциите изчисляват ценовата разлика, към която са изложени на риск. Това е разликата между договорената цена на сетълмент на съответния дългов или капиталов инструмент, валута или стока и неговата/нейната текуща пазарна стойност, когато тази разлика може да доведе до загуба за институцията.

103. За да определят съответните капиталови изисквания, институциите умножават тази разлика по съответния коефициент от таблица 1 в член 378 от Регламент (ЕС) № 575/2013.

104. В съответствие с член 92, параграф 4, буква б) от Регламент (ЕС) № 575/2013, за да се изчисли размерът на рисковата експозиция капиталовите изисквания за риск във връзка със сетълмента/доставката се умножават по 12,5.

105. Трябва да се отбележи, че капиталовите изисквания за свободните доставки по член 379 от Регламент (ЕС) № 575/2013 не попадат в обхвата на образец CR SETT. Тези капиталови изисквания се докладват в образците за кредитен риск (CR SA, CR IRB).

3.6.2. Указания относно конкретни позиции

|  |  |
| --- | --- |
| **Колони** | |
| 0010 | НЕУРЕДЕНИ СДЕЛКИ, ПО ЦЕНА НА СЕТЪЛМЕНТ  Институциите докладват сделките, по които не е извършен сетълмент, след договорената дата на доставка по съответните договорени цени на сетълмент съгласно посоченото в член 378 от Регламент (ЕС) № 575/2013.  В тази колона се включват всички неуредени сделки, независимо дали по тях има печалба или загуба след договорената дата на сетълмент. |
| 0020 | ЕКСПОЗИЦИЯ КЪМ ЦЕНОВА РАЗЛИКА ПОРАДИ НЕУРЕДЕНИ СДЕЛКИ  Институциите докладват ценовата разлика между договорената цена на сетълмент на съответния дългов инструмент, капиталов инструмент, чуждестранна валута или стоки и неговата/нейната текуща пазарна стойност, когато тази разлика може да доведе до загуба за институцията, съгласно посоченото в член 378 от Регламент (ЕС) № 575/2013.  В тази колона се докладват само неуредените сделки, по които е отчетена загуба след договорената дата на сетълмент. |
| 0030 | КАПИТАЛОВИ ИЗИСКВАНИЯ  Институциите докладват капиталовите изисквания, изчислени в съответствие с член 378 от Регламент (ЕС) № 575/2013. |
| 0040 | ОБЩА РИСКОВА ЕКСПОЗИЦИЯ ВЪВ ВРЪЗКА СЪС СЕТЪЛМЕНТА  По силата на член 92, параграф 4, буква б) от Регламент (ЕС) № 575/2013, за да изчислят рисковата експозиция във връзка със сетълмента институциите умножават капиталовите си изисквания, докладвани в колона 0030, по 12,5. |

|  |  |
| --- | --- |
| **Редове** | |
| 0010 | Общ размер на неуредените сделки в банковия портфейл  Институциите докладват общата информация за риска във връзка със сетълмента/доставката за позиции в банковия портфейл (съгласно посоченото в член 92, параграф 4, буква ва) и член 378 от Регламент (ЕС) № 575/2013).  Институциите докладват в {r0010;c0010} общата стойност на неуредените сделки след договорените дати на доставка по съответните договорени цени на сетълмент.  Институциите докладват в {r0010;c0020} общата информация за експозицията към ценовата разлика, произтичаща от неуредените сделки, по които се предполага загуба.  Институциите докладват в {r0010;c0030] общите капиталови изисквания, изведени чрез сумиране на капиталовите изисквания за неуредените сделки, като умножават докладваната в колона 0020 „ценова разлика“ по подходящ коефициент, определен въз основа на броя на работните дни след договорената дата на сетълмент (вж. категориите в таблица 1 в член 378 от Регламент (ЕС) № 575/2013). |
| 0020-0060 | Сделки, по които не е извършен сетълмент до 4 дни (коефициент 0 %)  Сделки, по които не е извършен сетълмент между 5 и 15 дни (коефициент 8 %)  Сделки, по които не е извършен сетълмент между 16 и 30 дни (коефициент 50 %)  Сделки, по които не е извършен сетълмент между 31 и 45 дни (коефициент 75 %)  Сделки, по които не е извършен сетълмент 46 или повече дни (коефициент 100 %)  В редове 0020—0060 институциите докладват информацията за риска във връзка със сетълмента/доставката при позициите в банковия портфейл в съответствие с категориите в таблица 1 от член 378 от Регламент (ЕС) № 575/2013.  Не се докладват капиталовите изисквания с оглед на риска във връзка със сетълмента/доставката за сделките, останали неуредени за срок, по-кратък от 5 работни дни след договорената дата на сетълмент. |
| 0070 | Общ размер на неуредените сделки в търговския портфейл  Институциите докладват общата информация за риска във връзка със сетълмента/доставката за позиции в търговския портфейл (съгласно посоченото в член 92, параграф 4, буква ва) и член 378 от Регламент (ЕС) № 575/2013).  Институциите докладват в {r0070;c0010} общата стойност на неуредените сделки след договорените дати на доставка по съответните договорени цени на сетълмент.  Институциите докладват в {r0070;c0020} общата информация за експозицията към ценовата разлика, произтичаща от неуредените сделки, по които се предполага загуба.  Институциите докладват в {r0070;c0030} общите капиталови изисквания, изведени чрез сумиране на капиталовите изисквания за неуредените сделки, като умножават докладваната в колона 0020 „ценова разлика“ по подходящ коефициент, определен въз основа на броя на работните дни след договорената дата на сетълмент (вж. категориите в таблица 1 в член 378 от Регламент (ЕС) № 575/2013). |
| 0080-0120 | Сделки, по които не е извършен сетълмент до 4 дни (коефициент 0 %)  Сделки, по които не е извършен сетълмент между 5 и 15 дни (коефициент 8 %)  Сделки, по които не е извършен сетълмент между 16 и 30 дни (коефициент 50 %)  Сделки, по които не е извършен сетълмент между 31 и 45 дни (коефициент 75 %)  Сделки, по които не е извършен сетълмент 46 или повече дни (коефициент 100 %)  В редове 0080—0120 институциите докладват информацията за риска във връзка със сетълмента/доставката при позициите в търговския портфейл в съответствие с категориите в таблица 1 от член 378 от Регламент (ЕС) № 575/2013.  Не се докладват капиталовите изисквания с оглед на риска във връзка със сетълмента/доставката за сделките, останали неуредени за срок, по-кратък от 5 работни дни след договорената дата на сетълмент. |