MT

ANNESS II

“ANNESS II

**STRUZZJONIJIET DWAR IR-RAPPORTAR DWAR FONDI PROPRJI U DWAR REKWIŻITI TA’ FONDI PROPRJI**

**PARTI II: STRUZZJONIJIET RELATATI MAL-FORMOLI**

(…)

SOLVENZA TAL-GRUPP: INFORMAZZJONI DWAR L-AFFILJATI (GS)

2.1. Kummenti ġenerali

27. Il-formoli C 06.01 u C 06.02 għandhom jimtlew jekk ir-rekwiżiti tal-fondi proprji jiġu kkalkolati fuq bażi konsolidata. Din il-formola C 06.02 tikkonsisti f’erba’ partijiet sabiex tinġabar informazzjoni differenti fuq l-entitajiet individwali kollha (inkluża l-istituzzjoni tar-rapportar) inklużi fl-ambitu tal-konsolidazzjoni.

(a) Entitajiet li jaqgħu fl-ambitu tal-konsolidazzjoni;

(b) Informazzjoni dettaljata dwar is-solvenza tal-grupp;

(c) Informazzjoni dwar il-kontribuzzjoni tal-entitajiet individwali għas-solvenza tal-grupp;

(d) Informazzjoni dwar riżervi ta’ kapital;

28. Istituzzjonijiet li kisbu rinunzja f’konformità mal-Artikolu 7 tar-Regolament (UE) Nru 575/2013 għandhom jirrapportaw biss il-kolonni minn 0010 sa 0065 u minn 0250 sa 0400.

29. Iċ-ċifri rapportati jqisu d-dispożizzjonijiet tranżizzjonali applikabbli kollha tar-Regolament (UE) Nru 575/2013 li huma applikabbli fid-data tar-rapportar rispettiva.

2.2. Informazzjoni dettaljata dwar is-solvenza tal-grupp

30. It-tieni parti tal-formola C 06.02 (informazzjoni dettaljata dwar is-solvenza tal-grupp) fil-kolonni minn 0070 sa 0240 għandha l-għan li tiġbor informazzjoni dwar istituzzjonijiet ta’ kreditu u istituzzjonijiet finanzjarji regolati oħrajn li huma effettivament soġġetti għal rekwiżiti partikolari tas-solvenza fuq bażi individwali. Għal kull waħda minn dawk l-entitajiet fl-ambitu tar-rapportar, hija tipprovdi r-rekwiżiti ta’ fondi proprji għal kull kategorija ta’ riskju u l-fondi proprji għal skopijiet ta’ solvenza.

31. Fil-każ ta’ konsolidament proporzjonali ta’ parteċipazzjonijiet, iċ-ċifri relatati mar-rekwiżiti tal-fondi proprji u l-fondi proprji għandhom jirriflettu l-ammonti proporzjonali rispettivi.

2.3. L-informazzjoni dwar il-kontribuzzjonijiet ta’ entitajiet individwali għas-solvenza tal-grupp

32. L-objettiv tat-tielet parti tal-formola C 06.02 u l-formola C 06.01 (informazzjoni dwar il-kontribuzzjonijiet tal-entitajiet kollha fi ħdan l-ambitu ta’ konsolidazzjoni tar-Regolament (UE) Nru 575/2013 għas-solvenza tal-grupp), inklużi dawk li mhumiex soġġetti għal rekwiżiti partikolari tas-solvenza fuq bażi individwali, fil-kolonni minn 0250 sa 0400, huwa li jiġu identifikati liema entitajiet fil-grupp jiġġeneraw ir-riskji u jiġġeneraw il-fondi proprji mis-suq, abbażi ta’ *data* li tkun faċilment disponibbli jew li faċilment tista’ terġa’ tiġi proċessata, bla ma jkun hemm għalfejn jerġa’ jinħadem il-proporzjon tal-kapital fuq bażi individwali jew subkonsolidata. Fil-livell tal-entità, kemm ir-riskju kif ukoll iċ-ċifri tal-fondi proprji huma kontribuzzjonijiet għaċ-ċifri tal-grupp u mhux elementi ta’ proporzjon ta’ solvenza fuq bażi individwali u b’hekk ma jistgħux jitqabblu ma’ xulxin.

33. It-tielet parti tinkludi wkoll l-ammonti ta’ interessi minoritarji, il-Grad 1 addizzjonali kwalifikanti, u l-Grad 2 kwalifikanti eliġibbli fil-fondi proprji konsolidati.

34. Billi din it-tielet parti tal-formola tirreferi għal “kontribuzzjonijiet”, iċ-ċifri li għandhom jiġu rapportati fiha għandhom ivarjaw, meta applikabbli, miċ-ċifri rapportati fil-kolonni li jirreferu għal informazzjoni dettaljata dwar is-solvenza tal-grupp.

35. Il-prinċipju huwa sabiex jitħassru l-iskoperturi trasversali fl-istess gruppi b’mod omoġenu kemm f’termini ta’ riskju jew fondi proprji, sabiex ikunu koperti l-ammonti rapportati fil-formola CA konsolidat tal-grupp billi jiżdiedu l-ammonti rapportati għal kull entità fil-formola “Solvenza tal-Grupp”. Ma tkunx possibbli rabta diretta mal-formola CA meta ma jinqabiżx il-limitu ta’ 1 %.

36. L-istituzzjonijiet għandhom jiddefinixxu l-iktar metodu ta’ diżaggregazzjoni xieraq bejn l-entitajiet sabiex jitqiesu l-effetti tad-diversifikazzjoni possibbli għar-riskju tas-suq u r-riskju operazzjonali.

37. Huwa possibbli li grupp konsolidat jiġi inkluż fi grupp konsolidat ieħor. Dak ifisser li l-entitajiet f’sottogrupp għandhom jiġu rapportati entità b’entità fil-GS tal-grupp kollu, anki jekk is-sottogrupp innifsu jkun soġġett għal rekwiżiti ta’ rapportar. Sottogrupp li jkun soġġett għal rekwiżiti ta’ rapportar għandu jirrapporta wkoll il-formola GS abbażi ta’ entità b’entità, għalkemm dawk id-dettalji jiġu inklużi fil-formola GS ta’ grupp konsolidat ogħla.

38. Istituzzjoni għandha tirrapporta d-data tal-kontribuzzjoni ta’ entità meta l-kontribuzzjoni tagħha għall-ammont tal-iskopertura totali għar-riskju taqbeż il-1 % tal-ammont tal-iskopertura totali għar-riskju tal-grupp jew meta l-kontribuzzjoni tagħha għall-fondi proprji totali taqbeż il-1 % tal-fondi proprji totali tal-grupp. Dak il-livell limitu ma japplikax fil-każ ta’ sussidjarji jew sottogruppi li jipprovdu fondi proprji (fil-forma ta’ interessi minoritarji jew strumenti tal-Grad 1 addizzjonali jew tal-Grad 2 kwalifikanti inklużi fil-fondi proprji) lill-grupp.

2.4. C 06.01 - SOLVENZA TAL-GRUPP: INFORMAZZJONI DWAR L-AFFILJATI — Total (Total GS)

|  |  |
| --- | --- |
| Kolonni | Struzzjonijiet |
| 0250-0400 | ENTITAJIET FIL-KAMP TA’ APPLIKAZZJONI TAL-KONSOLIDAMENT  Ara l-istruzzjonijiet għal C 06.02 |
| 0410-0480 | RIŻERVI TA’ KAPITAL  Ara l-istruzzjonijiet għal C 06.02 |

|  |  |
| --- | --- |
| Ringieli | Struzzjonijiet |
| 0010 | TOTAL  It-Total għandu jirrappreżenta s-somma tal-valuri rapportati fir-ringieli kollha tal-formola C 06.02. |

2.5. C 06.02 - SOLVENZA TAL-GRUPP: INFORMAZZJONI DWAR L-AFFILJATI (GS)

|  |  |
| --- | --- |
| Kolonni | Struzzjonijiet |
| 0011-0060 | ENTITAJIET FIL-KAMP TA’ APPLIKAZZJONI TAL-KONSOLIDAMENT  Din il-formola tfasslet biex tiġbor informazzjoni dwar l-entitajiet kollha fuq bażi ta’ entità b’entità fl-ambitu tal-konsolidazzjoni f’konformità mal-Parti Wieħed, it-Titolu II, il-Kapitolu 2 tar-Regolament (UE) Nru 575/2013. |
| 0011 | ISEM  Isem l-entità fl-ambitu tal-konsolidazzjoni. |
| 0021 | KODIĊI  Il-kodiċi bħala parti minn identifikatur tar-ringiela jrid ikun uniku għal kull entità rapportata. Għall-istituzzjonijiet u l-impriżi tal-assigurazzjoni l-kodiċi għandu jkun il-kodiċi LEI. Għal entitajiet oħra l-kodiċi għandu jkun il-kodiċi LEI, jew jekk mhux disponibbli, il-kodiċi nazzjonali. Il-kodiċi għandu jkun uniku u użat b’mod konsistenti fil-formoli kollha u tul iż-żmien. Il-kodiċi għandu dejjem ikollu valur. |
| 0026 | TIP TA’ KODIĊI  L-istituzzjonijiet għandhom jidentifikaw it-tip ta’ kodiċi rrapportat fil-kolonna 0021 bħala “kodiċi LEI” jew “Kodiċi mhux LEI”. It-tip tal-kodiċi għandu jiġi rapportat dejjem. |
| 0027 | KODIĊI NAZZJONALI  L-istituzzjonijiet jistgħu jirrapportaw ukoll il-kodiċi nazzjonali meta jirrapportaw il-kodiċi LEI bħala identifikatur fil-kolonna “Kodiċi”. |
| 0030 | ISTITUZZJONI JEW EKWIVALENTI (IVA/LE)  “IVA” għandha tkun rapportata meta l-entità tkun soġġetta għar-rekwiżiti ta’ fondi proprji skont ir-Regolament (UE) Nru 575/2013 u d-Direttiva 2013/36/UE jew dispożizzjonijiet li tal-inqas huma ekwivalenti għad-dispożizzjonijiet ta’ Basel.  “LE” għandha tkun rapportata mod ieħor.   Interessi minoritarji:  l-Artikolu 81(1), il-punt (a)(ii) u l-Artikolu 82(1), il-punt (a)(ii) tar-Regolament (UE) Nru 575/2013  Għall-effetti tal-interessi minoritarji u strumenti tal-Grad 1 addizzjonali u tal-Grad 2 maħruġin minn sussidjarji, is-sussidjarji li l-istrumenti tagħhom jistgħu jkunu eliġibbli għandhom ikunu istituzzjonijiet jew impriżi soġġetti għar-rekwiżiti tar-Regolament (UE) Nru 575/2013 permezz tad-dritt nazzjonali applikabbli. |
| 0035 | TIP TA’ ENTITÀ  It-tip ta’ entità għandha tiġi rapportata fuq il-bażi tal-kategoriji li ġejjin:  (a) istituzzjoni ta’ kreditu  l-Artikolu 4(1), il-punt (1) tar-Regolament (UE) Nru 575/2013;  (b) ditta tal-investiment  l-Artikolu 4(1), il-punt (2) tar-Regolament (UE) Nru 575/2013;  (c) istituzzjoni finanzjarja (oħra)  l-Artikolu 4(1), il-punti (20), (21) u (26) tar-Regolament (UE) Nru 575/2013  Istituzzjonijiet finanzjarji fit-tifsira tal-Artikolu 4(1), il-punt (26) tar-Regolament (UE) Nru 575/2013 li mhumiex inklużi fi kwalunkwe waħda mill-kategoriji (d), (e) jew (g);  (d) kumpanija azzjonarja finanzjarja (mħallta)  l-Artikolu 4(1), il-punti (20) u (21) tar-Regolament (UE) Nru 575/2013;  (e) impriża ta’ servizzi anċillari  l-Artikolu 4(1), il-punt (18) tar-Regolament (UE) Nru 575/2013;  (f) entità bi skop speċjali ta’ titolizzazzjoni (securitisation special purpose entity, SSPE),  l-Artikolu 4(1), il-punt (66) tar-Regolament (UE) Nru 575/2013;  (g) kumpanija ta’ bonds koperti  Entità mwaqqfa biex toħroġ bonds koperti jew li żżomm il-kollateral li jiggarantixxi bond kopert, jekk mhux inkluża f’xi waħda mill-kategoriji (a), (b) jew minn (d) sa (f) hawn fuq;  (h) tip ieħor ta’ entità  Entità oħra minbarra dawk imsemmija fil-punti minn (a) sa (g).  Meta entità ma tkunx soġġetta għar-Regolament (UE) Nru 575/2013 u d-Direttiva 2013/36/UE, iżda soġġetta għal dispożizzjonijiet li tal-inqas huma ekwivalenti għad-dispożizzjonijiet ta’ Basel, il-kategorija relevanti għandha tiġi determinata fuq il-bażi tal-aħjar sforz. |
| 0040 | **AMBITU TAD-DATA: weħidha konsolidata totalment (SF, solo fully) JEW weħidha konsolidata parzjalment (SP, solo partially)**  “SF” għandha tiġi rapportata għal sussidjarji individwali konsolidati totalment.  “SP” għandha tiġi rapportata għal sussidjarji individwali konsolidati parzjalment. |
| 0050 | **KODIĊI TAL-PAJJIŻ**  L-istituzzjonijiet għandhom jirrapportaw il-kodiċi b’żewġ ittri msemmija fl-ISO 3166-1 alpha-2. |
| 0060 | SEHEM TAL-PARTEĊIPAZZJONI (%)  Dan il-persentaġġ jirreferi għas-sehem reali ta’ kapital li l-impriża omm ikollha fis-sussidjarji. Fil-każ ta’ konsolidazzjoni sħiħa ta’ sussidjarja diretta, is-sehem reali jkun eż. 70 %. F’konformità mal-Artikolu 4(1), il-punt (16) tar-Regolament (UE) Nru 575/2013, is-sehem ta’ parteċipazzjoni ta’ sussidjarja li għandu jiġi rapportat jirriżulta minn multiplikazzjoni tal-ishma bejn is-sussidjarji kkonċernati. |
| 0065 | **GRUPP TA’ TPAĊIJA**  “Grupp ta’ tpaċija” għandha tfisser kwalunkwe waħda minn dawn li ġejjin:   * grupp ta’ entitajiet, li l-awtorità kompetenti tkun tathom il-permess li jużaw pożizzjonijiet f’istituzzjoni jew f’impriża waħda ta’ dak il-grupp biex jiġu paċuti pożizzjonijiet f’istituzzjoni jew f’impriża oħra ta’ dak il-grupp f’konformità mal-Artikolu 325b tar-Regolament (UE) Nru 575/2013; * kwalunkwe entità individwali li l-pożizzjonijiet tagħha ma jistgħux jiġu paċuti mal-pożizzjonijiet ta’ kwalunkwe entità oħra tal-istess grupp soġġetta għal superviżjoni konsolidata f’konformità mad-Direttiva 2013/36/UE, minħabba li l-awtorità kompetenti ma tkunx tat il-permess f’konformità mal-Artikolu 325b ta’ dak ir-Regolament.   L-istituzzjonijiet għandhom jindikaw il-grupp ta’ tpaċija li kull entità elenkata fil-formola tappartjeni għalih, jekk jissodisfaw iż-żewġ kundizzjonijiet li ġejjin:  (a) Jikkalkulaw ir-rekwiżiti ta’ fondi proprji għan-negozju tagħhom soġġett għar-riskju tas-suq f’konformità mal-Parti Tlieta, it-Titolu IV, il-Kapitolu 1a jew il-Kapitolu 1b, jew it-tnejn, tar-Regolament (UE) Nru 575/2013, jew ikunu soġġetti għall-obbligu li jirrapportaw informazzjoni dwar dawk ir-rekwiżiti ta’ fondi proprji f’konformità mal-Artikolu 430(2a) jew (2b) ta’ dak ir-Regolament;  (b) Il-grupp soġġett għal superviżjoni konsolidata f’konformità mad-Direttiva 2013/36/UE jinkludi mill-inqas żewġ gruppi ta’ kumpens.  Il-valuri rapportati f’din il-kolonna għandhom ikunu “Grupp ta’ tpaċija 1”, “Grupp ta’ tpaċija 2”, eċċ. L-immappjar ipprovdut bejn l-entitajiet legali u l-gruppi ta’ tpaċija għandu jkun konsistenti maż-żmien, konsistenti fir-rapporti kollha tal-istess grupp soġġett għal superviżjoni konsolidata kif ukoll konsistenti mal-identifikazzjoni tal-gruppi ta’ tpaċija fil-formoli inklużi fl-[Anness I tar-Regolament (UE) 2021/453].  Meta l-istituzzjoni tissodisfa l-kundizzjoni (a) speċifikata hawn fuq, iżda l-grupp soġġett għal superviżjoni konsolidata f’konformità mad-Direttiva 2013/36/UE jinkludi grupp ta’ tpaċija wieħed biss, l-istituzzjonijiet għandhom jindikaw “Grupp ta’ tpaċija uniku” fir-ringiela li tikkorrispondi għall-kumpanija omm tal-grupp irrapportata f’din il-formola. |
| 0070-0240 | INFORMAZZJONI DWAR ENTITAJIET SOĠĠETTI GĦAL REKWIŻITI TA’ FONDI PROPRJI  It-taqsima dwar l-informazzjoni dettaljata (jiġifieri l-kolonni minn 0070 sa 0240) għandha tiġbor informazzjoni biss fuq dawk l-entitajiet u s-sottogruppi li, billi jaqgħu fl-ambitu tal-konsolidazzjoni (il-Parti Wieħed, it-Titolu II, il-Kapitolu 2 tar-Regolament (UE) Nru 575/2013), huma effettivament soġġetti għal rekwiżiti tas-solvenza stipulati fir-Regolament (UE) Nru 575/2013 jew dispożizzjonijiet li tal-inqas huma ekwivalenti għad-dispożizzjonijiet ta’ Basel (jiġifieri, li rrapportaw iva fil-kolonna 0030).  Għandha tiġi inkluża informazzjoni dwar l-istituzzjonijiet individwali kollha ta’ grupp konsolidat li huma soġġetti għar-rekwiżiti ta’ fondi proprji, irrelevanti minn fejn jinsabu.  L-informazzjoni rapportata f’din il-parti għandha tirrifletti r-regoli lokali dwar is-solvenza tal-ġuriżdizzjoni fejn qed topera l-istituzzjoni (għaldaqstant, għal din il-formola, ma hemmx bżonn li jsir kalkolu doppju fuq bażi individwali fuq il-bażi tar-regoli tal-istituzzjoni omm). Meta r-regoli lokali tas-solvenza jvarjaw mir-Regolament (UE) Nru 575/2013 u ma tingħatax diżaggregazzjoni paragunabbli, għandha timtela l-informazzjoni fejn tkun disponibbli d-data, fil-granularità rispettiva. Għaldaqstant, din il-parti hija formola fattwali li tiġbor fil-qosor il-kalkoli li għandhom jitwettqu mill-istituzzjonijiet individwali ta’ grupp, filwaqt li tqis li wħud minn dawk l-istituzzjonijiet jistgħu jkunu soġġetti għal regoli differenti tas-solvenza.  **Rapportar ta’ spejjeż ġenerali fissi tad-ditti tal-investiment:**  Id-ditti tal-investiment għandhom jinkludu rekwiżiti ta’ fondi proprji relatati ma’ spejjeż ġenerali fissi fil-kalkolu tal-proporzjon tal-kapital tagħhom skont l-Artikoli 95, 96, 97 u 98 tar-Regolament (UE) Nru 575/2013.  Il-parti tal-ammont tal-iskopertura totali għar-riskju relatata mal-ispejjeż ġenerali fissi għandha tiġi rapportata fil-kolonna 0100 ta’ din il-formola. |
| 0070 | AMMONT TAL-ISKOPERTURA TOTALI GĦAR-RISKJU  Is-somma tal-kolonni minn 0080 sa 0110 għandha tiġi rapportata. |
| 0075 | LI MINNU: AĠĠUSTAMENT TAR-RATA MINIMA TAL-IMGĦAX (MINIMU TAL-OUTPUT TREA)  L-entitajiet għandhom jirrapportaw l-aġġustament tar-rata minima tal-imgħax ikkalkulat fuq bażi individwali. |
| 0080 | KREDITU; KREDITU TAL-KONTROPARTI; RISKJI TA’ DILWIZZJONI, KONSENJI BLA ĦLAS U RISKJU TAS-SALDU/TAL-KONSENJA  L-ammont li għandu jiġi rapportat f’din il-kolonna għandu jikkorrispondi għas-somma tal-ammonti tal-iskoperturi ponderati għar-riskju li huma daqs jew ekwivalenti għal dawk li jridu jiġu rapportati fir-ringiela 0040 “AMMONTI TAL-ISKOPERTURI PONDERATI GĦAR-RISKJU GĦAL RISKJI TA’ KREDITU, KREDITU TA’ KONTROPARTI U DILWIZZJONI U KONSENJI BLA ĦLAS” u l-ammonti tar-rekwiżiti ta’ fondi proprji li huma daqs jew ekwivalenti għal dawk li jridu jiġu rapportati fir-ringiela 0490 “AMMONT TOTALI TAL-ISKOPERTURA GĦAR-RISKJI TAS-SALDU/TAL-KONSENJA” tal-formola CA2. |
| 0090 | RISKJI TAS-SUQ  L-ammont li għandu jiġi rapportat f’din il-kolonna għandu jikkorrispondi għall-ammont tar-rekwiżiti ta’ fondi proprji li huma daqs jew ekwivalenti għal dawk li jridu jiġu rapportati fir-ringiela 0520 “AMMONT TAL-ISKOPERTURA TOTALI GĦAR-RISKJU TAL-POŻIZZJONI, TAL-KAMBJU U TAL-KOMODITAJIET” tal-formola CA2. |
| 0100 | RISKJU OPERAZZJONALI  L-ammont li għandu jiġi rapportat f’din il-kolonna għandu jikkorrispondi għall-ammont tal-iskopertura għar-riskju li huwa daqs jew ekwivalenti għal dak li għandu jiġi rapportat fir-ringiela 0590 ‘AMMONT TAL-ISKOPERTURA TOTALI GĦAR-RISKJU GĦAL RISKJI OPERAZZJONALI (OpR)’ tal-formola CA2.  Spejjeż ġenerali fissi għandhom jiġu inklużi f’din il-kolonna, inkluż ir-ringiela 0630 ‘AMMONT TA’ SKOPERTURA GĦAR-RISKJU ADDIZZJONALI MINĦABBA SPEJJEŻ ĠENERALI FISSI’ tal-formola CA2. |
| 0110 | AMMONTI OĦRAJN TAL-ISKOPERTURA GĦAR-RISKJU  L-ammont li għandu jiġi rapportat f’din il-kolonna għandu jikkorrispondi għall-ammont tal-iskopertura għar-riskju mhux elenkat b’mod speċjali iktar ’il fuq. Dan għandu jkun is-somma tal-ammonti tar-ringieli 0640, 0680 u 0690 tal-formola CA2. |
| 0120-0240 | INFORMAZZJONI DETTALJATA DWAR IL-FONDI PROPRJI TAS-SOLVENZA TAL-GRUPP  L-informazzjoni rapportata fil-kolonni li ġejjin għandha tirrifletti r-regoli lokali dwar is-solvenza tal-Istat Membru li fih ikunu qed joperaw l-entità jew is-sottogrupp. |
| 0120 | FONDI PROPRJI  L-ammont li għandu jiġi rapportat f’din il-kolonna jikkorrispondi għall-ammont ta’ fondi proprji li huma daqs jew ekwivalenti għal dawk li jridu jiġu rapportati fir-ringiela 0010 ‘FONDI PROPRJI’ tal-formola CA1. |
| 0130 | LI MINNU: FONDI PROPRJI KWALIFIKATTIVI  L-Artikolu 82 tar-Regolament (UE) Nru 575/2013  Din il-kolonna għandha tiġi pprovduta biss għas-sussidjarji rapportati fuq bażi individwali li huma kompletament konsolidati u li huma istituzzjonijiet.  Għas-sussidjarji speċifikati aktar ’il fuq, il-parteċipazzjonijiet kwalifikanti huma l-istrumenti (flimkien mal-qligħ ikkonservat, kontijiet tal-primjums tal-ishma u riżervi oħrajn relatati) li huma proprjetà ta’ persuni li mhumiex l-impriżi u inklużi fil-konsolidazzjoni tar-Regolament (UE) Nru 575/2013.  L-ammont li għandu jiġi rapportat għandu jinkludi l-effetti ta’ kwalunkwe dispożizzjoni tranżizzjonali. Dan għandu jkun l-ammont eliġibbli fid-data tar-rapportar. |
| 0140 | STRUMENTI TA’ FONDI PROPRJI RELATATI, QLIGĦ IMFADDAL RELATAT, KONTIJIET TA’ PRIMJUMS TAL-ISHMA U RIŻERVI OĦRAJN  L-Artikolu 87(1), il-punt (b) tar-Regolament (UE) Nru 575/2013 |
| 0150 | KAPITAL TAL-GRAD 1 TOTALI  L-Artikolu 25 tar-Regolament (UE) Nru 575/2013 |
| 0160 | LI MINNU: KAPITAL TAL-GRAD 1 KWALIFIKANTI  L-Artikolu 82 tar-Regolament (UE) Nru 575/2013  Din il-kolonna għandha tiġi pprovduta biss għas-sussidjarji rapportati fuq bażi individwali li huma kompletament konsolidati u li huma istituzzjonijiet.  Għas-sussidjarji speċifikati aktar ’il fuq, il-parteċipazzjonijiet kwalifikanti huma l-istrumenti (flimkien mal-qligħ ikkonservat u l-kontijiet tal-primjums tal-ishma) li huma proprjetà ta’ persuni li mhumiex l-impriżi inklużi fil-konsolidazzjoni tar-Regolament (UE) Nru 575/2013.  L-ammont li għandu jkun irrapportat għandu jinkludi l-effetti ta’ kwalunkwe dispożizzjoni tranżizzjonali. Dan għandu jkun l-ammont eliġibbli fid-data tar-rapportar. |
| 0170 | STRUMENTI TAL-GRAD 1 RELATATI, QLIGĦ IMFADDAL RELATAT U KONTIJIET TAL-PRIMJUMS AZZJONARJI RELATATI  L-Artikolu 85(1), il-punt (b) tar-Regolament (UE) Nru 575/2013 |
| 0180 | KAPITAL TAL-GRAD 1 TA’ EKWITÀ KOMUNI  L-Artikolu 50 tar-Regolament (UE) Nru 575/2013 |
| 0190 | LI MINNU: INTERESSI MINORITARJI  L-Artikolu 81 tar-Regolament (UE) Nru 575/2013  Din il-kolonna għandha tiġi rapportata biss għas-sussidjarji li huma konsolidati totalment u li huma istituzzjonijiet, ħlief għas-sussidjarji msemmijin fl-Artikolu 84(3) tar-Regolament (UE) Nru 575/2013. Kull sussidjarja għandha titqies fuq bażi subkonsolidata għall-kalkoli kollha meħtieġa mill-Artikolu 84 tar-Regolament (UE) Nru 575/2013, fejn relevanti, f’konformità mal-Artikolu 84(2), inkella fuq bażi individwali.  Għas-sussidjarji speċifikati aktar ’il fuq, l-interessi minoritarji huma l-istrumenti tal-kapital tal-Grad 1 ta’ ekwità komuni (flimkien mal-qligħ ikkonservat u kontijiet tal-primjums tal-ishma) li huma proprjetà ta’ persuni li mhumiex l-impriżi inklużi fil-konsolidazzjoni tar-Regolament (UE) Nru 575/2013.  L-ammont li għandu jiġi rapportat għandu jinkludi l-effetti ta’ kwalunkwe dispożizzjoni tranżizzjonali. Dan għandu jkun l-ammont eliġibbli fid-data tar-rapportar. |
| 0200 | STRUMENTI TA’ FONDI PROPRJI RELATATI, QLIGĦ IMFADDAL RELATAT, KONTIJIET TA’ PRIMJUMS TAL-ISHMA U RIŻERVI OĦRAJN  L-Artikolu 84(1), il-punt (b) tar-Regolament (UE) Nru 575/2013 |
| 0210 | KAPITAL TAL-GRAD 1 ADDIZZJONALI  L-Artikolu 61 tar-Regolament (UE) Nru 575/2013 |
| 0220 | LI MINNU: KAPITAL TAL-GRAD 1 KWALIFIKANTI ADDIZZJONALI  L-Artikoli 82 u 83 tar-Regolament (UE) Nru 575/2013  Din il-kolonna għandha tkun ipprovduta biss għas-sussidjarji li huma konsolidati totalment u li huma istituzzjonijiet, ħlief għas-sussidjarji msemmijin fl-Artikolu 85(2) tar-Regolament (UE) Nru 575/2013. Kull sussidjarja għandha titqies fuq bażi subkonsolidata għall-kalkoli kollha meħtieġa mill-Artikolu 85 tar-Regolament (UE) Nru 575/2013, fejn relevanti, f’konformità mal-Artikolu 85(2), inkella fuq bażi individwali.  Għas-sussidjarji speċifikati aktar ’il fuq, l-interessi minoritarji huma l-istrumenti tal-Grad 1 addizzjonali (flimkien mal-qligħ ikkonservat u kontijiet tal-primjums tal-ishma) li huma proprjetà ta’ persuni li mhumiex l-impriżi inklużi fil-konsolidazzjoni tar-Regolament (UE) Nru 575/2013.  L-ammont li għandu jiġi rapportat għandu jinkludi l-effetti ta’ kwalunkwe dispożizzjoni tranżizzjonali. Dan għandu jkun l-ammont eliġibbli fid-data tar-rapportar. |
| 0230 | KAPITAL TAL-GRAD 2  L-Artikolu 71 tar-Regolament (UE) Nru 575/2013 |
| 0240 | LI MINNU: KAPITAL TAL-GRAD 2 KWALIFIKANTI  L-Artikoli 82 u 83 tar-Regolament (UE) Nru 575/2013  Din il-kolonna għandha tkun ipprovduta biss għas-sussidjarji li huma konsolidati totalment u li huma istituzzjonijiet, ħlief għas-sussidjarji msemmijin fl-Artikolu 87(2) tar-Regolament (UE) Nru 575/2013. Kull sussidjarja għandha titqies fuq bażi subkonsolidata għall-iskop tal-kalkoli kollha meħtieġa fl-Artikolu 87 tar-Regolament (UE) Nru 575/2013, jekk relevanti, f’konformità mal-Artikolu 87(2) ta’ dak ir-Regolament, inkella fuq bażi individwali.  Għas-sussidjarji speċifikati aktar ’il fuq, l-interessi minoritarji huma l-istrumenti tal-T2 (flimkien mal-qligħ ikkonservat u kontijiet tal-primjums tal-ishma) li huma proprjetà ta’ persuni li mhumiex l-impriżi inklużi fil-konsolidazzjoni tar-Regolament (UE) Nru 575/2013.  L-ammont li għandu jiġi rapportat għandu jinkludi l-effetti ta’ kwalunkwe dispożizzjoni tranżizzjonali. Dan għandu jkun l-ammont eliġibbli fid-data tar-referenza. |
| 0250-0400 | INFORMAZZJONI DWAR IL-KONTRIBUZZJONI TA’ ENTITAJIET GĦAS-SOLVENZA TAL-GRUPP |
| 0250-0290 | KONTRIBUZZJONI GĦAR-RISKJI  L-informazzjoni rapportata fil-kolonni li ġejjin għandha tkun konformi mar-regoli dwar is-solvenza applikabbli għall-istituzzjoni tar-rapportar. |
| 0250 | AMMONT TAL-ISKOPERTURA TOTALI GĦAR-RISKJU  Is-somma tal-kolonni minn 0260 sa 0290 għandha tiġi rapportata. |
| 0260 | KREDITU; KREDITU TAL-KONTROPARTI; RISKJI TA’ DILWIZZJONI, KONSENJI BLA ĦLAS U RISKJU TAS-SALDU/TAL-KONSENJA  L-ammont li għandu jiġi rapportat għandu jkun l-ammonti tal-iskoperturi ponderati għar-riskju għal riskju ta’ kreditu u r-rekwiżiti ta’ fondi proprji għar-riskju tas-saldu/tal-konsenja f’konformità mar-Regolament (UE) Nru 575/2013, eskluż kwalunkwe ammont relatat ma’ tranżazzjonijiet ma’ entitajiet oħrajn inklużi fil-komputazzjoni tal-proporzjon tas-solvenza kkonsolidata tal-grupp. |
| 0270 | RISKJI TAS-SUQ  L-ammonti ta’ skopertura għar-riskju għar-riskji tas-suq għandhom ikunu kkalkolati fil-livell ta’ kull entità f’konformità mar-Regolament (UE) Nru 575/2013. L-entitajiet għandhom jirrapportaw il-kontribuzzjoni għall-ammonti tal-iskopertura totali ta’ riskju għal riskju tas-suq tal-grupp. Is-somma tal-ammonti rrapportati hawnhekk għandha tikkorrispondi mal-ammont irrapportat fir-ringiela 0520 “AMMONT TAL-ISKOPERTURA TOTALI GĦAN-NEGOZJU SOĠĠETT GĦAL RISKJU TAS-SUQ” tar-rapport konsolidat. |
| 0280 | RISKJU OPERAZZJONALI  L-ammont li għandu jiġi rapportat f’din il-kolonna għandu jikkorrispondi mal-ammont tal-iskopertura għar-riskju għal riskji operazzjonali.  L-ispejjeż ġenerali fissi għandhom ikunu inklużi f’din il-kolonna. |
| 0290 | AMMONTI OĦRAJN TAL-ISKOPERTURA GĦAR-RISKJU  L-ammont li għandu jiġi rapportat f’din il-kolonna għandu jikkorrispondi għall-ammont tal-iskopertura għar-riskji għajr dawk elenkati iktar ’il fuq. |
| 0300-0400 | KONTRIBUZZJONI GĦALL-FONDI PROPRJI  Din il-parti tal-formola ma għandhiex l-għan li timponi fuq l-istituzzjonijiet kalkolu sħiħ tal-proporzjon kapitali totali fil-livell ta’ kull entità.  Il-kolonni minn 0300 sa 0350 għandhom jiġu rapportati għal entitajiet konsolidati li jikkontribwixxu għal fondi proprji minn interessi minoritarji, kapital tal-Grad 1 kwalifikanti jew fondi proprji kwalifikanti. Il-Kolonni minn 0360 sa 0400 għandhom jiġu rapportati għall-entitajiet ikkonsolidati kollha li jikkontribwixxu għall-fondi proprji kkonsolidati, soġġetti għal-livell limitu msemmi fl-aħħar paragrafu tal-Kapitolu 2.3 tal-Parti II hawn fuq.  Il-fondi proprji miġjuba għal entità mill-bqija tal-entitajiet inklużi fl-ambitu tal-entità ta’ rapportar ma għandhomx jittieħdu f’kunsiderazzjoni, u l-kontribuzzjoni netta għall-fondi proprji tal-grupp biss għandha tiġi rrapportata f’din il-kolonna (primarjament il-fondi proprji miġbura minn partijiet terzi u riżervi akkumulati).  L-informazzjoni rapportata fil-kolonni li ġejjin għandha tkun konformi mar-regoli dwar is-solvenza applikabbli għall-istituzzjoni tar-rapportar. |
| 0300-0350 | FONDI PROPRJI KWALIFIKANTI INKLUŻI F’FONDI PROPRJI KONSOLIDATI  L-ammont li għandu jiġi rapportat bħala ‘FONDI PROPRJI KWALIFIKANTI F’FONDI PROPRJI KONSOLIDATI’ għandu jkun l-ammont kif derivat mill-Parti Tnejn, it-Titolu II tar-Regolament (UE) Nru 575/2013, minbarra kull fond miġjub minn entitajiet ta’ grupp oħrajn. |
| 0300 | FONDI PROPRJI KWALIFIKANTI INKLUŻI F’FONDI PROPRJI KONSOLIDATI  L-Artikolu 87 tar-Regolament (UE) Nru 575/2013 |
| 0310 | STRUMENTI TAL-GRAD 1 KWALIFIKANTI INKLUŻI FIL-KAPITAL TAL-GRAD 1 KONSOLIDAT  L-Artikolu 85 tar-Regolament (UE) Nru 575/2013 |
| 0320 | INTERESSI MINORITARJI INKLUŻI FIL-KAPITAL TA’ GRAD 1 TA’ EKWITÀ KOMUNI  L-Artikolu 84 tar-Regolament (UE) Nru 575/2013  L-ammont li għandu jiġi rapportat għandu jkun l-ammont ta’ interessi minoritarji ta’ sussidjarja li huwa inkluż fil-kapital tal-Grad 1 ta’ ekwità komuni konsolidat f’konformità mar-Regolament (UE) Nru 575/2013. |
| 0330 | STRUMENTI TAL-GRAD 1 KWALIFIKANTI INKLUŻI FIL-KAPITAL TAL-GRAD 1 ADDIZZJONALI KONSOLIDAT  L-Artikolu 86 tar-Regolament (UE) Nru 575/2013  L-ammont li għandu jiġi rapportat għandu jkun l-ammont ta’ kapital tal-Grad 1 kwalifikanti ta’ sussidjarja li huwa inkluż fil-Grad 1 addizzjonali konsolidat f’konformità mar-Regolament (UE) Nru 575/2013. |
| 0340 | STRUMENTI TA’ FONDI PROPJI INKLUŻI FIL-KAPITAL TAL-GRAD 2  L-Artikolu 88 tar-Regolament (UE) Nru 575/2013  L-ammont li għandu jiġi rapportat għandu jkun l-ammont ta’ fondi proprji kwalifikanti ta’ sussidjarja li huwa inkluż fil-Grad 2 konsolidat f’konformità mar-Regolament (UE) Nru 575/2013. |
| 0350 | ENTRATA TA’ MEMORANDUM: AVVJAMENT (–) / (+) AVVJAMENT NEGATTIV |
| 0360-0400 | FONDI PROPRJI KONSOLIDATI  L-Artikolu 18 tar-Regolament (UE) Nru 575/2013  L-ammont li għandu jiġi rapportat bħala ‘FONDI PROPRJI KONSOLIDATI’ għandu jkun l-ammont kif derivat mill-karta bilanċjali, eskluż kwalunkwe fond miġjub minn entitajiet ta’ grupp oħrajn. |
| 0360 | FONDI PROPRJI KONSOLIDATI |
| 0370 | LI MINNU: GRAD 1 TA’ EKWITÀ KOMUNI |
| 0380 | LI MINNU: GRAD 1 ADDIZZJONALI |
| 0390 | LI MINNU: KONTRIBUZZJONIJIET GĦAR-RIŻULTAT KONSOLIDAT  Għandha tiġi rapportata l-kontribuzzjoni ta’ kull entità għar-riżultat konsolidat (profitt jew telf (-)). Dik tinkludi r-riżultati attribwibbli għal interessi minoritarji. |
| 0400 | LI MINNU: (-) AVVJAMENT / (+) AVVJAMENT NEGATTIV  Avvjament jew avvjament negattiv tal-entità li tirrapporta fuq is-sussidjarjetà għandu jiġi rapportat hawn. |
| 0410-0480 | RIŻERVI TA’ KAPITAL  L-istruttura tar-rapportar tar-riżervi ta’ kapital għall-formola GS għandha ssegwi l-istruttura ġenerali tal-formola CA4, billi tuża l-istess kunċetti ta’ rapportar. Meta jiġu rapportati r-riżervi ta’ kapital għall-formola GS, l-ammonti relevanti għandhom ikunu rapportati f’konformità mad-dispożizzjonijiet applikabbli biex jiddeterminaw ir-rekwiżit ta’ riżerva għas-sitwazzjoni konsolidata ta’ grupp. Għaldaqstant, l-ammonti rapportati ta’ riżervi ta’ kapital għandhom jirrappreżentaw il-kontribuzzjonijiet ta’ kull entità lir-riżervi tal-kapital ta’ grupp. L-ammonti rapportati għandhom ikunu bbażati fuq id-dispożizzjonijiet nazzjonali ta’ traspożizzjoni tad-Direttiva 2013/36/UE u fuq ir-Regolament (UE) Nru 575/2013, inklużi kwalunkwe dispożizzjonijiet tranżitorji previsti fihom. |
| 0410 | REKWIŻIT TAR-RIŻERVA KOMBINATA  L-Artikolu 128, il-punt (6) tad-Direttiva 2013/36/UE |
| 0420 | RIŻERVA TA’ KONSERVAZZJONI TAL-KAPITAL  L-Artikolu 128, il-punt (1) u l-Artikolu 129 tad-Direttiva 2013/36/UE  F’konformità mal-Artikolu 129(1) tad-Direttiva 2013/36/UE, ir-riżerva ta’ konservazzjoni tal-kapital hija ammont addizzjonali ta’ kapital tal-Grad 1 ta’ Ekwità Komuni. Minħabba l-fatt li r-rata ta’ 2,5 % tar-riżerva ta’ konservazzjoni tal-kapital hija stabbli, f’din iċ-ċellola għandu jiġi rapportat ammont. |
| 0430 | RIŻERVA TA’ KAPITAL KONTROĊIKLIKA SPEĊIFIKA GĦALL-ISTITUZZJONI  L-Artikolu 128, il-punt (2), l-Artikolu 130 u l-Artikoli minn 135 sa 140 tad-Direttiva 2013/36/UE  F’din iċ-ċellola, għandu jiġi rapportat l-ammont konkret tar-riżerva kontroċiklika. |
| 0440 | RIŻERVA TA’ KONSERVAZZJONI DOVUT GĦAL RISKJU MAKROPRUDENZJALI JEW SISTEMIKU IDENTIFIKAT FIL-LIVELL TA’ STAT MEMBRU  L-Artikolu 458(2), il-punt (d)(iv) tar-Regolament (UE) Nru 575/2013  F’din iċ-ċellola, għandu jiġi rapportat l-ammont tar-riżerva ta’ konservazzjoni dovut għal riskju makroprudenzjali jew sistemiku identifikat fil-livell ta’ Stat Membru, li tista’ tkun meħtieġa f’konformità mal-Artikolu 458 tar-Regolament (UE) Nru 575/2013 minbarra r-riżerva ta’ konservazzjoni tal-kapital. |
| 0450 | RIŻERVA GĦAL RISKJU SISTEMIKU  L-Artikolu 128, il-punt (5), l-Artikoli 133 u 134 tad-Direttiva 2013/36/UE  F’din iċ-ċellola għandu jiġi rapportat l-ammont tar-riżerva għal riskju sistemiku. |
| 0470 | RIŻERVA GĦAL ISTITUZZJONI TA’ IMPORTANZA SISTEMIKA GLOBALI  L-Artikolu 128, il-punt (3) u l-Artikolu 131 tad-Direttiva 2013/36/UE  F’din iċ-ċellola għandu jiġi rapportat l-ammont tar-riżerva għal Istituzzjoni ta’ Importanza Sistemika Globali. |
| 0480 | RIŻERVA GĦAL ISTITUZZJONI SISTEMIKAMENT IMPORTANTI OĦRA  L-Artikolu 128, il-punt (4) u l-Artikolu 131 tad-Direttiva 2013/36/UE  F’din iċ-ċellola għandu jiġi rapportat l-ammont tar-riżerva għal Istituzzjoni Sistemikament Importanti Oħra. |