LV

II PIELIKUMS

“II PIELIKUMS

**NORĀDES PĀRSKATU SNIEGŠANAI PAR PAŠU KAPITĀLU UN PAŠU KAPITĀLA PRASĪBĀM**

## II DAĻA. NORĀDES SAISTĪBĀ AR VEIDNI

(..)

4. Operacionālā riska veidnes

136. [ieraksta nav].

137. [ieraksta nav].

138. [ieraksta nav].

139. [ieraksta nav].

140. [ieraksta nav].

141. [ieraksta nav].

4.1. Pārskats par pašu kapitāla prasībām attiecībā uz operacionālo risku

4.1.1. Vispārīgas piezīmes

141.a C 16.01. veidnē ir ietvertas pašu kapitāla prasības (*OFR*) operacionālajam riskam saskaņā ar uzņēmējdarbības rādītāja sastāvdaļu (*BIC*) un saistīto uzņēmējdarbības rādītāju (*BI*) saskaņā ar Regulas (ES) Nr. 575/2013 312. līdz 314. pantu.

141.b Iestādes uzrāda visas summas, pamatojoties uz grāmatvedības regulējumu, ko tās izmanto pārskatu sniegšanai par finanšu informāciju, ja vien šajā pielikumā nav noteikts citādi.

141.c Iestādes aprēķina savu pašu kapitāla prasības un sniedz informāciju veidnēs, pamatojoties uz finanšu gada beigās pieejamo informāciju. Tādēļ izmanto pēdējos trīs divpadsmit mēnešu novērojumus, sākot no finanšu gada beigām (piemēram, pārskata datumiem “G-1. gada decembris, G. marts, G. jūnijs, G. septembris” un finanšu gadam — “31. decembra” beigām, aprēķinu pamatā ir finanšu stāvoklis “31. decembrī”, izmantojot visus finanšu gadus G-1, G-2 un G-3).

141.d Ja nav pieejami revidēti dati, iestādes var izmantot darījumu aplēses. Ja tiek izmantoti revidēti dati, iestādes uzrāda revidētos datus, kam būtu jāpaliek nemainīgiem. Atkāpes no šā “nemainīguma” principa ir iespējamas saskaņā ar Regulas (ES) Nr. 575/2013 315. panta 1. un 2. punktu.

141.e Iestādes, sniedzot pārskatus, neiekļauj nekādus skaitļus, kas attiecas uz posteņiem, kuri noteikti saskaņā ar Regulas (ES) Nr. 575/2013 314. panta 7. punktu un sīkāk precizēti regulatīvajā tehniskajā standartā, kas jāizstrādā saskaņā ar 314. panta 9. punktu.

141.f Lai aprēķinātu uzņēmējdarbības rādītāju (*BI*), (piemēram, ja iestādēm ir meitasuzņēmumi, kuru valūta nav iestādes pārskata valūta), iestādes piemēro attiecīgo valūtas kursu katram no trim gadiem, uz kuru pamata aprēķina *BI*, saskaņā ar piemērojamo grāmatvedības regulējumu. Tādējādi attiecīgajā gadā izmantoto valūtas kursu nekoriģē katrā pārskata datumā.

141.g Attiecībā uz robežvērtību piemērošanu uzņēmējdarbības rādītāja sastāvdaļas (*BIC*) aprēķināšanai saskaņā ar Regulas (ES) Nr. 575/2013 313. pantu iestādes, kas nav eurozonas iestādes un kas sniedz uzraudzības informāciju savā vietējā valūtā, izmanto vidējo valūtas kursu periodā, par kuru *BIC* ir aprēķināta (vidējais rādītājs pēdējos trijos finanšu gados) saskaņā ar grāmatvedības regulējumu, lai robežvērtību konvertētu savā vietējā valūtā.

4.1.2. C 16.01 — Operacionālais risks — Pašu kapitāla prasības (*OPR OFR*)

141.h Informāciju šajā veidnē aprēķina, ņemot vērā summas par pēdējiem trim finanšu gadiem.

Norādes par konkrētām pozīcijām:

|  |  |
| --- | --- |
| **Slejas** | **Atsauces uz tiesību aktu noteikumiem un norādījumi** |
| 0010. | **Vērtība**  Uzņēmējdarbības rādītāja (*BI)* un tās trīs sastāvdaļu vērtība: *ILDC*, *SC* un *FC*.  Minētā vērtība ietver korekcijas saistībā ar apvienošanās, iegādes un atsavināšanas ietekmi saskaņā ar Regulas (ES) Nr. 575/2013 315. panta 1. un 2. punktu.  Finanšu sastāvdaļas *FC* gadījumā vērtība atspoguļo vai nu uzskaites vērtību, kas noteikta, izmantojot grāmatvedības pieeju, vai uzskaites vērtību, izmantojot prudenciālo robežu (prudenciālās robežas pieeja — *PBA*), lai identificētu tirdzniecības portfeļa un banku portfeļa posteņus. Informāciju par izmantoto pieeju uzrāda 0110. rindā. |
| 0020. | **No kā: korekcijas saistībā ar vienību vai darbību apvienošanu/iegādi**  0010. slejā uzrādītās vērtības daļa, kas atbilst *BI* sastāvdaļām, ko nosaka saistībā ar apvienotajām vai iegādātajām sabiedrībām vai darbībām saskaņā ar Regulas (ES) Nr. 575/2013 315. panta 1. punktu. |
| 0030. | **(Korekcijas saistībā ar vienību vai darbību atsavināšanu)**  Summa, kas izslēgta no *BI* sastāvdaļām saistībā ar atsavinātām vienībām vai darbībām saskaņā ar Regulas (ES) Nr. 575/2013 315. panta 2. punktu. |
| 0040. | **Pašu kapitāla prasības**  Pašu kapitāla prasības (*OFR*) aprēķina saskaņā ar Regulas (ES) Nr. 575/2013 312. līdz 314. pantu.  Ja iestādei piemēro Regulas (ES) Nr. 575/2013 314. panta 4. punktā minēto atkāpi, iestāde pašu kapitāla prasībām, kas aprēķinātas saskaņā ar uzņēmējdarbības rādītāja sastāvdaļu (*BIC)*, pievieno pašu kapitāla prasības, kas saskaņā ar *ASP* aprēķinātas banku pakalpojumiem privātpersonām un MVU vai korporatīvajiem klientiem, ievērojot atkāpi (jo tās nav daļa no *BIC* aprēķināšanas sistēmas). |
| 0050. | **Riska darījumu vērtība**  Riska darījumu vērtību (*REA*) aprēķina saskaņā ar Regulas (ES) Nr. 575/2013 92. pantu. |

Norādes pa rindām:

|  |  |
| --- | --- |
| **Rindas** | **Atsauces uz tiesību aktu noteikumiem un norādījumi** |
| 0010. | **Uzņēmējdarbības rādītāja sastāvdaļa un ASP**  Regulas (ES) Nr. 575/2013 313. pants un 314. panta 4. punkts. |
| 0020. | **Uzņēmējdarbības rādītājs**  Uzņēmējdarbības rādītāja (*BI*) vērtība, kas aprēķināta saskaņā ar Regulas (ES) Nr. 575/2013 314. panta 1. punktu.  Ja iestādei piemēro Regulas (ES) Nr. 575/2013 314. panta 4. punktā minēto atkāpi, iestāde neiekļauj šīs atkāpes darbības jomā nekādus skaitļus par banku pakalpojumiem privātpersonām un MVU un/vai korporatīvajiem klientiem. |
| 0030. | **Procentu, nomas un dividenžu sastāvdaļa**  Kopējo *ILDC* aprēķina saskaņā ar Regulas (ES) Nr. 575/2013 314. panta 2. punktu un attiecīgā gadījumā – 314. panta 3. punktu. |
| 0040. | ***ILDC*, kas saistīta ar atsevišķu iestādi/konsolidēto grupu (izņemot vienības, uz kurām attiecas 314. panta 3. punkts)**  *ILDC* aprēķina saskaņā ar Regulas (ES) Nr. 575/2013 314. panta 2. punktu.  Konsolidētās pārskatu sniegšanas gadījumā, ja iestādei piemēro Regulas (ES) Nr. 575/2013 314. panta 3. punktā minēto atkāpi, iestāde neiekļauj nekādus skaitļus, kas ir daļa no *ILDC* aprēķina, kas aprēķināts atsevišķi šīm konkrētajām meitas iestādēm. Starpsabiedrību atlikumus starp šajā pantā aplūkotajiem meitasuzņēmumiem un pārējo grupu izslēdz.  Ja iestādei piemēro Regulas (ES) Nr. 575/2013 314. panta 4. punktā minēto atkāpi, iestāde neiekļauj šīs atkāpes darbības jomā nekādus skaitļus par banku pakalpojumiem privātpersonām un MVU un/vai korporatīvajiem klientiem. |
| 0050. | ***ILDC* vienībām, kas ņemtas vērā 314. panta 3. punktā**  Konsolidētās pārskatu sniegšanas gadījumā, ja iestādei piemēro 314. panta 3. punktā minēto atkāpi, tā uzrāda *ILDC* summu par tām konkrētajām meitas iestādēm, kurām aprēķina atsevišķu *ILDC*. Aprēķinot atsevišķo *ILDC*, izslēdz starpsabiedrību atlikumus starp meitasuzņēmumiem un pārējo grupu. |
| 0060. | **Pakalpojumu sastāvdaļa**  Pakalpojumu sastāvdaļu aprēķina saskaņā ar Regulas (ES) Nr. 575/2013 314. panta 5. punktu.  Ja iestādei piemēro Regulas (ES) Nr. 575/2013 314. panta 4. punktā minēto atkāpi, iestāde neiekļauj šīs atkāpes darbības jomā nekādus skaitļus par banku pakalpojumiem privātpersonām un MVU un/vai korporatīvajiem klientiem. |
| 0070. | **Finanšu sastāvdaļa**  Finanšu sastāvdaļu aprēķina saskaņā ar Regulas (ES) Nr. 575/2013 314. panta 6. punktu.  Ja iestādei piemēro Regulas (ES) Nr. 575/2013 314. panta 4. punktā minēto atkāpi, iestāde neiekļauj šīs atkāpes darbības jomā nekādus skaitļus par banku pakalpojumiem privātpersonām un MVU un/vai korporatīvajiem klientiem. |
| 0080. | **ASP saskaņā ar 314. panta 4. punktu (Privātpersonu vai MVU apkalpošana)**  314. panta 4. punkts attiecībā uz banku pakalpojumiem privātpersonām vai MVU |
| 0090. | **ASP saskaņā ar 314. panta 4. punktu (Korporatīvo klientu apkalpošana)**  314. panta 4. punkts attiecībā uz banku pakalpojumiem korporatīvajiem klientiem |
| 0100. | **Izziņas postenis: *ILDC*, kas saistīta ar atsevišķu iestādi/konsolidēto grupu (ietverot vienības, uz kurām attiecas 314. panta 3. punkts)**  Ja iestādei piemēro 314. panta 3. punktā minēto atkāpi, tā uzrāda teorētisko individuālo vai konsolidēto *ILDC*, kas aprēķināta saskaņā ar Regulas (ES) Nr. 575/2013 314. panta 2. punktu, tā, it kā iestādei šī atkāpe nebūtu jāpiemēro. |
| 0110. | ***FC* aprēķināšanai izmantotā pieeja**  Iestādes uzrāda pieeju, ko tās ir izmantojušas (grāmatvedības pieeja vai prudenciālā robeža), lai aprēķinātu *FC* saskaņā ar Regulas (ES) Nr. 575/2013 314. panta 6. punktu. |
| 0120. | **Citi darbības izdevumi**  Citi darbības izdevumi saskaņā ar Regulas (ES) Nr. 575/2013 314. panta 5. punktu. |

4.2. Operacionālais risks: detalizēta informācija par zaudējumiem pēdējā gadā (OPR DETAILS)

4.2.1. Vispārīgas piezīmes

1. Veidnē C 17.01 (OPR DETAILS 1) pa notikumu veidiem un darījumu jomām apkopo informāciju par bruto zaudējumiem un zaudējumu atlīdzinājumiem, ko iestāde reģistrējusi pēdējā gadā, ievērojot šīs iedaļas 1. un 2. tabulā sniegtās definīcijas. Veidnē C 17.02 (OPR DETAILS 2) sniegta detalizēta informācija par lielāko zaudējumu notikumiem pēdējā gadā. Būtu jāietver tikai tie notikumi, kuru rezultātā rodas zaudējumi.

1. tabula. Notikumu veidi operacionālā riska notikumiem

|  |  |
| --- | --- |
| **Notikumu veida kategorija** | **Definīcija** |
| Iekšējā krāpšana | Zaudējumi, kas saistīti ar tāda veida darbībām, kuru mērķis ir krāpšana, īpašuma piesavināšanās vai normatīvo aktu vai uzņēmuma kārtības apiešanu, izņemot diskriminācijas vai kultūratšķirību gadījumus, kurās iesaistīta vismaz viena (iekšējā) puse |
| Ārējā krāpšana | Zaudējumi, kas saistīti ar tāda veida darbībām, kuru mērķis ir krāpšana, īpašuma piesavināšanās vai likuma apiešana, ko veic trešā puse |
| Darba attiecību prakse un darba drošība | Zaudējumi, kas rodas no darbībām, kas neatbilst tiesību aktiem vai nolīgumiem, kas regulē darba attiecības, veselības aizsardzību vai drošību, no maksājumiem par prasībām saistībā ar personu traumām vai diskriminācijas un kultūratšķirību gadījumiem |
| Klienti, produkti un darījumu prakse | Zaudējumi, kas rodas no nejaušas vai nolaidīgas profesionālo pienākumu neizpildes attiecībā uz īpašiem klientiem (tostarp uzticamības un piemērotības prasību neizpildes) vai no produkta rakstura vai uzbūves |
| Fizisko aktīvu zaudējumi | Zaudējumi, kas rodas no fizisko aktīvu zaudējumiem vai bojājumiem dabas katastrofās vai citos gadījumos |
| Komercdarbības pārrāvumi un sistēmu kļūdas | Zaudējumi, kas rodas no darījumu pārtraukšanas vai sistēmu kļūmēm |
| Izpilde, piegāde un procesu vadība | Zaudējumi no kļūmēm darījumu apstrādē vai procesu vadībā attiecībās ar tirdzniecības darījumu partneriem vai piegādātājiem |

2. tabula. Darbības joma

|  |  |
| --- | --- |
| **Darbības joma** | **Darbību saraksts** |
| Uzņēmumu finanses | Finanšu instrumentu sākotnējā izvietošana un/vai finanšu instrumentu izvietošana ar neizvietoto instrumentu izpirkšanas garantiju  Ar garantēšanu saistīti pakalpojumi  Ieguldījumu konsultācijas  Ieteikumi uzņēmumiem attiecībā uz kapitāla struktūru, darbības stratēģiju un ar to saistītiem jautājumiem un ieteikumi un pakalpojumi attiecībā uz uzņēmējsabiedrību apvienošanu un uzņēmumu pirkšanu  Ieguldījumu izpēte, finanšu analīze un citi vispārīgi ieteikumi, kas saistīti ar finanšu instrumentu darījumiem |
| Tirdzniecība un pārdošana | Darījumu veikšana uz sava rēķina  Starpniecība naudas tirgus darījumos  Rīkojumu pieņemšana un pārsūtīšana attiecībā uz vienu vai vairākiem finanšu instrumentiem  Rīkojumu izpilde klientu vārdā  Finanšu instrumentu izvietošana, neuzņemoties stingri noteiktas saistības  Operācijas ar daudzpusējām tirdzniecības sistēmām |
| Starpniecības pakalpojumi privātpersonām vai MVU  (Darbības ar fiziskām personām vai MVU, kas atbilst 123. pantā noteiktajiem kritērijiem riska darījumu kategorijai ar privātpersonām vai MVU) | Rīkojumu pieņemšana un pārsūtīšana attiecībā uz vienu vai vairākiem finanšu instrumentiem  Rīkojumu izpilde klientu vārdā  Finanšu instrumentu izvietošana, neuzņemoties stingri noteiktas saistības |
| Korporatīvo klientu apkalpošana | Noguldījumu vai citu atmaksājamu līdzekļu pieņemšana  Aizdevumi  Finanšu līzings  Garantijas un saistības |
| Privātpersonu vai MVU apkalpošana  (Darbības ar fiziskām personām vai MVU, kas atbilst 123. pantā noteiktajiem kritērijiem riska darījumu kategorijai ar privātpersonām vai MVU) | Noguldījumu vai citu atmaksājamu līdzekļu pieņemšana  Aizdevumi  Finanšu līzings  Garantijas un saistības |
| Maksājumi un norēķini | Naudas pārskaitīšanas pakalpojumi  Maksāšanas līdzekļu emisija un administrēšana |
| Aģentūru pakalpojumi | Finanšu instrumentu glabāšana un pārvaldīšana klientu uzdevumā, tostarp vērtspapīru glabāšana bankā un saistīti pakalpojumi, tādi kā naudas un nodrošinājuma pārvaldīšana |
| Aktīvu pārvaldība | Portfeļa pārvaldība  PVKIU pārvaldīšana  Citi aktīvu pārvaldīšanas veidi |
| Korporatīvie posteņi | Zaudējumu notikumi, kas ietekmē visu iestādi un nav uzskaitīti iepriekš minētajās kategorijās. |

143. Operacionālā riska zaudējumus, kas saistīti ar kredītrisku un kas uzskaitīti riska darījumu riska svērtajā vērtībā kredītriskam (ar kredītrisku saistīti operacionālā riska robežnotikumi), neņem vērā ne C 17.01. veidnē, ne C 17.02. veidnē saskaņā ar Regulas (ES) Nr. 575/2013 317. panta 5. punktu.

144. [ieraksta nav].

145. “Bruto zaudējumi” ir zaudējumi — kā minēts Regulas (ES) Nr. 575/2013 318. panta 1. punktā  —,  kas saistīti ar operacionālo risku pat pirms jebkāda veida atgūšanas, neskarot “ātri atlīdzinātu zaudējumu gadījumi”, kā definēts turpmāk.

146. “Atgūšana” ir — kā minēts 318. panta 1. punktā — viens vai vairāki neatkarīgi notikumi, kas saistīti ar sākotnējo operacionālā riska notikumu un kas ir nodalīti laikā, kad līdzekļus vai saimniecisko labumu ienākošās plūsmas saņem no trešās personas.

147. “Ātri atlīdzinātu zaudējumu gadījumi” ir operacionālā riska notikumi, kas izraisa zaudējumus, kurus daļēji vai pilnībā atlīdzina piecu darbdienu laikā. Attiecībā uz ātri atlīdzinātu zaudējumu gadījumu bruto zaudējuma definīcijā ietver tikai to zaudējuma daļu, kas nav pilnībā atlīdzināta (t. i., zaudējums, no kura atņemta īsā laikposmā daļēji atlīdzināmā summa). Tā rezultātā zaudējumu notikumus, kas izraisa zaudējumus, kuri ir pilnībā atlīdzināti piecu darbdienu laikā, neietver ne bruto zaudējuma definīcijā, ne *OPR DETAILS* veidnē.

148. “Uzskaites datums” ir datums, kurā zaudējums vai rezerves/uzkrājumi tika pirmoreiz atzīti peļņas un zaudējumu aprēķinā pret operacionāla riska zaudējumu, kā minēts Regulas (ES) Nr. 575/2013 317. panta 4. punkta a) apakšpunktā. Šis datums loģiski seko “Notikuma datumam” (t. i., datumam, kad radās operacionālais risks vai kad tas pirmo reizi sākās) un “Atklāšanas datumam (t. i., datumam, kurā iestāde uzzināja par operacionālā riska notikumu).

149. Lai aprēķinātu ziņošanas robežvērtību, summē zaudējumus, ko izraisījis kopīgs operacionālā riska notikums vai vairāki notikumi, kuri saistīti ar sākotnējo operacionālā riska notikumu, kas izraisa notikumus vai zaudējumus (“pamatnotikums”). Ja kopējā neto summa, kas aprēķināta par 10 gadu periodu, pārsniedz robežvērtību, zaudējumi un korekcijas būtu jāuzrāda, ņemot vērā ietekmi uz grāmatvedību, saskaņā ar Regulas (ES) Nr. 575/2013 317. panta 3. punkta c) apakšpunktu un 318. panta 1. punktu, pat ja ietekme konkrētā periodā var būt mazāka par robežvērtību.

150. Attiecīgā gada jūnijā uzrādītie dati ir pagaidu dati, turpretim galīgos datus uzrāda decembrī. Tādēļ jūnijā uzrādītajiem datiem ir sešu mēnešu atsauces periods (t. i., no kalendārā gada 1. janvāra līdz 30. jūnijam), turpretim decembrī uzrādītajiem datiem ir divpadsmit mēnešu atsauces periods (t. i., no kalendārā gada 1. janvāra līdz 31. decembrim). Attiecībā uz datiem, kas uzrādīti gan no jūnija, gan no decembra, “iepriekšējā pārskata atsauces periodi” ir visi pārskata atsauces periodi līdz attiecīgajam mēnesim, ieskaitot periodu, kurš beidzas iepriekšējā kalendārā gada beigās.

4.2.2. C 17.01 Operacionālais risks: Operacionālais risks: pēdējā gada zaudējumi un zaudējumu atlīdzinājumi pēc darbības jomām un zaudējumu notikumu veidiem (*OPR DETAILS* 1)

4.2.2.1. Vispārīgas piezīmes

151 Veidnē C 17.01. apkopota informācija par zaudējumiem un atgūtajām summām, kas pārsniedz iekšējās robežvērtības, kuras iestāde reģistrējusi pēdējā pārskata gadā, pa notikumu veidiem un darbības jomām, ievērojot šīs iedaļas 1. un 2. tabulā sniegtās definīcijas. Zaudējumus, kas atbilst vienam zaudējumu notikumam, ir iespējams sadalīt starp vairākām darbības jomām.

152. Slejās norāda dažādos zaudējumu notikumu veidus un kopējos rādītājus par katru darbības jomu, kā arī izziņas posteni, kurā parādīts zemākais iekšējais slieksnis, kas piemērots zaudējumu datu apkopošanā, par katru darbības jomu uzrādot zemāko un augstāko slieksni gadījumā, ja ir vairāk par vienu slieksni.

153. Rindās norāda darbības jomas un katrā darbības jomā — informāciju par zaudējumu notikumu skaitu (jauni zaudējumu notikumi), bruto zaudējumu summu (jauni zaudējumu notikumi), to zaudējumu notikumu skaitu, kam piemēro zaudējumu korekcijas, zaudējumu korekcijas saistībā ar iepriekšējiem pārskata periodiem, maksimālos vienreizējos zaudējumus, piecu lielāko zaudējumu summu un zaudējumu atlīdzinājumu kopsummu (tiešie zaudējumu atlīdzinājumi, kā arī atlīdzinājumi no apdrošināšanas un citiem riska pārvešanas mehānismiem).

154. Attiecībā uz kopējām darbības jomām datus par zaudējumu notikumu skaitu un bruto zaudējumu summu uzrāda arī par konkrētiem intervāliem, balstoties uz noteiktiem sliekšņiem, proti, 10 000, 20 000, 100 000 un 1 000 000. Sliekšņi ir noteikti euro valūtā un ir iekļauti uzrādīto zaudējumu salīdzināmības nolūkā starp iestādēm. Tāpēc šie sliekšņi ne vienmēr ir saistīti ar minimālajiem zaudējumu sliekšņiem, ko izmanto, lai apkopotu datus par iekšējiem zaudējumu datiem (tos uzrāda citā veidnes iedaļā).

154.a Zaudējumu atlīdzinājumus uzrāda ar plusa zīmi.

4.2.2.2. Norādes par konkrētām pozīcijām

|  |  |
| --- | --- |
| **Slejas** | |
| 0010.–0070. | NOTIKUMU VEIDI  Iestādes attiecīgajā 0010.–0070. slejā uzrāda zaudējumus saskaņā ar zaudējumu notikumu veidiem.  Iestādes, kas savu pašu kapitāla prasību aprēķinājušas 2024. gada decembrī saskaņā ar uzņēmējdarbības rādītāja pieeju (*BIA*), zaudējumus, kuru notikuma veids nav noteikts, var uzrādīt tikai 0080. slejā. |
| 0080. | ZAUDĒJUMU NOTIKUMU VEIDI KOPĀ  slejā attiecībā uz katru darbības jomu iestādes uzrāda kopējo “zaudējumu notikumu skaitu (jauni zaudējumu notikumi)”, kopējo “bruto zaudējumu summu (jauni zaudējumu notikumi)”, kopējo “to zaudējumu notikumu skaitu, kam piemēro zaudējumu korekcijas”, kopējās “zaudējumu korekcijas saistībā ar iepriekšējiem pārskata periodiem”, “maksimālos vienreizējos zaudējumus”, “piecu lielāko zaudējumu summu”, kopējo “zaudējumu tiešo atlīdzinājumu kopsummu” un kopējos “atlīdzinājumus no apdrošināšanas un citiem riska pārvešanas mehānismiem”.  Ja iestāde ir identificējusi visu zaudējumu notikumu veidus, 0080. slejā parādās zaudējumu gadījumu, bruto zaudējumu kopsummu, zaudējumu atlīdzinājumu kopsummu un 0010.–0070. slejā uzrādīto “zaudējumu korekciju saistībā ar iepriekšējiem pārskata periodiem” vienkāršs apkopojums.  slejā uzrādītie “maksimālie vienreizējie zaudējumi” ir maksimālie vienreizējie zaudējumi darbības jomā, un tie ir identiski 0010.–0070. slejā uzrādīto “maksimālo vienreizējo zaudējumu” maksimālajai vērtībai, ja iestāde ir identificējusi visu zaudējumu notikumu veidus.  Kā piecu lielāko zaudējumu summu 0080. slejā uzrāda piecu lielāko zaudējumu summu vienā darbības jomā. |
| 0090.–0100. | IZZIŅAS POSTENIS: DATU APKOPOŠANĀ PIEMĒROTAIS SLIEKSNIS  Iestādes 0090. un 0100. slejā uzrāda minimālos zaudējumu sliekšņus, kas jau ir noteikti un izmantoti iekšējo zaudējumu datu apkopošanai.  Ja iestāde katrā darbības jomā izmanto tikai vienu slieksni, aizpilda tikai 0090. sleju.  Ja vienā un tajā pašā darbības jomā piemēro dažādus sliekšņus, norāda arī augstāko piemērojamo slieksni (0100. sleja). |

|  |  |
| --- | --- |
| **Rindas** | |
| 0010.–0880. | DARBĪBAS JOMAS: FINANŠU PAKALPOJUMI UZŅĒMUMIEM, TIRDZNIECĪBA UN PĀRDOŠANA, STARPNIECĪBAS PAKALPOJUMI PRIVĀTPERSONĀM VAI MVU, KORPORATĪVO KLIENTU APKALPOŠANA, PRIVĀTPERSONU VAI MVU APKALPOŠANA, MAKSĀJUMI UN NORĒĶINI, AĢENTŪRU PAKALPOJUMI, AKTĪVU PĀRVALDĪŠANA, KORPORATĪVIE POSTEŅI  Par katru zaudējumu notikuma veidu un darbības jomu iestāde saskaņā ar iekšējiem sliekšņiem uzrāda šādu informāciju: zaudējumu notikumu skaits (jauni zaudējumu notikumi), bruto zaudējumu summa (jauni zaudējumu notikumi), to zaudējumu notikumu skaits, kam piemēro zaudējumu korekcijas, zaudējumu korekcijas saistībā ar iepriekšējiem pārskata periodiem, maksimālie vienreizējie zaudējumi, piecu lielāko zaudējumu summa, zaudējumu tiešo atlīdzinājumu kopsumma un kopējie atlīdzinājumi no apdrošināšanas un citiem riska pārvešanas mehānismiem.  Attiecībā uz zaudējumu notikumu, kas ietekmē vairāk nekā vienu darbības jomu, “bruto zaudējumu summu” sadala starp visām ietekmētajām darbības jomām.  Iestādes, kas savu pašu kapitāla prasību aprēķinājušas 2024. gada decembrī saskaņā ar uzņēmējdarbības rādītāja pieeju (*BIA*), zaudējumus, kuru darbības joma nav noteikta, var uzrādīt tikai 0910.-0980. rindā. |
| 0010., 0110., 0210., 0310., 0410., 0510., 0610., 0710., 0810. | Zaudējumu notikumu skaits (jauni zaudējumu notikumi)  Zaudējumu notikumu skaits ir to zaudējumu notikumu skaits, kuru bruto zaudējumi tika uzskaitīti pārskata atsauces periodā.  Zaudējumu notikumu skaits attiecas uz “jauniem notikumiem”, t. i., operacionālā riska notikumiem, kas:  i) “pirmo reizi uzskaitīti” pārskata atsauces periodā vai  ii) “pirmo reizi uzskaitīti” iepriekšējā pārskata atsauces periodā, ja zaudējumu notikums nav bijis iekļauts nevienā iepriekšējā uzraudzības pārskatā, piemēram, tāpēc, ka tas kā operacionālā riska zaudējumu notikums tika identificēts tikai pašreizējā pārskata atsauces periodā, vai tāpēc, ka minētajam zaudējumu notikumam piemērojamie uzkrātie zaudējumi (t. i., sākotnējie zaudējumi plus/mīnus visas iepriekšējos pārskata atsauces periodos izdarītās zaudējumu korekcijas) iekšējo datu apkopošanas slieksni ir pārsnieguši tikai pašreizējā pārskata sniegšanas periodā.  “Jauni zaudējumu notikumi” neietver zaudējumu notikumus, kas “pirmo reizi uzskaitīti” iepriekšējā pārskata atsauces periodā, kas jau bija iekļauts iepriekšējos uzraudzības pārskatos. |
| 0020., 0120., 0220., 0320., 0420., 0520., 0620., 0720., 0820. | Bruto zaudējumu summa (jauni zaudējumu notikumi)  Bruto zaudējumu summa ir bruto zaudējumu summas, kas attiecas uz operacionālā riska zaudējumu notikumiem saskaņā ar Regulas (ES) Nr. 575/2013 318. panta 2. punktu. Visus zaudējumus, kas saistīti ar vienu zaudējumu notikumu un kas uzskaitīti pārskata atsauces periodā, summē un uzskata par bruto zaudējumiem minētajam zaudējumu notikumam minētajā pārskata atsauces periodā.  Uzrādītā bruto zaudējumu summa attiecas uz “jauniem zaudējumu notikumiem”, kā noteikts šīs tabulas iepriekšējā rindā. Attiecībā uz zaudējumu notikumiem, kas “pirmo reizi uzskaitīti” iepriekšējā pārskata atsauces periodā un kas nebija iekļauti nevienā iepriekšējā uzraudzības pārskatā, kopējos zaudējumus, kuri uzkrāti līdz pārskata sniegšanas atsauces datumam (t. i., sākotnējie zaudējumi plus/mīnus visas iepriekšējos pārskata atsauces periodos izdarītās zaudējumu korekcijas), uzrāda kā bruto zaudējumus pārskata sniegšanas atsauces datumā.  Uzrādāmajās summās neņem vērā iegūtos atlīdzinājumus. |
| 0030., 0130., 0230., 0330., 0430., 0530., 0630., 0730., 0830. | To zaudējumu notikumu skaits, uz kuriem attiecas zaudējumu korekcijas  To zaudējumu notikumu skaits, uz kuriem attiecas zaudējumu korekcijas, ir to operacionālā riska zaudējumu notikumu skaits, kas “pirmo reizi uzskaitīti” iepriekšējā pārskata atsauces periodā un jau iekļauti iepriekšējos pārskatos, un attiecībā uz kuriem zaudējumu korekcijas izdarītas pašreizējā pārskata atsauces periodā.  Ja pārskata atsauces periodā attiecībā uz zaudējumu notikumu izdarīta vairāk nekā viena zaudējumu korekcija, minēto zaudējumu korekciju summu uzskaita kā vienu korekciju periodā. |
| 0040., 0140., 0240., 0340., 0440., 0540., 0640., 0740., 0840. | Zaudējumu korekcijas, kuras attiecas uz iepriekšējiem pārskata periodiem  Zaudējumu korekcijas saistībā ar iepriekšējiem pārskata atsauces periodiem ir šādu elementu (pozitīvu vai negatīvu) summa:  i) bruto zaudējumu summas, kuras attiecas uz pārskata atsauces periodā veiktām pozitīvām zaudējumu korekcijām (piemēram, uzkrājumu palielinājums, saistīti zaudējumu notikumi, papildu norēķini) attiecībā uz operacionālā riska notikumiem, kuri “pirmo reizi uzskaitīti” un uzrādīti iepriekšējos pārskata atsauces periodos;  ii) bruto zaudējumu summas attiecībā uz negatīvām zaudējumu korekcijām, kas veiktas pārskata atsauces periodā (piemēram, saistībā ar uzkrājumu samazinājumu) attiecībā uz operacionālā riska zaudējumu notikumiem, kuri “pirmo reizi uzskaitīti” un uzrādīti iepriekšējos pārskata atsauces periodos.  Ja pārskata atsauces periodā attiecībā uz zaudējumu notikumu izdarīta vairāk nekā viena zaudējumu korekcija, visu minēto zaudējumu korekciju vērtības summē, ņemot vērā korekciju zīmi (pozitīva, negatīva). Minēto summu uzskata par zaudējumu korekciju attiecībā uz minēto zaudējumu notikumu minētajā pārskata atsauces periodā.  Ja negatīvas zaudējumu korekcijas dēļ koriģētā zaudējumu summa, kas attiecināma uz zaudējumu notikumu, ir zemāka par iestādes iekšējo datu apkopošanas slieksni, iestāde zaudējumu kopsummu par minēto zaudējumu notikumu uzrāda apkopotā veidā līdz pēdējam brīdim, kad notikums tika uzrādīts ar decembra atsauces datumu (t. i., sākotnējie zaudējumi plus/mīnus visas iepriekšējos pārskata atsauces periodos izdarītās zaudējumu korekcijas), ar negatīvu zīmi tā vietā, lai uzrādītu pašu negatīvās zaudējumu korekcijas summu.  Uzrādāmajās summās neņem vērā iegūtos atlīdzinājumus. |
| 0050., 0150., 0250., 0350., 0450., 0550., 0650., 0750., 0850. | Maksimālie vienreizējie zaudējumi  Maksimālie vienreizējie zaudējumi ir lielākā no šīm summām:  i) lielākā bruto zaudējumu summa saistībā ar kādu zaudējumu notikumu, kas pirmo reizi uzrādīts pārskata atsauces periodā, kā arī  ii) lielākajām pozitīvajām zaudējumu korekciju summām (kā minēts iepriekš 0040., 0140., ..., 0840. rindā) saistībā ar zaudējumu notikumu, kas pirmo reizi uzrādīts iepriekšējā pārskata atsauces periodā.  Uzrādāmajās summās neņem vērā iegūtos atlīdzinājumus. |
| 0060., 0160., 0260., 0360., 0460., 0560., 0660., 0760., 0860. | Piecu lielāko zaudējumu summa  Piecu lielāko zaudējumu summa ir to piecu lielāko summu kopsumma no:  i) bruto zaudējumu summām par zaudējumu notikumiem, kas pirmo reizi uzrādīti pārskata atsauces periodā, kā arī  ii) pozitīvām zaudējumu korekciju summām (kā definēts iepriekš attiecībā uz 0040., 0140., ..., 0840. rindu) saistībā ar zaudējumu notikumiem, kas pirmo reizi uzrādīti iepriekšējā pārskata atsauces periodā. Summa, kas ir atbilstīga, lai to kvalificētu kā vienu no piecām lielākajām, ir pašas zaudējumu korekcijas summa, nevis zaudējumu kopsumma, kas saistīta ar attiecīgo zaudējumu notikumu pirms vai pēc zaudējumu korekcijas.  Uzrādāmajās summās neņem vērā iegūtos atlīdzinājumus. |
| 0070., 0170., 0270., 0370., 0470., 0570., 0670., 0770., 0870. | Zaudējumu tiešo atlīdzinājumu kopsumma  Tiešie zaudējumu atlīdzinājumi ir visi iegūtie zaudējumu atlīdzinājumi, izņemot tos, kam piemēro apdrošināšanu, kā minēts šīs tabulas turpmākajā rindā.  Zaudējumu tiešo atlīdzinājumu kopsumma ir visu tiešo atlīdzinājumu un tiešo atlīdzinājumu korekciju summa, kas uzskaitīta pārskata periodā un kas attiecas uz operacionālā riska zaudējumu notikumiem, kuri uzskaitīti pirmo reizi pārskata atsauces periodā vai iepriekšējos pārskata atsauces periodos. |
| 0080., 0180., 0280., 0380., 0480., 0580., 0680., 0780., 0880. | Kopējie atgūtie līdzekļi no apdrošināšanas  Atgūtās summas no apdrošināšanas ir atgūtās summas saskaņā ar Regulas (ES) Nr. 575/2013 317. panta 1. punktu un 318. pantu.  Kopējie atgūtie līdzekļi no apdrošināšanas ir visu atgūto līdzekļu no apdrošināšanas un šādu atgūto līdzekļu korekciju summa, kas uzskaitīta pārskata periodā un kas attiecas uz operacionālā riska zaudējumu notikumiem, kuri uzskaitīti pirmo reizi pārskata atsauces periodā vai iepriekšējos pārskata atsauces periodos. |
| 0910.–0980. | DARBĪBAS JOMAS KOPĀ  Attiecībā uz katru zaudējumu notikuma veidu (0010.–0080. sleja) uzrāda informāciju par kopējām darbības jomām. |
| 0910.–0914. | Zaudējumu notikumu skaits  0910. rindā uzrāda to zaudējumu notikumu skaitu, kas pārsniedz iekšējo slieksni, pa zaudējumu notikumu veidiem, – par darbības jomām kopā. Šis rādītājs var būt zemāks par zaudējumu notikumu skaita apkopojumu pa darbības jomām, jo zaudējumu notikumus ar vairākām ietekmēm (ietekmes dažādās darbības jomās) uzskata par vienu notikumu. Tas var būt augstāks, ja iestāde, kas tās pašu kapitāla prasības aprēķinājusi 2024. gada decembrī saskaņā ar uzņēmējdarbības rādītāja pieeju (*BIA*), nevar katrā gadījumā identificēt darbības jomu(-as), kuru(-as) ietekmējuši zaudējumi.  0911.–0914. rindā uzrāda to zaudējumu notikumu skaitu, kuru bruto zaudējumu summa iekļaujas tabulas attiecīgajās rindās definētajos intervālos.  Ja iestāde visus tās zaudējumus ir iedalījusi kādā darbības jomā vai ja tā ir identificējusi zaudējumu notikumu veidus visiem zaudējumiem, 0080. slejai attiecīgi piemēro šādus noteikumus:  - zaudējumu notikumu kopskaits, kas uzrādīts 0910.–0914. rindā, ir vienāds ar zaudējumu notikumu skaita horizontālo apkopojumu attiecīgajā rindā, jo šajos rādītājos zaudējumu notikumi ar ietekmi uz dažādām darbības jomām jau ir ņemti vērā kā viens zaudējumu notikums,  - 0080. slejā, 0910. rindā norādītajai vērtībai nav noteikti jābūt vienādai ar 0080. slejā ietverto zaudējumu notikumu skaita vertikālo apkopojumu, jo vienam zaudējumu notikumam vienlaicīgi var būt ietekme uz dažādām darbības jomām. |
| 0920.–0924. | Bruto zaudējumu summa (jauni zaudējumu notikumi)  Ja iestāde visus tās zaudējumus ir iedalījusi kādā darbības jomā, 0920. rindā uzrādītā bruto zaudējumu summa (jauni zaudējumu notikumi) ir jaunu zaudējumu notikumu bruto zaudējumu summu vienkāršs apkopojums par katru darbības jomu.  0921.–0924. rindā uzrāda to zaudējumu notikumu bruto zaudējumu summu, kuru bruto zaudējumu summa iekļaujas attiecīgajās rindās definētajos intervālos. |
| 0930., 0935., 0936. | To zaudējumu notikumu skaits, uz kuriem attiecas zaudējumu korekcijas  0930. rindā uzrāda to zaudējumu notikumu kopskaitu, kam piemēro zaudējumu korekcijas, kā uzrādīts 0030., 0130. .., 0830. rindā. Minētais rādītājs var būt zemāks, nekā to zaudējumu notikumu skaita, kam piemēro zaudējumu korekcijas, apkopojums pa darbības jomām, jo zaudējumu notikumus ar vairākām ietekmēm (ietekmes dažādās darbības jomās) uzskata par vienu notikumu. Tas var būt augstāks, ja iestāde tās pašu kapitāla prasības aprēķinājusi 2024. gada decembrī saskaņā ar uzņēmējdarbības rādītāja pieeju (*BIA*), nevar katrā gadījumā identificēt darbības jomu(-as), kuru(-as) ietekmējuši zaudējumi.  To zaudējumu notikumu skaitu, kam piemēro zaudējumu korekcijas, sadala pa tādu zaudējumu notikumu skaitu, attiecībā uz kuriem pārskata atsauces periodā tika izdarītas pozitīvas korekcijas, un tādu zaudējumu notikumu skaitu, attiecībā uz kuriem pārskata atsauces periodā tika izdarītas negatīvas korekcijas (visas uzrādītas ar pozitīvu zīmi). |
| 0940., 0945., 0946. | Zaudējumu korekcijas, kuras attiecas uz iepriekšējiem pārskata periodiem  0940. rindā uzrāda to zaudējumu korekciju kopsummu, kas attiecas uz iepriekšējiem pārskatu periodiem pa darījumu jomām (kā uzrādīts 0040., 0140. .., 0840. rindā). Ja iestāde visus tās zaudējumus ir iedalījusi kādā darbības jomā, 0940. rindā uzrādītā summa ir zaudējumu korekciju, kas attiecas uz iepriekšējiem pārskata periodiem, kuri uzrādīti attiecībā uz dažādām darbības jomām, vienkāršs apkopojums.  Summa, kas saistīta ar zaudējumu notikumiem, attiecībā uz kuriem pārskata atsauces periodā tika izdarītas pozitīvas zaudējumu korekcijas (0945. rinda, uzrādīta kā pozitīvs rādītājs), un summa, kas saistīta ar zaudējumu notikumiem, attiecībā uz kuriem pārskata periodā tika izdarītas negatīvas zaudējumu korekcijas (0946. rinda, uzrādīta kā negatīvs rādītājs). Ja negatīvas zaudējumu korekcijas dēļ koriģētā zaudējumu summa, kas attiecināma uz kādu zaudējumu notikumu, ir zemāka par iestādes iekšējo datu apkopošanas slieksni, iestāde zaudējumu kopsummu par minēto zaudējumu notikumu uzrāda apkopotā veidā līdz pēdējam brīdim, kad zaudējumu notikums tika uzrādīts ar decembra atsauces datumu (t. i., sākotnējie zaudējumi plus/mīnus visas iepriekšējos pārskata atsauces periodos izdarītās zaudējumu korekcijas), ar negatīvu zīmi 0946. rindā tā vietā, lai uzrādītu pašu negatīvās zaudējumu korekcijas summu. |
| 0950. | Maksimālie vienreizējie zaudējumi  Ja iestāde visus tās zaudējumus ir iedalījusi kādā no uzskaitītajām darbības jomām, maksimālie vienreizējie zaudējumi ir maksimālie zaudējumi, kas pārsniedz iekšējo slieksni katram zaudējumu notikuma veidam un starp visām darbības jomām. Minētie rādītāji var būt augstāki par visaugstāko vienreizējo zaudējumu, kas uzrādīts katrā darbības jomā, ja zaudējumu notikums ietekmē dažādas darījumu jomas;  Ja iestāde visus tās zaudējumus ir iedalījusi kādā no uzskaitītajām darbības jomām un identificējusi visu zaudējumu notikumu veidus, uz 0080. sleju attiecas šādi noteikumi:  - uzrādītie maksimālie vienreizējie zaudējumi ir vienādi ar augstāko no šīs rindas 0010.–0070. slejā uzrādīto vērtību,  - ja ir zaudējumu notikumi, kas ietekmē dažādas darījumu jomas, 0950.r., 0080.s. uzrādītā summa var būt lielāka par “Maksimālo vienreizējo zaudējumu” summu, kura citās 0080. slejas rindās uzrādīta pa darījumu jomām. |
| 0960. | Piecu lielāko zaudējumu summa  Uzrāda piecu lielāko bruto zaudējumu summu par katru zaudējumu notikuma veidu un visām darbības jomām. Minētā summa var būt augstāka par visaugstāko piecu lielāko kopējo zaudējumu summu, kas uzrādīta katrā darbības jomā. Minēto summu uzrāda neatkarīgi no zaudējumu skaita.  Ja iestāde visus tās zaudējumus ir iedalījusi kādā no uzskaitītajām darbības jomām un identificējusi visu zaudējumu notikumu veidus, 0080. slejā piecu lielāko zaudējumu summa ir piecu lielāko zaudējumu summa visā matricā, kas nozīmē, ka tā var arī nebūt vienāda ar 0960. rindā norādīto “piecu lielāko zaudējumu summas” maksimālo vērtību vai ar 0080. slejā norādīto “piecu lielāko zaudējumu summas” maksimālo vērtību. |
| 0970. | Zaudējumu tiešo atlīdzinājumu kopsumma  Ja iestāde visus tās zaudējumus ir iedalījusi kādā no uzskaitītajām darbības jomām, zaudējumu tiešo atlīdzinājumu kopsumma ir zaudējumu tiešo atlīdzinājumu kopsummas vienkāršs apkopojums par katru darbības jomu. |
| 0980. | Kopējie atgūtie līdzekļi no apdrošināšanas  Ja iestāde visus tās zaudējumus ir iedalījusi kādā no uzskaitītajām darbības jomām, kopējie atgūtie līdzekļi no apdrošināšanas ir zaudējumu atlīdzinājumu kopsummas no apdrošināšanas vienkāršs apkopojums par katru darbības jomu. |

4.2.3. C 17.02. Operacionālais risks: detalizēta informācija par lielāko zaudējumu notikumiem pēdējā gadā (OPR DETAILS 2)

4.2.3.1. Vispārīgas piezīmes

155. C 17.02. veidnē sniedz informāciju par atsevišķiem zaudējumu notikumiem (viena rinda uz zaudējumu notikumu).

156. Šajā veidnē uzrādītā informācija attiecas uz “jauniem zaudējumu notikumiem”, t. i., operacionālā riska notikumiem, kas:

a) “pirmo reizi uzskaitīti” pārskata atsauces periodā vai

b) “pirmo reizi uzskaitīti” iepriekšējā pārskata atsauces periodā, ja zaudējumu notikums nav bijis iekļauts nevienā iepriekšējā uzraudzības pārskatā, piemēram, tāpēc, ka tas kā operacionālā riska zaudējumu notikums tika identificēts tikai pašreizējā pārskata atsauces periodā, vai tāpēc, ka minētajam zaudējumu notikumam piemērojamie uzkrātie zaudējumi (t. i., sākotnējie zaudējumi plus/mīnus visas iepriekšējos pārskata atsauces periodos izdarītās zaudējumu korekcijas) iekšējo datu apkopošanas slieksni ir pārsnieguši tikai pašreizējā pārskata sniegšanas periodā.

157. Uzrāda tikai tādus zaudējumu notikumus, kas saistīti ar bruto zaudējumu summu, kura ir vienāda ar 100 000 EUR vai lielāka par to.

Ņemot vērā minēto slieksni:

a) lielāko notikumu katrā notikumu veidā ar nosacījumu, ka iestāde ir identificējusi zaudējumu noteikumu veidus; kā arī

b) veidnē ietver vismaz desmit lielākos atlikušos notikumus ar vai bez identificētiem notikumu veidiem, pa bruto zaudējumu summām;

c) zaudējumu notikumus pakārto, pamatojoties uz tiem piedēvētajiem zaudējumiem;

d) zaudējumu notikumu ņem vērā tikai vienu reizi.

4.2.3.2. Norādījumi par konkrētām pozīcijām

|  |  |
| --- | --- |
| **Slejas** | |
| 0010. | Notikuma ID  Notikuma ID ir rindas identifikators, un tas ir unikāls katrai veidnes rindai.  Ja ir pieejams iekšējs ID, iestādes norāda iekšējo ID. Pretējā gadījumā uzrādītajā ID ievērota numerācijas kārtība 1, 2, 3 utt. |
| 0020. | Uzskaites datums  Uzskaites datums ir datums, kurā zaudējums vai rezerves/uzkrājumi tika pirmoreiz atzīti peļņas un zaudējumu aprēķinā pret operacionāla riska zaudējumu. |
| 0030. | Notikuma datums  Notikuma datums ir datums, kad radās operacionālā riska zaudējumu notikums vai kad tas pirmo reizi sākās. |
| 0040. | Atklāšanas datums  Atklāšanas datums ir datums, kurā iestāde uzzināja par operacionālā riska zaudējumu notikumu. |
| 0050. | Zaudējumu notikuma veids  Zaudējumu notikumu veidi, kā noteikts šā pielikuma 1. tabulas 4.2.1. iedaļā. |
| 0060. | Bruto zaudējumi  Bruto zaudējumi saistībā ar zaudējumu notikumu, kas uzrādīts C 17.01. veidnes 0020., 0120. rindā utt. |
| 0070. | Bruto zaudējumi, atskaitot tiešos zaudējumu atlīdzinājumus  Bruto zaudējumi saistībā ar zaudējumu notikumu, kas uzrādīts C 17.01. veidnes 0020., 0120. rindā utt., atskaitot tiešos zaudējumu atlīdzinājumus, kas attiecas uz minēto zaudējumu notikumu. |
| 0080.-0160. | Bruto zaudējumi pēc darbības jomas  Bruto zaudējumus, kas uzrādīti 0060. slejā, attiecina uz attiecīgajām darbības jomām, kas minētas 2. tabulas 4.2.1. iedaļā. |
| 0170. | Juridiskās personas nosaukums  Juridiskās personas nosaukums, kā uzrādīts C 06.02. veidnes 0011. slejā, ja ir radušies zaudējumi — vai zaudējumu lielākā daļa, ja ir ietekmētas vairākas sabiedrības. |
| 0181. | Kods  Juridiskās personas kods, kā uzrādīts C 06.02. veidnes 0021. slejā, ja ir radušies zaudējumi – vai zaudējumu lielākā daļa, ja ir ietekmētas vairākas sabiedrības. |
| 0185. | KODA VEIDS  Iestādes identificē 0181. slejā uzrādīto kodu kā “*LEI* kodu” vai kodu, kas nav *LEI* kods, arī saskaņā ar C 06.02. veidnes 0026. sleju. Koda veids ir jāuzrāda vienmēr. |
| 0190. | Uzņēmējdarbības vienība  Iestādes uzņēmējdarbības vienība vai korporatīvā struktūra, ja ir radušies zaudējumi — vai zaudējumu lielākā daļa, ja ir ietekmētas vairākas sabiedrības. |
| 0200. | Apraksts  Zaudējumu notikuma apraksts — ja nepieciešams, vispārīgā vai anonīmā veidā —, kas ietver vismaz informāciju par pašu notikumu un informāciju par zaudējumu notikuma izraisītājiem vai cēloņiem, ja tie ir zināmi. |