**SK**   
**PRÍLOHA VI**

**„PRÍLOHA XIX**

**POKYNY NA VYPLNENIE VZORU PRE DODATOČNÉ NÁSTROJE NA SLEDOVANIE UVEDENÉHO V PRÍLOHE XVIII**

1. Dodatočné nástroje na sledovanie
   1. Všeobecné poznámky
2. [prázdne]
3. Celkové financovanie zahŕňa všetky finančné záväzky okrem derivátov a krátkych pozícií.
4. Financovanie akéhokoľvek druhu s otvorenou splatnosťou vrátane netermínovaných vkladov sa považuje za splatné do jedného dňa.
5. Pôvodná splatnosť predstavuje čas medzi dátumom vzniku a dátumom splatnosti financovania. Dátum splatnosti financovania sa určuje v súlade s bodom 12 prílohy XXIII. To znamená, že v prípade možnosti voľby, ako je to v prípade bodu 12 prílohy XXIII, môže byť pôvodná splatnosť položky financovania kratšia ako čas, ktorý uplynul od jej vzniku.
6. Zostatková splatnosť predstavuje čas medzi koncom obdobia vykazovania a dátumom splatnosti financovania. Dátum splatnosti financovania sa určuje v súlade s bodom 12 prílohy XXIII.
7. Na účely výpočtu pôvodnej alebo zostatkovej váženej priemernej splatnosti sa vklady s jednodňovou splatnosťou alebo financovanie akéhokoľvek druhu považujú za také, ktoré sú splatné do jedného dňa.
8. Na účely výpočtu pôvodnej a zostatkovej splatnosti, v prípade ktorej existuje financovanie s výpovednou lehotou alebo doložkou o zrušení alebo predčasnom výbere pre protistranu inštitúcie, sa do úvahy berie výber k prvému možnému dátumu.
9. V prípade trvalých záväzkov okrem tých, na ktoré sa vzťahuje možnosť voľby, ako sa uvádza v bode 12 prílohy XXIII, sa do úvahy berie pevná 20-ročná pôvodná a zostatková splatnosť.
10. Na účely výpočtu percentuálnej prahovej hodnoty uvedenej vo vzore C 67.00 podľa významnej meny používajú inštitúcie prahovú hodnotu 1 % celkových záväzkov vo všetkých menách.
    1. Koncentrácia financovania podľa protistrany (C 67.00)
11. S cieľom zhromaždiť informácie o koncentrácii financovania vykazujúcich inštitúcií podľa protistrany vo vzore C 67.00 uplatňujú inštitúcie pokyny uvedené v tomto oddiele.
12. Inštitúcie vykazujú desať najvýznamnejších protistrán alebo skupinu prepojených klientov vymedzenú v článku 4 ods. 1 bode 39 nariadenia (EÚ) č. 575/2013, keď financovanie získané od každej protistrany alebo skupiny prepojených klientov presahuje prahovú hodnotu 1 % celkových záväzkov v riadkoch 020 až 110 oddielu 1 vzoru. Protistrana vykázaná v položke 1.01 predstavuje najväčší objem financovania prijatého od jednej protistrany alebo skupiny prepojených klientov, ktorý k dátumu vykazovania presahuje prahovú hodnotu 1 %. Položka 1.02 predstavuje druhý najväčší objem financovania nad prahovou hodnotou 1 % a podobne je to v prípade ostatných položiek.
13. Ak patrí protistrana do viacerých skupín prepojených klientov, vykazuje sa iba raz, a to v skupine s najväčším objemom financovania.
14. Inštitúcie vykazujú celkový objem všetkého ostatného zostávajúceho financovania v oddiele 2.
15. Súčet oddielu 1 (Desať najvýznamnejších protistrán) a oddielu 2 (Všetko ostatné financovanie) sa musí rovnať celkovému financovaniu inštitúcie podľa jej súvahy predloženej v rámci finančného výkazníctva (FINREP – súvaha predstavujúca finančné záväzky upravené o deriváty a krátke pozície v súlade s bodom 2 v oddiele 1.1) pre tie obdobia vykazovania, pre ktoré sú obe správy k dispozícii (napr. Finrep za 1. štvrťrok a C 67.00 marec/1. štvrťrok).
16. Pri každej protistrane vykazujú inštitúcie všetky stĺpce od 0010 po 0080.
17. Ak sa financovanie získalo v rámci viac než jedného druhu produktu, druh produktu, ktorý sa vykáže, je produkt, v rámci ktorého sa získal najväčší podiel financovania. Identifikácia podkladového držiteľa cenných papierov sa môže vykonať podľa zásady najväčšieho úsilia. Ak má inštitúcia k dispozícii informácie týkajúce sa držiteľa cenných papierov na základe svojej úlohy správcovskej banky, zohľadní príslušný objem v rámci vykazovania koncentrácie protistrán. Ak nie sú k dispozícii žiadne informácie o držiteľovi cenných papierov, príslušný objem sa nemusí vykazovať.
18. Pokyny týkajúce sa jednotlivých stĺpcov:

|  |  |  |
| --- | --- | --- |
| Stĺpec | Odkazy na právne predpisy a pokyny | |
| 0010 | **Názov protistrany**  Názov každej protistrany, od ktorej získané financovanie presahuje 1 % celkových záväzkov, sa uvádza v stĺpci 0010 v zostupnom poradí, t. j. v poradí podľa veľkosti získaného financovania.  Vykazuje sa názov protistrany bez ohľadu na to, či ide o právny subjekt alebo fyzickú osobu. V prípade, keď je protistrana právnym subjektom, sa ako názov protistrany uvádza úplný názov právneho subjektu, od ktorého financovanie pochádza, vrátane všetkých označení druhu spoločnosti v súlade s vnútroštátnym právom obchodných spoločností.  V prípadoch, keď skupina prepojených klientov nemá materskú spoločnosť, je protistranou, ktorá sa vykazuje, individuálny subjekt, ktorý inštitúcia považuje za najvýznamnejší v rámci skupiny prepojených klientov. V iných prípadoch musí zodpovedať individuálnej protistrane. | |
| 0015 | Kód  Tento kód je identifikátorom riadku a musí byť jedinečný pre každú protistranu. V prípade inštitúcií a poisťovní je kódom identifikátor právneho subjektu (LEI). V prípade ostatných subjektov je kódom kód LEI alebo, ak nie je k dispozícii, vnútroštátny kód. Kód je jedinečný a používa sa konzistentne vo všetkých vzoroch a v priebehu času. Kód má vždy hodnotu. | |
| 0016 | Druh kódu  Inštitúcie uvádzajú druh kódu vykazovaného v stĺpci 0015 ako „kód LEI“ alebo „kód iný ako LEI“.  Druh kódu sa vykazuje vždy. | |
| 0017 | Vnútroštátny kód  Inštitúcie môžu dodatočne vykazovať vnútroštátny kód, keď v stĺpci „kód“ vykazujú ako identifikátor kód LEI. | |
| 0030 | **Sektor protistrany**  Každej protistrane je pridelený jeden sektor na základe týchto tried hospodárskych sektorov podľa FINREP (časť 1, príloha V k tomuto vykonávaciemu nariadeniu):  i) centrálne banky; ii) orgány verejnej správy; iii) úverové inštitúcie; iv) ostatné finančné korporácie; v) nefinančné korporácie; vi) domácnosti.  V prípade skupín prepojených klientov sa sektor nevykazuje. | |
| 0040 | **Sídlo protistrany**  Použije sa kód ISO 3166-1-alfa-2 krajiny založenia protistrany vrátane pseudokódov ISO pre medzinárodné organizácie dostupných v najnovšom vydaní príručky Eurostatu *Balance of Payments Vademecum* (Príručka platobnej bilancie).  V prípade skupín prepojených klientov sa krajina nevykazuje. | |
|  |  |  |
| 0050 | **Druh produktu**  Protistranám vykázaným v stĺpci 0010 sa prideľuje druh produktu zodpovedajúci emitovanému produktu, v rámci ktorého sa prijalo financovanie alebo v prípade kombinácie druhov produktov produkt, v rámci ktorého sa prijal najväčší podiel financovania, použitím týchto kódov označených tučným písmom:  **UWF** (nezabezpečené veľkoobchodné financovanie získané od finančných klientov vrátane medzibankových peňažných prostriedkov),  **UWNF** (nezabezpečené veľkoobchodné financovanie získané od nefinančných klientov),  **SFT** [financovanie získané na základe zmlúv o repo transakciách v zmysle vymedzenia v článku 4 ods. 1 bode 82 nariadenia (EÚ) č. 575/2013],  **CB** [financovanie získané z emisie krytých dlhopisov v zmysle vymedzenia v článku 129 ods. 4 alebo 5 nariadenia (EÚ) č. 575/2013 alebo v článku 52 ods. 4 smernice 2009/65/ES],  **ABS** (financovanie získané z emisie cenných papierov zabezpečených aktívami vrátane aktívami zabezpečených krátkodobých obchodovateľných cenných papierov),  **CBM** (financovanie centrálnou bankou v súvislosti s operáciami menovej politiky),  **IGUWF** (nezabezpečené veľkoobchodné financovanie získané od protistrán v rámci skupiny),  **IGSWF** (zabezpečené veľkoobchodné financovanie získané od protistrán v rámci skupiny),  **OSWF** (iné zabezpečené veľkoobchodné financovanie),  **OFP** (iné finančné produkty, napr. retailové financovanie). | |
| 0060 | **Prijatá suma**  Celková výška financovania prijatá od protistrán vykázaných v stĺpci 0010 sa vykazuje v stĺpci 0060. Inštitúcie tu v tejto súvislosti vykážu účtovné hodnoty. | |
| 0070 | **Vážená priemerná pôvodná splatnosť**  Pre objem financovania, ktorý sa vykazuje v stĺpci 0060, prijatého od protistrany vykázanej v stĺpci 0010, sa vážená priemerná pôvodná splatnosť (v dňoch) pre uvedené financovanie uvádza v stĺpci 0070.  Vážená priemerná pôvodná splatnosť sa vypočíta ako priemerná pôvodná splatnosť (v dňoch) financovania prijatého od uvedenej protistrany. Priemer je vážený podľa veľkosti, a to na základe veľkosti rôznych prijatých objemov financovania v pomere k celkovému financovaniu prijatému od uvedenej protistrany.  V prípade trvalých záväzkov inštitúcie zohľadňujú pevnú 20-ročnú splatnosť a jednodňovú splatnosť pre vklady splatné na požiadanie. | |
| 0080 | **Vážená priemerná zostatková splatnosť**  Pre objem financovania, ktorý sa vykazuje v stĺpci 0060, prijatého od protistrany vykázanej v stĺpci 0010, sa vážená priemerná zostatková splatnosť v dňoch pre uvedené financovanie uvádza v stĺpci 0080.  Vážená priemerná zostatková splatnosť sa vypočíta ako priemerná splatnosť (v zostávajúcich dňoch) financovania prijatého od uvedenej protistrany. Priemer je vážený podľa veľkosti, a to na základe veľkosti rôznych prijatých objemov financovania v pomere k celkovému financovaniu prijatému od uvedenej protistrany.  V prípade trvalých záväzkov inštitúcie zohľadňujú pevnú 20-ročnú splatnosť a jednodňovú splatnosť pre vklady splatné na požiadanie. | |

* 1. Koncentrácia financovania podľa druhu produktu (C 68.00)

1. Tento vzor zhromažďuje informácie o koncentrácii financovania vykazujúcich inštitúcií podľa druhu produktu, rozčleneného do druhov financovania, ako sú uvedené v nasledujúcich pokynoch týkajúcich sa riadkov:

|  |  |
| --- | --- |
| Riadok | Odkazy na právne predpisy a pokyny |
| 0010 | **1.** **Retailové financovanie**  Retailové vklady v zmysle vymedzenia v článku 411 ods. 2 nariadenia (EÚ) č. 575/2013 a retailové dlhopisy, ako sa uvádzajú v článku 28 ods. 6 delegovaného nariadenia Komisie (EÚ) 2015/61. |
| 0020 | **1.1** **z čoho netermínované vklady**  netermínované vklady v rámci retailového financovania v riadku 0010 |
| 0031 | **1.2** **z čoho termínované vklady bez možnosti výberu počas nasledujúcich 30 dní**  Tie vklady v rámci retailového financovania v riadku 0010, ktoré sa považujú za termínované vklady bez možnosti výberu počas nasledujúcich 30 dní. |
| 0041 | **1.3** **z čoho termínované vklady s možnosťou výberu počas nasledujúcich 30 dní**  Tie vklady v rámci retailového financovania v riadku 0010, ktoré sa považujú za termínované vklady s možnosťou výberu počas nasledujúcich 30 dní. |
| 0070 | **1.4** **sporiace účty**  Tie vklady v rámci retailového financovania v riadku 0010, ktoré sa považujú za sporiace účty s jednou z týchto vlastností:  – s výpovednou lehotou na výber dlhšou ako 30 dní,  – bez výpovednej lehoty na výber dlhšej ako 30 dní.  Tento riadok sa nevykazuje. |
| 0080 | **1.4.1**  **s výpovednou lehotou na výber dlhšou ako 30 dní**  Tie vklady v rámci retailového financovania v riadku 0010, ktoré sa považujú za sporiace účty s výpovednou lehotou na výber dlhšou ako 30 dní. |
| 0090 | **1.4.2**  **bez výpovednej lehoty na výber dlhšej ako 30 dní**  Tie vklady v rámci retailového financovania v riadku 0010, ktoré sa považujú za sporiace účty bez výpovednej lehoty na výber dlhšej ako 30 dní. |
| 0100 | 1. **Veľkoobchodné financovanie**   Všetky protistrany okrem tých retailových vkladov, ktoré sú vymedzené v článku 411 ods. 2 nariadenia (EÚ) č. 575/2013.  Tento riadok sa nevykazuje. |
| 0110 | **2.1** **nezabezpečené veľkoobchodné financovanie**  Všetky protistrany s nezabezpečeným financovaním okrem tých retailových vkladov, ktoré sú vymedzené v článku 411 ods. 2 nariadenia (EÚ) č. 575/2013. |
| 0120 | **2.1.1** **z čoho úvery a vklady od finančných klientov**  To financovanie v riadku 0110, ktoré pozostáva z úverov a vkladov od finančných klientov.  Financovanie z centrálnych bánk je z tohto riadku vylúčené. |
| 0130 | **2.1.2** **z čoho úvery a vklady od nefinančných klientov**  To financovanie v riadku 0110, ktoré pozostáva z úverov a vkladov od nefinančných klientov.  Financovanie z centrálnych bánk je z tohto riadku vylúčené. |
| 0140 | **2.1.3** **z čoho úvery a vklady od subjektov v rámci skupiny**  To financovanie v riadku 0110, ktoré pozostáva z úverov a vkladov od subjektov v rámci skupiny, ak protistrana je materskou spoločnosťou alebo dcérskou spoločnosťou inštitúcie, alebo inou dcérskou spoločnosťou tej istej materskej spoločnosti, alebo je prepojená s úverovou inštitúciou na základe vzťahu v zmysle článku 22 ods. 7 smernice 2013/34/EÚ.  Veľkoobchodné financovanie od subjektov v rámci skupiny sa vykazuje iba na samostatnom alebo subkonsolidovanom základe. |
| 0150 | **2.2** **zabezpečené veľkoobchodné financovanie**  Všetky protistrany so zabezpečeným financovaním okrem tých retailových vkladov, ktoré sú vymedzené v článku 411 ods. 2 nariadenia (EÚ) č. 575/2013. |
| 0160 | **2.2.1** **z čoho transakcie financovania prostredníctvom cenných papierov**  To financovanie v riadku 0150, ktoré je financovaním získaným na základe zmlúv o repo transakciách v zmysle vymedzenia v článku 4 ods. 1 bode 82 nariadenia (EÚ) č. 575/2013. |
| 0170 | **2.2.2** **z čoho emisie krytých dlhopisov**  To financovanie v riadku 0150, ktoré je financovaním získaným z emisie krytých dlhopisov v zmysle vymedzenia v článku 129 ods. 4 alebo 5 nariadenia (EÚ) č. 575/2013, alebo ktoré je uvedené v článku 52 ods. 4 smernice 2009/65/ES. |
| 0180 | **2.2.3** **z čoho emisie cenných papierov zabezpečených aktívami**  To financovanie v riadku 0150, ktoré je financovaním získaným z emisie cenných papierov zabezpečených aktívami vrátane aktívami zabezpečených krátkodobých obchodovateľných cenných papierov. |
| 0190 | **2.2.4** **z čoho finančné záväzky okrem derivátov a krátkych pozícií od subjektov v rámci skupiny**  To financovanie v riadku 0150, ktoré je financovaním získaným od subjektov v rámci skupiny, ak protistrana je materskou spoločnosťou alebo dcérskou spoločnosťou inštitúcie, alebo inou dcérskou spoločnosťou tej istej materskej spoločnosti, alebo je prepojená s úverovou inštitúciou na základe vzťahu v zmysle článku 22 ods. 7 smernice 2013/34/EÚ.  Veľkoobchodné financovanie od subjektov v rámci skupiny sa vykazuje iba na samostatnom alebo subkonsolidovanom základe. |

1. Pri každom druhu produktu vykážu inštitúcie všetky stĺpce od 0010 po 0050.
2. Údaje vykázané v riadku 1. „Retailové financovanie“, 2.1 „nezabezpečené veľkoobchodné financovanie“, 2.2 „zabezpečené veľkoobchodné financovanie“ môžu zahŕňať širšie druhy produktov ako tie uvedené v podradených položkách „z čoho“.
3. Vlastné imanie sa v tomto vzore nevykazuje.
4. Pokyny týkajúce sa jednotlivých stĺpcov:

|  |  |
| --- | --- |
| Stĺpec | Odkazy na právne predpisy a pokyny |
| 0010 | **Prijatá účtovná hodnota**  Účtovná hodnota financovania prijatá v rámci jednotlivých druhov produktov uvedených v stĺpci „Názov produktu“ sa vykazuje v stĺpci 0010 vzoru |
| 0020 | **Suma, ktorá je krytá systémom ochrany vkladov v súlade so smernicou 2014/49/EÚ alebo rovnocenným systémom ochrany vkladov v tretej krajine**  Z celkového objemu financovania prijatého v rámci jednotlivých druhov produktov uvedených v stĺpci „Názov produktu“ vykázaného v stĺpci 0010 je to suma, ktorá je krytá systémom ochrany vkladov v súlade so smernicou 2014/49/EÚ alebo rovnocenným systémom ochrany vkladov v tretej krajine.  Sumy vykázané v stĺpci 0020 a stĺpci 0030 pre jednotlivé kategórie produktov uvedených v stĺpci „Názov produktu“ sa musia rovnať celkovej prijatej sume vykázanej v stĺpci 0010. |
| 0030 | **Suma, ktorá nie je krytá systémom ochrany vkladov v súlade so smernicou 2014/49/EÚ ani rovnocenným systémom ochrany vkladov v tretej krajine**  Z celkového objemu financovania prijatého v rámci jednotlivých druhov produktov uvedených v stĺpci „Názov produktu“ vykázaného v stĺpci 0010 je to suma, ktorá nie je krytá systémom ochrany vkladov v súlade so smernicou 2014/49/EÚ ani rovnocenným systémom ochrany vkladov v tretej krajine.  Sumy vykázané v stĺpci 0020 a stĺpci 0030 pre jednotlivé druhy produktov uvedených v stĺpci „Názov produktu“ sa musia rovnať celkovej prijatej sume vykázanej v stĺpci 0010. |
| 0040 | **Vážená priemerná pôvodná splatnosť**  Pre objem financovania, ktorý bol vykázaný v stĺpci 0010, sa v rámci jednotlivých druhov produktov uvedených v stĺpci „Názov produktu“ vykazuje vážená priemerná pôvodná splatnosť (v dňoch) pre uvedené financovanie, a to v stĺpci 0040.  Vážená priemerná pôvodná splatnosť sa vypočíta ako priemerná pôvodná splatnosť (v dňoch) financovania prijatého pre uvedený druh produktu. Priemer je vážený podľa veľkosti, a to na základe veľkosti rôznych prijatých objemov financovania v pomere k celkovému financovaniu prijatému zo všetkých emisií uvedeného druhu produktu. |
| 0050 | **Vážená priemerná zostatková splatnosť**  Pre objem financovania, ktorý bol vykázaný v stĺpci 0010, sa v rámci jednotlivých druhov produktov uvedených v stĺpci „Názov produktu“ vykazuje vážená priemerná zostatková splatnosť (v dňoch) pre uvedené financovanie, a to v stĺpci 0050.  Vážená priemerná zostatková splatnosť sa vypočíta ako priemerná zostatková splatnosť (v dňoch) financovania prijatého pre uvedený druh produktu. Priemer je vážený podľa veľkosti, a to na základe veľkosti rôznych prijatých objemov financovania v pomere k celkovému financovaniu prijatému zo všetkých emisií uvedeného druhu produktu. |

* 1. Ceny za rôzne doby trvania financovania (C 69.00)

1. Inštitúcie vykazujú vo vzore C 69.00 informácie o objeme transakcií a cenách, ktoré zaplatili za financovanie získané počas obdobia vykazovania a ktoré stále existujú na konci obdobia vykazovania, v súlade s týmito pôvodnými splatnosťami:
   1. jednodňová v stĺpcoch 0010 a 0020;

b) dlhšia ako jednodňová a 1-týždňová alebo kratšia v stĺpcoch 0030 a 0040;

c) dlhšia ako 1 týždeň a 1-mesačná alebo kratšia v stĺpcoch 0050 a 0060;

d) dlhšia ako 1 mesiac a 3-mesačná alebo kratšia v stĺpcoch 0070 a 0080;

e) dlhšia ako 3 mesiace a 6-mesačná alebo kratšia v stĺpcoch 0090 a 0100;

f) dlhšia ako 6 mesiacov a 1-ročná alebo kratšia v stĺpcoch 0110 a 0120;

g) dlhšia ako 1 rok a 2-ročná alebo kratšia v stĺpcoch 0130 a 0140;

h) dlhšia ako 2 roky a 5-ročná alebo kratšia v stĺpcoch 0150 a 0160;

i) dlhšia ako 5 rokov a 10-ročná alebo kratšia v stĺpcoch 0170 a 0180.

V prípade preceňovania meny sa nezískava žiadne nové financovanie v pôvodnej mene a vykazujúca inštitúcia neuhradila nič nad rámec pôvodnej ceny pri počiatočnom vklade finančných prostriedkov. Preto sa v tomto vzore nevykazuje kladný prírastok spôsobený preceňovaním meny.

Zdroje financovania s pôvodnou splatnosťou dlhšou ako 10 rokov sa nevykazujú.

1. Na účely stanovenia splatnosti získaného financovania inštitúcie neberú do úvahy obdobie medzi dňom uzavretia obchodu a dňom vyrovnania, napr. trojmesačný záväzok s vyrovnaním v dvojtýždňovej lehote sa vykazuje v splatnosti 3 mesiace (stĺpce 0070 a 0080).
2. Pri každej časovej skupine sa v ľavom stĺpci vykazuje jedno z týchto rozpätí:
3. rozpätie, ktoré by mala zaplatiť inštitúcia za záväzky so splatnosťou rovnajúcou sa jednému roku alebo kratšou, ak by boli predmetom výmeny (swapu) za jednodňový referenčný index príslušnej meny, a to najneskôr ku koncu obchodného dňa v deň transakcie;
4. rozpätie, ktoré by mala zaplatiť spoločnosť pri emisii záväzkov s pôvodnou splatnosťou dlhšou ako jeden rok, ak by boli predmetom výmeny (swapu) za príslušný trojmesačný referenčný index príslušnej meny (napr. index, ktorý predstavuje trojmesačnú sadzbu EURIBOR v prípade EUR), a to najneskôr ku koncu obchodného dňa v deň transakcie.
5. V prípade potreby a na základe historickej skúsenosti inštitúcia pri stanovení pôvodnej splatnosti môže, ale nemusí zohľadniť možnosť voľby, a to výhradne na účely vypočítania rozpätia uvedeného v písmenách a) a b).
6. Rozpätia sa vykazujú v bázických bodoch so záporným znamienkom, ak je nové financovanie lacnejšie ako pri uplatnení príslušnej referenčnej sadzby. Vypočítajú sa na základe váženého priemeru.
7. Na účely výpočtu priemerného rozpätia splatného v prípade viacnásobných emisií/vkladov/úverov vypočítajú inštitúcie celkové náklady v mene emisie bez zohľadnenia akéhokoľvek FX swapu, ale zahrnú všetky prémie alebo diskonty a poplatky, ktoré majú zaplatiť alebo prijať, pričom sa ako základ berie splatnosť akéhokoľvek teoretického alebo skutočného úrokového swapu zodpovedajúca splatnosti záväzku. Rozpätie je rozdielom sadzby pri záväzku a sadzby swapu.
8. Suma financovania získaná v rámci kategórií financovania uvedených v stĺpci „Položka“ sa vykazuje v stĺpci „objem“ v príslušnej časovej skupine.
9. V stĺpci „objem“ poskytujú inštitúcie sumy predstavujúce účtovnú hodnotu nového financovania získaného v príslušnej časovej skupine v súlade s pôvodnou splatnosťou.
10. Tak ako pri ostatných položkách, aj pri podsúvahových záväzkoch vykazujú inštitúcie súvisiace sumy zohľadnené v súvahe. Podsúvahový záväzok poskytnutý inštitúcii sa vykáže v C 69.00 až po čerpaní. V prípade čerpania sa vykáže objem a rozpätie vo výške čerpaného objemu a uplatniteľného rozpätia na konci obdobia vykazovania. Ak čerpanie nemôže byť obnovené podľa uváženia inštitúcie, vykáže sa skutočná splatnosť čerpania. Ak inštitúcia už čerpala z facility na konci predchádzajúceho obdobia vykazovania a ak inštitúcia následne zvýši využitie facility, vykáže sa iba dodatočný čerpaný objem.
11. Vklady, ktoré vkladajú retailoví klienti, pozostávajú z vkladov v zmysle vymedzenia v článku 411 ods. 2 nariadenia (EÚ) č. 575/2013.
12. V prípade financovania obnoveného počas obdobia vykazovania, ktoré je na konci obdobia vykazovania stále nesplatené, sa vykazuje priemerné rozpätie uplatniteľné v tom čase (t. j. na konci obdobia vykazovania). Na účely vzoru C 69.00 predstavuje financovanie, ktoré bolo obnovené a je stále prítomné na konci obdobia vykazovania, nové financovanie.
13. Odchylne od zvyšku oddielu 1.4 sa objem a rozpätie netermínovaných vkladov vykáže, iba ak vkladateľ nemal netermínovaný vklad v predchádzajúcom období vykazovania alebo ak došlo k nárastu výšky vkladu v porovnaní s predchádzajúcim referenčným dátumom. V takomto prípade sa prírastok považuje za nové financovanie. Pri rozpätí ide o rozpätie na konci obdobia.
14. Ak tu netreba nič vykazovať, polia týkajúce sa rozpätia sa ponechajú prázdne.
15. Vlastné imanie sa v tomto vzore nevykazuje.
16. Pokyny týkajúce sa jednotlivých riadkov:

|  |  |
| --- | --- |
| Riadok | Odkazy na právne predpisy a pokyny |
| 0010 | **1. Celkové financovanie**  Celkový objem a vážené priemerné rozpätie celého financovania sa získa pre všetky nasledujúce doby trvania takto:   * 1. jednodňová v stĺpcoch 0010 a 0020;   2. dlhšia ako jednodňová a 1-týždňová alebo kratšia v stĺpcoch 0030 a 0040;   3. dlhšia ako 1 týždeň a 1-mesačná alebo kratšia v stĺpcoch 0050 a 0060;   4. dlhšia ako 1 mesiac a 3-mesačná alebo kratšia v stĺpcoch 0070 a 0080;   5. dlhšia ako 3 mesiace a 6-mesačná alebo kratšia v stĺpcoch 0090 a 0100;   6. dlhšia ako 6 mesiacov a 1-ročná alebo kratšia v stĺpcoch 0110 a 0120;   7. dlhšia ako 1 rok a 2-ročná alebo kratšia v stĺpcoch 0130 a 0140;   8. dlhšia ako 2 roky a 5-ročná alebo kratšia v stĺpcoch 0150 a 0160;   9. dlhšia ako 5 rokov a 10-ročná alebo kratšia v stĺpcoch 0170 a 0180. |
| 0020 | **1.1 retailové financovanie**  Celkový objem a vážené priemerné rozpätie získaného retailového financovania v rámci celkového financovania vykázaného v položke 1 |
| 0030 | **1.2 nezabezpečené veľkoobchodné financovanie**  Celkový objem a vážené priemerné rozpätie získaného nezabezpečeného veľkoobchodného financovania v rámci celkového financovania vykázaného v položke 1 |
| 0035 | **1.2.1 z čoho: nadriadené nezabezpečené cenné papiere**  Celkový objem a vážená priemerná sadzba rozpätia získaných nadriadených nezabezpečených cenných papierov v rámci nezabezpečeného veľkoobchodného financovania vykázaného v položke 1.2 |
| 0045 | **1.3 zabezpečené financovanie (nie centrálnou bankou)**  Celkový objem a vážené priemerné rozpätie zabezpečeného financovania získaného od protistrany, ktorá nie centrálnou bankou, v rámci celkového financovania vykázaného v položke 1 |
| 0065 | **1.3.1 z čoho: kryté dlhopisy**  Celkový objem a vážené priemerné rozpätie celkovej emisie krytých dlhopisov zaťažujúcich vlastné aktíva inštitúcie v rámci zabezpečeného financovania vykázaného v položke 1.3 |
| 0075 | **1.3.2 z čoho: cenné papiere zabezpečené aktívami vrátane ABCP**  Celkový objem a vážené priemerné rozpätie emitovaných cenných papierov zabezpečených aktívami vrátane aktívami zabezpečených krátkodobých obchodovateľných cenných papierov v rámci zabezpečeného financovania vykázaného v položke 1.3 |
| 0080 | **1.4 ostatné financovanie**  Celkový objem a vážené priemerné rozpätie financovania, ktoré nie je zahrnuté v položkách 1.1 až 1.3, vrátane zabezpečeného financovania z centrálnych bánk v rámci celkového financovania vykázaného v položke 1 |

* 1. Obnovenie financovania (C 70.00)

1. Tento vzor zhromažďuje informácie o objeme splatných prostriedkov a získaného nového financovania, t. j. o „obnovení financovania“ na dennom základe počas mesiaca predchádzajúceho dátumu vykazovania.
2. Inštitúcie vykážu v kalendárnych dňoch financovanie splatné v súlade s nasledujúcimi časovými skupinami v súlade s pôvodnou splatnosťou:
   1. jednodňová v stĺpcoch 0010 až 0040;
   2. v rozmedzí od 1 dňa do 7 dní v stĺpcoch 0050 až 0080;
   3. v rozmedzí od 7 dní do 14 dní v stĺpcoch 0090 až 0120;
   4. v rozmedzí od 14 dní do 1 mesiaca v stĺpcoch 0130 až 0160;
   5. v rozmedzí od 1 mesiaca do 3 mesiacov v stĺpcoch 0170 až 0200;
   6. v rozmedzí od 3 mesiacov do 6 mesiacov v stĺpcoch 0210 až 0240;
   7. dlhšia ako 6 mesiacov v stĺpcoch 0250 až 0280.
3. Pri každej časovej skupine uvedenej v bode 2 sa splatná suma vykazuje v ľavom stĺpci, obnovené prostriedky sa vykazujú v stĺpci „Obnovené“, nové získané prostriedky sa vykazujú v stĺpci „Nové prostriedky“ a čistý rozdiel medzi novými prostriedkami na jednej strane a obnovenými prostriedkami okrem splatných prostriedkov na druhej strane sa vykazuje v pravom stĺpci.
4. Celkové čisté peňažné toky sa vykazujú v stĺpci 290 a rovnajú sa súčtu všetkých stĺpcov „Čisté“ s číslami 0040, 0080, 0120, 0160, 0200, 0240 a 0280.
5. Priemerná doba financovania (v dňoch) pre splatné termínované prostriedky sa vykazuje v stĺpci 0300.
6. Priemerná doba financovania (v dňoch) pre obnovené prostriedky sa vykazuje v stĺpci 0310.
7. Priemerná doba financovania (v dňoch) pre nové termínované prostriedky sa vykazuje v stĺpci 0320.
8. Suma „Splatné“ pozostáva zo všetkých záväzkov so zmluvnou možnosťou výberu financovania poskytovateľom alebo splatných v príslušný deň obdobia vykazovania. Vždy sa vykazuje s kladným znamienkom.
9. Suma „Obnovené“ pozostáva zo splatnej sumy v zmysle vymedzenia v bodoch 2 a 3, ktorá zostane inštitúcii v príslušný deň obdobia vykazovania. Vždy sa vykazuje s kladným znamienkom. Ak sa splatnosť financovania zmenila z dôvodu obnovenia, suma „Obnovené“ sa vykáže v časovej skupine v súlade s novou splatnosťou.
10. Suma „Nové prostriedky“ pozostáva zo skutočných kladných peňažných tokov v príslušný deň obdobia vykazovania. Vždy sa vykazuje s kladným znamienkom.
11. Za sumu „Čisté“ sa považuje zmena financovania v rámci určitého časového pásma pôvodnej splatnosti v príslušný deň obdobia vykazovania a vypočíta sa pripočítaním nových prostriedkov a obnovených prostriedkov v stĺpci „Čisté“ a odpočítaním splatných prostriedkov.
12. Pokyny týkajúce sa jednotlivých stĺpcov:

|  |  |
| --- | --- |
| Stĺpec | Odkazy na právne predpisy a pokyny |
| 0010 až 0040 | **Jednodňová splatnosť**  Celkový objem financovania splatného v príslušný deň obdobia vykazovania s jednodňovou pôvodnou splatnosťou sa vykazuje v stĺpci 0010 riadkovej položky 1.1 – 1.31. V prípade mesiacov, ktoré majú menej ako 31 dní, ako aj v prípade víkendov zostanú irelevantné riadky prázdne.  Celkový objem financovania obnoveného v príslušný deň obdobia vykazovania s jednodňovou pôvodnou splatnosťou sa vykazuje v stĺpci 0020 riadkovej položky 1.1 – 1.31.  Celkový objem nového financovania získaného v príslušný deň obdobia vykazovania s jednodňovou pôvodnou splatnosťou sa vykazuje v stĺpci 0030 riadkovej položky 1.1 – 1.31.  Čistý rozdiel medzi financovaním s dennou splatnosťou na jednej strane a obnoveným financovaním spolu s novým získaným denným financovaním na druhej strane sa vykazuje v stĺpci 0040 riadkovej položky 1.1 – 1.31. |
| 0050 až 0080 | **> 1 deň ≤ 7 dní**  Celkový objem financovania splatného v príslušný deň obdobia vykazovania s pôvodnou splatnosťou v rozmedzí od jedného dňa do jedného týždňa sa vykazuje v stĺpci 0050 riadkovej položky 1.1 – 1.31. V prípade mesiacov, ktoré majú menej ako 31 dní, ako aj v prípade víkendov zostanú irelevantné riadky prázdne.  Celkový objem financovania obnoveného v príslušný deň obdobia vykazovania s pôvodnou splatnosťou v rozmedzí od jedného dňa do jedného týždňa sa vykazuje v stĺpci 0060 riadkovej položky 1.1 – 1.31.  Celkový objem nového financovania získaného v príslušný deň obdobia vykazovania s pôvodnou splatnosťou v rozmedzí od jedného dňa do jedného týždňa sa vykazuje v stĺpci 0070 riadkovej položky 1.1 – 1.31.  Čistý rozdiel medzi splatným financovaním na jednej strane a obnoveným financovaním spolu s novým získaným financovaním na druhej strane sa vykazuje v stĺpci 0080 riadkovej položky 1.1 – 1.31. |
| 0090 až 0120 | **> 7 dní ≤ 14 dní**  Celkový objem financovania splatného v príslušný deň obdobia vykazovania s pôvodnou splatnosťou v rozmedzí od jedného týždňa do dvoch týždňov sa vykazuje v stĺpci 0090 riadkovej položky 1.1 – 1.31. V prípade mesiacov, ktoré majú menej ako 31 dní, ako aj v prípade víkendov zostanú irelevantné riadky prázdne.  Celkový objem financovania obnoveného v príslušný deň obdobia vykazovania s pôvodnou splatnosťou v rozmedzí od jedného týždňa do dvoch týždňov sa vykazuje v stĺpci 0100 riadkovej položky 1.1 – 1.31.  Celkový objem nového financovania získaného v príslušný deň obdobia vykazovania s pôvodnou splatnosťou v rozmedzí od jedného týždňa do dvoch týždňov sa vykazuje v stĺpci 0110 riadkovej položky 1.1 – 1.31.  Čistý rozdiel medzi splatným financovaním na jednej strane a obnoveným financovaním spolu s novým získaným financovaním na druhej strane sa vykazuje v stĺpci 0120 riadkovej položky 1.1 – 1.31. |
| 0130 až 0160 | **> 14 dní ≤ 1 mesiac**  Celkový objem financovania splatného v príslušný deň obdobia vykazovania s pôvodnou splatnosťou v rozmedzí od dvoch týždňov do jedného mesiaca sa vykazuje v stĺpci 0130 riadkovej položky 1.1 – 1.31. V prípade mesiacov, ktoré majú menej ako 31 dní, ako aj v prípade víkendov zostanú irelevantné riadky prázdne.  Celkový objem financovania obnoveného v príslušný deň obdobia vykazovania s pôvodnou splatnosťou v rozmedzí od dvoch týždňov do jedného mesiaca sa vykazuje v stĺpci 0140 riadkovej položky 1.1 – 1.31.  Celkový objem nového financovania získaného v príslušný deň obdobia vykazovania s pôvodnou splatnosťou v rozmedzí od dvoch týždňov do jedného mesiaca sa vykazuje v stĺpci 0150 riadkovej položky 1.1 – 1.31.  Čistý rozdiel medzi splatným financovaním na jednej strane a obnoveným financovaním spolu s novým získaným financovaním na druhej strane sa vykazuje v stĺpci 0160 riadkovej položky 1.1 – 1.31. |
| 0170 až 0200 | **> 1 mesiac ≤ 3 mesiace**  Celkový objem financovania splatného v príslušný deň obdobia vykazovania s pôvodnou splatnosťou v rozmedzí od jedného mesiaca do troch mesiacov sa vykazuje v stĺpci 0170 riadkovej položky 1.1 – 1.31. V prípade mesiacov, ktoré majú menej ako 31 dní, ako aj v prípade víkendov zostanú irelevantné riadky prázdne.  Celkový objem financovania obnoveného v príslušný deň obdobia vykazovania s pôvodnou splatnosťou v rozmedzí od jedného mesiaca do troch mesiacov sa vykazuje v stĺpci 0180 riadkovej položky 1.1 – 1.31.  Celkový objem nového financovania získaného v príslušný deň obdobia vykazovania s pôvodnou splatnosťou v rozmedzí od jedného mesiaca do troch mesiacov sa vykazuje v stĺpci 0190 riadkovej položky 1.1 – 1.31.  Čistý rozdiel medzi splatným financovaním na jednej strane a obnoveným financovaním spolu s novým získaným financovaním na druhej strane sa vykazuje v stĺpci 0200 riadkovej položky 1.1 – 1.31. |
| 0210 až 0240 | **> 3 mesiace ≤ 6 mesiacov**  Celkový objem financovania splatného v príslušný deň obdobia vykazovania s pôvodnou splatnosťou v rozmedzí od troch mesiacov do šiestich mesiacov sa vykazuje v stĺpci 0210 riadkovej položky 1.1 – 1.31. V prípade mesiacov, ktoré majú menej ako 31 dní, ako aj v prípade víkendov zostanú irelevantné riadky prázdne.  Celkový objem financovania obnoveného v príslušný deň obdobia vykazovania s pôvodnou splatnosťou v rozmedzí od troch mesiacov do šiestich mesiacov sa vykazuje v stĺpci 0220 riadkovej položky 1.1 – 1.31.  Celkový objem nového financovania získaného v príslušný deň obdobia vykazovania s pôvodnou splatnosťou v rozmedzí od troch mesiacov do šiestich mesiacov sa vykazuje v stĺpci 0230 riadkovej položky 1.1 – 1.31.  Čistý rozdiel medzi splatným financovaním na jednej strane a obnoveným financovaním spolu s novým získaným financovaním na druhej strane sa vykazuje v stĺpci 0240 riadkovej položky 1.1 – 1.31. |
| 0250 až 0280 | **> 6 mesiacov**  Celkový objem financovania splatného v príslušný deň obdobia vykazovania s pôvodnou splatnosťou dlhšou ako šesť mesiacov sa vykazuje v stĺpci 0250 riadkovej položky 1.1 – 1.31. V prípade mesiacov, ktoré majú menej ako 31 dní, ako aj v prípade víkendov zostanú irelevantné riadky prázdne.  Celkový objem financovania obnoveného v príslušný deň obdobia vykazovania s pôvodnou splatnosťou dlhšou ako šesť mesiacov sa vykazuje v stĺpci 0260 riadkovej položky 1.1 – 1.31.  Celkový objem nového financovania získaného v príslušný deň obdobia vykazovania s pôvodnou splatnosťou dlhšou ako šesť mesiacov sa vykazuje v stĺpci 0270 riadkovej položky 1.1 – 1.31.  Čistý rozdiel medzi splatným financovaním na jednej strane a obnoveným financovaním spolu s novým získaným financovaním na druhej strane sa vykazuje v stĺpci 0280 riadkovej položky 1.1 – 1.31. |
| 0290 | **Celkové čisté peňažné toky**  Celkové čisté peňažné toky rovnajúce sa súčtu všetkých stĺpcov „Čisté“ s číslami 0040, 0080, 0120, 0160, 0200, 0240 a 0280 sa vykazujú v stĺpci 0290. |
| 0300 až 0320 | **Priemerná doba (v dňoch)**  Vážená priemerná doba (v dňoch) všetkých splatných prostriedkov sa vykazuje v stĺpci 0300. Vážená priemerná doba (v dňoch) všetkých obnovených prostriedkov sa vykazuje v stĺpci 0310, vážená priemerná doba (v dňoch) všetkých nových prostriedkov sa vykazuje v stĺpci 0320. |

“