ET

II LISA

„II LISA

**OMAVAHENDITE JA OMAVAHENDITE NÕUETE ARUANDLUSE JUHISED**

## II OSA. VORMIDE TÄITMISE JUHISED

(…)

9. Kauplemisportfelli ja tururiski künnised, kauplemisportfelli ja kauplemisportfellivälise tegevuse vaheline piir ja ümberliigitamised

9.1 C 90.00 – Kauplemisportfelli ja tururiski künnised

9.1.1 Üldised märkused

1. Selles vormis esitatav teave kajastab määruse (EL) nr 575/2013 artiklis 94 (kauplemisportfelliga seotud tegevuse väikse mahu korral kohaldatav erand) osutatud arvutuse tulemust ning finantsinstitutsiooni tururiskile avatud bilansilise ja bilansivälise tegevuse määruse (EL) nr 575/2013 artikli 325a kohaselt arvutatud mahtu.

9.1.2 Juhised konkreetsete kirjete kohta

1. Määruse (EL) nr 575/2013 artiklis 94 osutatud arvutuse tulemus ning teave finantsinstitutsiooni tururiskile avatud ning määruse (EL) nr 575/2013 artikli 325a kohaselt arvutatud bilansilise ja bilansivälise tegevuse mahu kohta kajastatakse ridadel 0010–0030 iga aruandes kajastatud kvartali kohta eraldi kuu lõpu seisuga.

|  |  |
| --- | --- |
| **Rida** | **Viited õigussätetele ja juhised** |
| 0010 | **3. kuu**  Andmed aruandes kajastatud kvartali kolmanda kuu viimase päeva seisuga. |
| 0020 | **2. kuu**  Andmed aruandes kajastatud kvartali teise kuu viimase päeva seisuga. |
| 0030 | **1. kuu**  Andmed aruandes kajastatud kvartali esimese kuu viimase päeva seisuga. |

|  |  |
| --- | --- |
| **Veerg** | **Viited õigussätetele ja juhised** |
| 0010 | **Tururiskile avatud bilansiline ja bilansiväline tegevus**  Määruse (EL) nr 575/2013 artikli 325a lõige 2  Finantsinstitutsioonid esitavad määruse (EL) nr 575/2013 artikli 325a lõike 2 kohaselt arvutatud kogusumma, mis kajastab finantsinstitutsiooni tururiskile avatud bilansilist ja bilansivälist tegevust. |
| 0020–0060 | **Jaotus kauplemisportfelliga seotud ja kauplemisportfellivälise tegevuse kaupa**  Tururiskile avatud bilansiline ja bilansiväline tegevus jaotatakse kauplemisportfelli kuuluvaks ja kauplemisportfelliväliseks. |
| 0020–0040 | **Kauplemisportfell**  Kauplemisportfelli määratud riskipositsioonid, mida võetakse arvesse määruse (EL) nr 575/2013 artikli 325a lõike 2 kohases arvutuses. |
| 0030–0040 | **Millest: kauplemisportfelliga seotud tegevus määruse /EL) nr 575/2013 artikli 94 kohaldamisel**  Määruse (EL) nr 575/2013 artikli 94 lõige 3.  Nagu on nõutud määruse (EL) nr 575/2013 artikli 94 lõike 3 punktis b, esitavad finantsinstitutsioonid turuväärtused kuu viimase päeva seisuga; kui turuväärtused ei ole kättesaadavad, siis õiglase väärtuse samal kuupäeval, või kui turuväärtused ja õiglased väärtused ei ole kõnealuse kuupäeva kohta kättesaadavad, siis kõige hilisema turuväärtuse või õiglase väärtuse. |
| 0030 | **Kokku**  Määruse (EL) nr 575/2013 artikli 94 lõige 3.  Pikkade ja lühikeste positsioonide kogusumma liidetakse, nagu on nõutud määruse (EL) nr 575/2013 artikli 94 lõike 3 punktis c. |
| 0040 | **% koguvarast**  Määruse (EL) nr 575/2013 artikli 94 lõike 1 punkt a  Määruse (EL) nr 575/2013 artikli 94 kohaldamisel väljendatakse kauplemisportfelliga seotud tegevuse mahtu protsendina koguvarast. |
| 0050–0060 | **Kauplemisportfelliväline tegevus**  Kauplemisportfellivälised riskipositsioonid, mida võetakse arvesse määruse (EL) nr 575/2013 artikli 325a lõike 2 kohases arvutuses.  Finantsinstitutsioonid esitavad tururiskile avatud kauplemisportfellivälised positsioonid, eristades valuutariskile ja kaubariskile avatud positsioone.  Asjaomased summad tehakse kindlaks vastavalt määruse (EL) nr 575/2013 artikli 325a lõike 2 punktidele d ja e. |
| 0070 | **% koguvarast**  Määruse (EL) nr 575/2013 artikli 325a lõike 1 punkt a.  Tururiskile avatud bilansilist ja bilansivälist tegevust väljendatakse protsendina koguvarast. |
| 0080 | **Varad kokku**  Määruse (EL) nr 575/2013 artikli 94 lõike 1 punkt a ja artikli 325a lõike 1 punkt a. |

9.2. Kauplemisportfelli ja kauplemisportfellivälise tegevuse vaheline piir (BOU)

9.2.1 Üldised märkused

209a. Seda vormi kasutatakse selleks, et esitada teave kauplemisportfelli koosseisu kohta (BOU1), võttes arvesse eeldusi, et instrumendid lisatakse määruse (EL) nr 575/2013 artiklis 104 sätestatud portfelli.

9.2.2 C 90.05 – Piir: kauplemisportfell (BOU1)

9.2.2.1. Üldised märkused

209b. Finantsinstitutsioonid kajastavad selles vormis kõiki kauplemisportfelli määratud positsioone, nagu on osutatud määruse (EL) nr 575/2013 artikli 4 lõike 1 punktis 85, välja arvatud instrumendid ja positsioonid, mis on välja jäetud määruse (EL) nr 575/2013 artiklis 325a osutatud künnise arvutamisest. Erandina määruse (EL) 2021/451 artikli 21 lõike 1 punktist a märgivad finantsinstitutsioonid nulli ridade 0010 ja 0020 veergudes 0020 („Kauplemisportfelli kohustuslikult kuuluvad kirjed“) 0130 („Kauplemisportfelli kuuluvad instrumendid, millel on pädeva asutuse heakskiit: instrumendid riskifondides“) ja 0140 („Muud instrumendid“), kui nende kauplemisportfellis ei ole ühtegi vastava lahtri kirjeldusele vastavat instrumenti.

9.2.2.2. Juhised konkreetsete kirjete kohta

|  |  |
| --- | --- |
| **Veerg** | **Viited õigussätetele ja juhised** |
| 0010–0150 | **Kauplemisportfell: Koondpositsioonid: väärtus määruse (EL) nr 575/2013 artikli 325a kohaldamisel ((+) positiivne / (–) negatiivne netoturuväärtus)**  Määruse (EL) nr 575/2013 artikli 4 lõike 1 punktid 86 ja 104 ning artikli 325a lõike 2 punkt a.  Finantsinstitutsioonid esitavad teabe agregeeritud pikkade positsioonide ja agregeeritud lühikeste positsioonide kohta eraldi. Nad määravad agregeeritud pika (lühikese) positsiooni väärtuse kindlaks vastavalt määruse (EL) nr 575/2013 artikli 325a lõikele 2 järgmise erandiga: Kui agregeeritud pika (lühikese) positsiooni väärtus vastab positiivsele netoturuväärtusele, esitatakse selles vormis positiivne väärtus; Kui agregeeritud pika (lühikese) positsiooni väärtus vastab negatiivsele netoturuväärtusele, esitatakse negatiivne väärtus. |
| 0010 | **Koondpositsioonid, millest: välisvaluutas**  Selles veerus kajastatakse instrumente, kui need on nomineeritud muus valuutas kui aruandlusvaluuta, kui nende alusvara on nomineeritud sellises valuutas või nende alusvaraks on valuutapositsioon. |
| 0020–0120 | **Koondpositsioonid – kohustuslikus korras kauplemisportfellis**  Kui instrument vastab rohkem kui ühele kauplemisportfelli kandmise tingimusele, esitavad finantsinstitutsioonid selle veerus, mida nad peavad kõige sobivamaks veergudest 0030–0120. Instrumente, mis on raamatupidamistava kohaselt liigitatud kauplemiseesmärgiga instrumentideks, kajastatakse veerus 0120 üksnes juhul, kui neid ei saa määrata ühte veergudest 0030–0110. |
| 0020 | **Kauplemisportfelli kohustuslikult kuuluvad kirjed** |
| 0030 | **Alternatiivsesse korrelatsioonil põhinevasse kauplemisportfelli kuuluvad instrumendid**  Määruse (EL) 575/2013 artikli 104 lõike 2 esimese lõigu punkt a |
| 0040 | **Instrumendid, mis tekitaksid krediidi või omakapitali lühikesed netopositsioonid pangaportfellis**  Määruse (EL) 575/2013 artikli 104 lõike 2 esimese lõigu punkt b |
| 0050 | **Väärtpaberite emissiooni tagamise kohustustest tulenevad instrumendid**  Määruse (EL) 575/2013 artikli 104 lõike 2 esimese lõigu punkt c |
| 0060 | **Turutegemisest tulenevad instrumendid**  Määruse (EL) 575/2013 artikli 104 lõike 2 esimese lõigu punkt e |
| 0070 | **Investeerimisfondid**  Määruse (EL) 575/2013 artikli 104 lõike 2 esimese lõigu punkt f |
| 0080 | **Noteeritud aktsiad**  Määruse (EL) 575/2013 artikli 104 lõike 2 esimese lõigu punkt g |
| 0090 | **Kauplemisega seotud väärtpaberite kaudu finantseerimise tehingud**  Määruse (EL) 575/2013 artikli 104 lõike 2 esimese lõigu punkt h |
| 0100 | **Optsioonid või muud tuletisinstrumendid, mis sisalduvad finantsinstitutsiooni enda kohustustes (splitt)**  Määruse (EL) 575/2013 artikli 104 lõike 2 esimese lõigu punkt i ning kolmas lõik |
| 0110 | **Finantsinstitutsiooni enda kohustused varjatud optsioonidega, või muud tuletisinstrumendid (ei ole splititud)**  Määruse (EL) 575/2013 artikli 104 lõike 2 esimese lõigu punkt i ning neljas lõik |
| 0120 | **Instrumendid, mis on vastavalt arvestustavale liigitatud kauplemise eesmärgil hoitavaks (ei sisaldu eelmistes veergudes)**  Määruse (EL) 575/2013 artikli 104 lõike 2 esimese lõigu punkt d  Instrumente, mis on raamatupidamistava kohaselt liigitatud kauplemiseesmärgiga instrumentideks, kajastatakse selles veerus üksnes juhul, kui neid ei ole veel esitatud veergudes 0030–0110. |
| 0130 | **Koondpositsioonid – kauplemisportfelli kuuluvad instrumendid, millel on pädeva asutuse heakskiit: Instrumendid riskifondides**  Määruse (EL) nr 575/2013 artikli 104 lõige 4a |
| 0140–0150 | **Koondpositsioonid – muud instrumendid**  Selles veerus kajastatakse instrumendid, kui need on määratud kauplemisportfelli vastavalt määruse (EL) nr 575/2013 artikli 4 lõike 1 punktile 85 ja neid ei kajastatud üheski veerus 0020–0130. |
| 0140 | **Muud instrumendid** |
| 0150 | **Muud instrumendid, millest: instrumendid, mis on kantud kauplemisportfelli, kuna puuduvad tõendid kauplemisportfelliväliseks tegevuseks liigitamiseks**  Määruse (EL) nr 575/2013 artikli 104 lõike 6 teine lause |

|  |  |
| --- | --- |
| **Rida** | **Viited õigussätetele ja juhised** |
| 0010–0020 | **Kõik kauplemisportfelli instrumendid, mida võetakse arvesse määruse (EL) nr 575/2013 artikli 325a künnises** |
| 0030–0040 | **Instrumendid, mille peamine riskitegur on intressipositsiooni üldrisk või krediidiriski marginaal** |
| 0050–0060 | **Instrumendid, mille peamine riskitegur on aktsiarisk** |
| 0070–0080 | **Instrumendid, mille peamine riskitegur on valuutarisk** |
| 0090–0100 | **Instrumendid, mille peamine riskitegur on kaubarisk** |
| 0110–0120 | **Muud instrumendid kauplemisportfellis, sealhulgas instrumendid, mille peamine riskitegur on jääkrisk**  Finantsinstitutsioonid kajastavad nendel ridadel kõiki instrumente, mis on määratud kauplemisportfelli ja mille peamine riskitegur ei kuulu ridadel 0030–0000 osutatud riskitegurite hulka. Need read hõlmavad vähemalt instrumente, mille peamine riskitegur on jääkrisk. |
| 0130–0140 | **Memokirje: Instrumendid, mis on vastavalt arvestustavale liigitatud kauplemise eesmärgil hoitavaks**  Määruse (EL) 575/2013 artikli 104 lõike 2 esimese lõigu punkt d |

9.3. C 24.01 – Kauplemisportfelli piir – portfellide vahelised ümberliigitamised (MOV)

9.3.1 Üldised märkused

1. Seda vormi kasutatakse teabe esitamiseks positsioonide ümberliigitamise kohta vastavalt määruse (EL) nr 575/2013 artiklile 104a.
2. Sellel vormil kajastatakse ümberliigitusi ainult kahel järgmisel juhul:
   1. kui pädev asutus on andnud loa liigitada kauplemisportfelli positsioon ümber kauplemisportfelliväliseks positsiooniks või vastupidi;
   2. kui ümberliigitamine vastab määruse (EL) nr 575/2013 artikli 104a lõikes 6 sätestatud tingimustele ja seda võib teha ilma pädeva asutuse selgesõnalise loata.
3. Vormil kajastatakse järgmisi ümberliigitatud instrumente:
   1. aruandes kajastatud kvartali jooksul ümber liigitatud instrumendid. Vormil kajastatakse kõiki kvartali jooksul ümber liigitatud instrumente, olenemata sellest, kas ümberliigitamine toob kaasa omavahendite nõuete vähenemise või mitte. Kvartali jooksul ümber liigitatud instrument esitatakse ka siis, kui instrumendi kajastamine lõpetati või selle tähtaeg möödus ümberliigitamise kuupäeva ja aruande aruandekuupäeva vahel;
   2. eelmistel aruandeperioodidel ümber liigitatud instrumendid, mille suhtes kohaldatakse endiselt omavahendite nõuet vastavalt määruse (EL) nr 575/2013 artikli 104a lõike 3 punktile b aruandekuupäeva seisuga;
   3. eelmistel aruandeperioodidel ümber liigitatud instrumendid, mille suhtes kohaldati omavahendite nõuet vastavalt määruse (EL) nr 575/2013 artikli 104a lõike 3 punktile b eelmisel aruandekuupäeval, kui pädeva asutuse otsus lubada omavahendite nõuete vähendamist kajastada jõustub aruandes osutatud kvartali jooksul.
4. Finantsinstitutsioonid esitavad teabe ümberliigitamise kohta eraldi iga ümberliigitatud instrumendi kohta.
5. Välja „tasaarvestav konsolideerimisgrupp“ kasutatakse selleks, et märkida tasaarvestav grupp, kuhu kuulub üksus, kes hoidis riskipositsiooni aruandekuupäeva või lõpptähtaja või kajastamise lõpetamise kuupäeva seisuga, olenevalt sellest, milline neist on asjakohane.

9.3.2 Juhised konkreetsete kirjete kohta

|  |  |
| --- | --- |
| **Veerg** | **Viited õigussätetele ja juhised** |
| 0010 | **Ümberliigitamise tunnus**  Sisekood (tähtnumbriline), mida aruandev üksus kasutab ümberliigitatud instrumendi või ümberliigitamise identifitseerimiseks.  Iga ümberliigitamine seotakse erineva ümberliigitamise tunnusega. Ühele ja samale ümberliigitamisele omistatud ümberliigitamise tunnus on kordumatu ning seda kasutatakse järjepidevalt nii ajas kui ka eri aruannetes.  See on rea tunnus ja peab olema vormi iga rea puhul kordumatu. |
| 0020 | **Instrumendi liik**  Ümberliigitatud instrumendi lühikirjeldus, mis võimaldab mõista ümberliigitatud instrumendi laadi ja põhiomadusi.  Kui ümberliigitatud instrumendil on rahvusvaheline väärtpaberite identifitseerimisnumber (ISIN kood), lisatakse kirjeldusse lisaks instrumendi põhiomadustele ka ISIN kood. |
| 0030 | **Portfell, kust instrument on ümber liigitatud**  Tuleb märkida üks kahest järgmisest võimalusest:   * Kauplemisportfell  Määruse (EL) nr 575/2013 artikli 4 lõike 1 punkt 86 * Pangaportfell Koosneb kõigist positsioonidest, mis ei kuulu kauplemisportfelli. |
| 0040 | **Portfell, kuhu instrument on ümber liigitatud**  Tuleb märkida üks kahest järgmisest võimalusest:   * Kauplemisportfell  Määruse (EL) nr 575/2013 artikli 4 lõike 1 punkt 86 * Pangaportfell  Koosneb kõigist positsioonidest, mis ei kuulu kauplemisportfelli. |
| 0050 | **Ümberliigitamise põhjus**  Selgitatakse erandlikke asjaolusid, mis tingivad positsiooni ümberliigitamise portfellide vahel. Selles lahtris esitatud selgitus peab olema piisavalt üksikasjalik, et põhjendada, miks ümberliigitamist peetakse erandlikuks asjaoluks. |
| 0060 | **Eelnev luba (staatus)**  Määruse (EL) nr 575/2013 artikli 104a lõiked 2 ja 6  Kui määruse (EL) nr 575/2013 artikli 104a lõike 6 kohaselt ei ole pädeva asutuse eelnev luba nõutav, märgivad finantsinstitutsioonid sellesse veergu „Eelnevat luba ei nõuta“. Kui eelnev luba on nõutav ja see on saadud, märgitakse „Eelnev luba saadud“. |
| 0070 | **Ümberliigitamise kuupäev**  Määruse (EL) nr 575/2013 artikli 104a lõige 2 ja lõike 6 esimene lause |
| 0080 | **Ümberliigitamisest tuleneb omavahendite nõuete netosumma (+) suurenemine või (-) vähenemine**  Positsiooni ümberliigitamisest tulenevate omavahendite nõuete summa netomuutus, mis on arvutatud vastavalt määruse (EL) nr 575/2013 artikli 104a lõikele 4.  Ümberliigitamisest tulenevat omavahendite nõuete suurenemist kajastatakse plussmärgiga (+), samas kui omavahendite nõuete vähenemine kajastatakse miinusmärgiga (–). |
| 0090 | **Ümberliigitamisest tulenev omavahendite nõuete lisand**  Kui positsiooni ümberliigitamisest tulenev omavahendite nõuete summa netomuutus, mis on arvutatud vastavalt määruse (EL) nr 575/2013 artikli 104a lõikele 4, kujutab endast finantsinstitutsiooni omavahendite nõuete vähendamist ja pädev asutus ei andnud luba seda vähendamist määruse (EL) nr 575/2013 artikli 104a lõike 3 punkti b kohaselt kajastada, esitatakse vähendamise summa plussmärgiga. See summa kajastab vastavalt kõnealuse ümberliigitamisega seotud omavahendite nõuete lisandit.  Kui pädev asutus lubas kajastada omavahendite nõuete vähendamist vastavalt määruse (EL) nr 575/2013 artikli 104a lõike 3 punktile b, jäetakse see veerg tühjaks. |
| 0100 | **Instrumendi lunastustähtaeg või kavandatav kajastamise lõpetamine**  Kui kajastamise lõpetamist ei ole ette nähtud, esitatakse instrumendi lõpptähtaeg.  Kui instrumendi kajastamine kavatsetakse lõpetada enne selle lõpptähtaega, esitatakse kavandatud kajastamise lõpetamise kuupäev.  Kui teada on ainult lõpptähtaja või kajastamise lõpetamise kuu ja aasta, kajastatakse instrumendi lõpptähtaeg või kavandatav kajastamise lõpetamine kuu viimase päevana. Kui teada on ainult kajastamise lõpetamise kuu ja aasta, kajastatakse instrumendi lõpptähtaeg või kavandatav kajastamise lõpetamine kõnealuse aasta 31. detsembri seisuga.  Kui instrumendi lõpptähtaega või kavandatavat kajastamise lõpetamist ei ole võimalik kindlaks määrata või see ei ole teada, märgitakse sellesse veergu 31. detsember 9999. |
| 0110 | **Kuupäev, mille seisuga pädev asutus lubab omavahendite nõuete vähendamist kajastada**  Määruse (EL) nr 575/2013 artikli 104a lõike 3 punkt b  Kui ümberliigitamine tõi kaasa omavahendite nõuete netosuurenemise ja kui pädev asutus ei ole lubanud omavahendite nõuete vähendamist kajastada, kuupäeva ei märgita.“ |