GA

IARSCRÍBHINN II

“IARSCRÍBHINN II

**TREORACHA MAIDIR LE TUAIRISCIÚ AR CHISTÍ DÍLSE AGUS AR CHEANGLAIS CISTÍ DÍLSE**

**CUID II: TREORACHA A BHAINEANN LE TEIMPLÉID**

(…)

8. Cumhdach Caillteanais NPE (NPE LC)

8.1. Barúlacha ginearálta

202. Tá faisnéis i dteimpléid cumhdaigh caillteanais NPE faoi neamhchosaintí neamhthuillmheacha (NPEnna) chun an t‑íoscheanglas maidir le cumhdach caillteanais a ríomh le haghaidh neamhchosaintí neamhthuillmheacha mar a shonraítear in Airteagail 47a, 47b agus 47c de Rialachán (AE) Uimh. 575/2013.

203. Tá tacar de thrí theimpléad sa bhloc teimpléad:

1. Asbhaintí le haghaidh NPEnna a ríomh (C 35.01): is teimpléad forléargais é sin lena léirítear méid an chumhdaigh neamhleoir is infheidhme, a ríomhtar mar an difríocht idir na híoscheanglais iomlána maidir le cumhdach le haghaidh NPEnna agus na soláirtí iomlána agus na coigeartuithe iomlána nó na hasbhaintí iomlána a rinneadh cheana féin. Cumhdaítear leis an teimpléad idir na neamhchosaintí neamhthuillmheacha i gcás nár deonaíodh beart staonta, agus neamhchosaintí staonta neamhthuillmheacha.
2. Íoscheanglais maidir le cumhdach agus luachanna neamhchosanta neamhchosaintí neamhthuillmheacha, seachas neamhchosaintí staonta a thagann faoi Airteagal 47c(6) de Rialachán (AE) Uimh. 575/2013 (C 35.02): ríomhtar leis an teimpléad na híoscheanglais iomlána maidir le cumhdach le haghaidh neamhchosaintí neamhthuillmheacha nach neamhchosaintí staonta neamhthuillmheacha iad a thagann faoi Airteagal 47c(6) de Rialachán (AE) Uimh. 575/2013, lena léirítear na fachtóirí atá le cur i bhfeidhm ar na luachanna neamhchosanta chun críocha an ríomha seo, i bhfianaise cé acu an neamhchosaint urraithe nó neamhurraithe atá inti agus i bhfianaise na tréimhse ó tháinig an neamhchosaint chun bheith ina neamhchosaint neamhthuillmheach.
3. Íoscheanglais maidir le cumhdach agus luachanna neamhchosanta na neamhchosaintí staonta neamhthuillmheacha a thagann faoi Airteagal 47c(6) de Rialachán (AE) Uimh. 575/2013 (C 35.03): ríomhtar leis an teimpléad na híoscheanglais iomlána maidir le cumhdach le haghaidh neamhchosaintí staonta neamhthuillmheacha a thagann faoi Airteagal 47c(6) de Rialachán (AE) Uimh. 575/2013, lena léirítear na fachtóirí atá le cur i bhfeidhm ar na luachanna neamhchosanta críocha an ríomha seo, i bhfianaise cé acu an neamhchosaint urraithe nó neamhurraithe atá inti agus i bhfianaise na tréimhse ó tháinig an neamhchosaint chun bheith ina neamhchosaint neamhthuillmheach.

204. Tá feidhm ag an íoscheanglas maidir le cumhdach caillteanais le haghaidh neamhchosaintí neamhthuillmheacha maidir le (i) neamhchosaintí, a tionscnaíodh an 26 Aibreán 2019 agus tar a éis sin, a thagann chun bheith ina neamhchosaintí neamhthuillmheacha, agus (ii) neamhchosaintí a tionscnaíodh roimh an 26 Aibreán 2019 nuair a mhodhnaítear iad tar éis an dáta sin ar bhealach lena méadaítear a luach neamhchosanta don oibleagáideoir (Airteagal 469a de Rialachán (AE) Uimh. 575/2013), a thagann chun bheith neamhthuillmheach. I gcomhréir le hAirteagal 47c(4a) de Rialachán (AE) Uimh. 575/2013, níl feidhm ag an gceanglas maidir le cumhdach caillteanais íosta maidir leis an gcuid sin de neamhchosaintí neamhthuillmheacha a ráthaíonn nó a árachaíonn gníomhaireacht creidmheasa onnmhairiúcháin oifigiúil.

205. Ríomhfaidh institiúidí na hasbhaintí le haghaidh NPEnna i gcomhréir le hAirteagal 47c(1), pointí (a) agus (b), de Rialachán (AE) Uimh. 575/2013, lena n‑áirítear íoscheanglais maidir le cumhdach agus soláirtí iomlána agus coigeartuithe iomlána nó asbhaintí iomlána a ríomh, ar leibhéal neamhchosanta aonair (‘bunaithe ar idirbheart’) agus ní ar leibhéal an fhéichiúnaí nó na punainne.

206. Chun na hasbhaintí le haghaidh NPEnna a ríomh, déanfaidh institiúidí idirdhealú idir an chuid neamhurraithe agus an chuid urraithe de NPE i gcomhréir le hAirteagal 47c(1) de Rialachán (AE) Uimh. 575/2013. Chuige sin, tuairisceoidh institiúidí luachanna neamhchosanta agus íoscheanglais maidir le cumhdach ar leithligh i dtaca leis an gcuid neamhurraithe de NPEnna agus i dtaca leis an gcuid urraithe de NPEnna.

207. Chun fachtóirí ábhartha infheidhme a mhapáil agus íoscheanglais maidir le cumhdach a ríomh, aicmeoidh institiúidí an chuid urraithe de NPEnna ag brath ar an gcineál cosanta creidmheasa i gcomhréir le hAirteagal 47c(3) de Rialachán (AE) Uimh. 575/2013 mar a leanas: (i) ‘a urraítear le maoin dhochorraithe nó le hiasacht chónaithe a ráthaíonn soláthraí cosanta incháilithe dá dtagraítear in Airteagal 201’, (ii) ‘a urraítear le cosaint eile chistithe nó neamhchistithe creidmheasa’ nó (iii) ‘a rathaíonn nó a fhrithrathaíonn soláthraí cosanta incháilithe’. I gcás ina n‑urraítear neamhchosaint neamhthuillmheach le breis agus cineál cosanta creidmheasa amháin, leithdháilfear a luach neamhchosanta de réir cháilíocht na cosanta creidmheasa, ag tosú leis an gceann lena mbaineann an cháilíocht is fearr.

207a. I gcomhréir le hAirteagal 36(5) de Rialachán (AE) Uimh. 575/2013, tuairisceoidh athstruchtúraithe fiachais speisialaithe gach neamhchosaint ábhartha lena n‑áirítear neamhchosaintí neamhthuillmheacha arna gceannach ag na hinstitiúidí sin i dteimpléid C35.01 go C35.03 agus socróidh siad an méid cumhdaigh neamhdhóthanaigh is infheidhme maidir leis an gcuid a ceannaíodh cothrom le nialas i ró 0010 de C35.01.

8.2. C 35.01 – RÍOMH NA nASBHAINTÍ LE hAGHAIDH NEAMHCHOSAINTÍ NEAMHTHUILLMHEACHA (NPE LC1)

* + 1. Treoracha a bhaineann le suímh shonracha

|  |  |
| --- | --- |
| Colúin | Treoracha |
| 0010 - 0100 | **An t‑am a caitheadh ó aicmíodh neamhchosaintí mar neamhchosaintí neamhthuillmheacha**  Ciallóidh ‘an t‑am a caitheadh ó aicmíodh neamhchosaintí mar neamhchosaintí neamhthuillmheacha’ an t‑am i mblianta a caitheadh, ón dáta tagartha, ó aicmíodh neamhchosaint mar neamhchosaint neamhthuillmheach. Le haghaidh neamhchosaintí neamhthuillmheacha ceannaithe, tosóidh an t‑am i mblianta ón dáta a aicmíodh na neamhchosaintí mar neamhchosaint neamhthuillmheach ar dtús, agus ní ón dáta a ceannaíodh iad.  Tuairisceoidh institiúidí sonraí ar neamhchosaintí dá dtagann an dáta tagartha faoi chuimsiú an eatraimh ama chomhfhreagraigh lena léirítear an tréimhse i mblianta tar éis do neamhchosaintí a bheith aicmithe mar neamhchosaintí neamhthuillmheacha, gan beann ar aon bheart staonta a chur i bhfeidhm.  I dtaca leis an eatramh ama ‘> X bhliain/bliana/mbliana, <= Y bhliain/bliana/mbliana’, tuairisceoidh institiúidí sonraí ar neamhchosaintí dá gcomhfhreagraíonn an dáta tagartha don tréimhse idir an chéad lá agus an lá deireanach den Yú bliain tar éis do na neamhchosaintí sin a bheith aicmithe mar neamhchosaintí neamhthuillmheacha. |
| 0110 | **Iomlán**  Tuairisceoidh institiúidí suim na gcolún uile ó 0010 go 0100. |

|  |  |
| --- | --- |
| Rónna | Treoracha |
| 0010 | **Méid cumhdaigh neamhdhóthanaigh is infheidhme**  Airteagal 47c(1) de Rialachán (AE) Uimh. 575/2013  Chun méid infheidhme an chumhdaigh neamhleoir a ríomh, asbhainfidh institiúidí na soláirtí iomlána agus na coigeartuithe iomlána nó na hasbhaintí iomlána (caidhpeáilte) (ró 0080) ón íoscheanglas iomlán maidir le cumhdach le haghaidh neamhchosaintí neamhthuillmheacha (ró 0020).  Beidh méid infheidhme an chumhdaigh neamhleoir (i.e. an t‑easnamh san íoscheanglas iomlán maidir le cumhdach le haghaidh neamhchosaintí neamhthuillmheacha) cothrom le nialas nó níos mó ná nialas. |
| 0020 | **Íoscheanglas iomlán maidir le cumhdach le haghaidh neamhchosaintí neamhthuillmheacha**  Airteagal 47c(1), pointe (a), de Rialachán (AE) Uimh. 575/2013  Chun an t‑íoscheanglas iomlán maidir le cumhdach le haghaidh neamhchosaintí neamhthuillmheacha a ríomh, suimeoidh institiúidí an t‑íoscheanglas maidir le cumhdach i dtaca leis an gcuid neamhurraithe de NPEnna (ró 0030) agus i dtaca leis an gcuid urraithe de NPEnna (ró 0040). |
| 0030 | **An chuid neamhurraithe de neamhchosaintí neamhthuillmheacha**  Airteagal 47c(1), pointe (a)(i), agus Airteagal 47c(2), Airteagal 47c(6) de Rialachán (AE) Uimh. 575/2013  Tuairisceoidh institiúidí an t‑íoscheanglas iomlán maidir le cumhdach i dtaca leis an gcuid neamhurraithe de NPEnna, i.e. comhiomlán na ríomhanna ar leibhéal neamhchosanta.  Beidh an méid a thuairisceofar i ngach colún cothrom le suim na méideanna a thuairiscítear i ró 0020 de C 35.02 agus i ró 0020 de C 35.03 (i gcás inarb infheidhme) sna colúin faoi seach. |
| 0040 | **An chuid urraithe de neamhchosaintí neamhthuillmheacha**  Airteagal 47c(1), pointe (a)(ii), Airteagal 47c(3), Airteagal 47c(4), Airteagal 47c(6) de Rialachán (AE) Uimh. 575/2013.  Tuairisceoidh institiúidí an t‑íoscheanglas iomlán maidir le cumhdach i dtaca leis an gcuid urraithe de NPEnna, i.e. comhiomlán na ríomhanna ar leibhéal neamhchosanta.  Beidh an méid a thuairisceofar i ngach colún cothrom le suim na méideanna a thuairiscítear i ró 0030-0045 de C 35.02 agus i ró 0030-0040 de C 35.03 (i gcás inarb infheidhme) sna colúin faoi seach. |
| 0050 | **Luach na neamhchosanta**  Airteagal 47 a(2) de Rialachán (AE) Uimh. 575/2013  Tuairisceoidh institiúidí luach neamhchosanta iomlán NPEnna lena n‑áirítear neamhchosaintí neamhurraithe agus neamhchosaintí urraithe araon. Comhfhreagróidh sé sin do shuim ró 0060 agus ró 0070. |
| 0060 | **An chuid neamhurraithe de neamhchosaintí neamhthuillmheacha**  Airteagal 47a(2) agus Airteagal 47c(1) de Rialachán (AE) Uimh. 575/2013 |
| 0070 | **An chuid urraithe de neamhchosaintí neamhthuillmheacha**  Airteagal 47a(2) agus Airteagal 47c(1) de Rialachán (AE) Uimh. 575/2013 |
| 0080 | **Iomlán na bhforálacha agus na gcoigeartuithe nó na n‑asbhaintí iomlána (caidhpeáilte)**  Tuairisceoidh na hinstitiúidí méid caidhpeáilte shuim na n‑ítimí a liostaítear i rónna 0100-0150 i gcomhréir le hAirteagal 47c(1), pointe (b), de Rialachán (AE) Uimh. 575/2013. Is é méid an íoscheanglais maidir le cumhdach ar leibhéal neamhchosanta an uasteorainn le haghaidh soláirtí caidhpeáilte agus coigeartú nó asbhaintí.  Ríomhfar an méid caidhpeáilte ar leithligh le haghaidh gach neamhchosanta mar an méid is ísle idir an t‑íoscheanglas maidir le cumhdach le haghaidh na neamhchosanta sin agus iomlán na bhforálacha agus na gcoigeartuithe nó na n‑asbhaintí le haghaidh na neamhchosanta céanna. |
| 0090 | **Iomlán na bhforálacha agus na gcoigeartuithe nó na n‑asbhaintí (neamhchaidhpeáilte)**  Tuairisceoidh institiúidí suim mhéid neamhchaidhpeáilte na n‑ítimí a liostaítear i rónna 0100-0150 i gcomhréir le hAirteagal 47c(1), pointe (b), de Rialachán (AE) Uimh. 575/2013. Ní bheidh soláirtí agus coigeartuithe nó asbhaintí (neamhchaidhpeáilte) teoranta do mhéid an íoscheanglais maidir le cumhdach ar leibhéal neamhchosanta. |
| 0100 | **Coigeartuithe sonracha i leith riosca creidmheasa**  Airteagal 47c(1), pointe (b)(i) de Rialachán (AE) Uimh. 575/2013 |
| 0110 | **Coigeartuithe luacha breise**  Airteagal 47c(1), pointe (b)(ii) de Rialachán (AE) Uimh. 575/2013 |
| 0120 | **Laghduithe eile ar chistí dílse**  Airteagal 47c(1), pointe (b)(iii) de Rialachán (AE) Uimh. 575/2013 |
| 0130 | **Easnamh IRB**  Airteagal 47c(1), pointe (b)(iv) de Rialachán (AE) Uimh. 575/2013 |
| 0140 | **An difríocht idir an praghas ceannaigh agus an méid atá dlite ón bhféichiúnaí**  Airteagal 47c(1), pointe (b)(v) de Rialachán (AE) Uimh. 575/2013 |
| 0150 | **Méideanna a dhíscríobh an institiúid ó aicmíodh an neamhchosaint mar neamhchosaint neamhthuillmheach**  Airteagal 47c(1), pointe (b)(vi) de Rialachán (AE) Uimh. 575/2013 |

* 1. C 35.02 – ÍOSCHEANGLAIS MAIDIR LE CUMHDACH AGUS LUACHANNA NEAMHCHOSANTA NEAMHCHOSAINTÍ NEAMHTHUILLMHEACHA SEACHAS NEAMHCHOSAINTÍ STAONTA A THAGANN FAOI AIRTEAGAL 47c(6) DE RIALACHÁN (AE) UIMH. 575/2013 (NPE LC2)
     1. Treoracha a bhaineann le suímh shonracha

|  |  |
| --- | --- |
| Colúin | Treoracha |
| 0010 - 0100 | **An t‑am a caitheadh ó aicmíodh neamhchosaintí mar neamhchosaintí neamhthuillmheacha**  Ciallóidh ‘an t‑am a caitheadh ó aicmíodh neamhchosaintí mar neamhchosaintí neamhthuillmheacha’ an t‑am i mblianta a caitheadh ó aicmíodh neamhchosaint mar neamhchosaint neamhthuillmheach. Tuairisceoidh institiúidí sonraí ar neamhchosaintí dá dtagann an dáta tagartha faoi chuimsiú an eatraimh ama chomhfhreagraigh lena léirítear an tréimhse i mblianta tar éis do neamhchosaintí a bheith aicmithe mar neamhchosaintí neamhthuillmheacha, gan beann ar aon bheart staonta a chur i bhfeidhm.  I dtaca leis an eatramh ama ‘> X bhliain/bliana/mbliana, <= Y bhliain/bliana/mbliana’, tuairisceoidh institiúidí sonraí ar neamhchosaintí dá gcomhfhreagraíonn an dáta tagartha don tréimhse idir an chéad lá agus an lá deireanach den Yú bliain tar éis do na neamhchosaintí sin a bheith aicmithe mar neamhchosaintí neamhthuillmheacha. |
| 0110 | **Iomlán**  Tuairisceoidh institiúidí suim na gcolún uile ó 0010 go 0100. |

|  |  |
| --- | --- |
| Rónna | Treoracha |
| 0010 | **Íoscheanglas iomlán maidir le cumhdach**  Airteagal 47c(1), pointe (a), de Rialachán (AE) Uimh. 575/2013  Chun an t‑íoscheanglas iomlán maidir le cumhdach le haghaidh neamhchosaintí neamhthuillmheacha a ríomh, seachas neamhchosaintí staonta a thagann faoi Airteagal 47c(6) de Rialachán (AE) Uimh. 575/2013, suimeoidh institiúidí an t‑íoscheanglas maidir le cumhdach i dtaca leis an gcuid neamhurraithe de NPEnna (ró 0020) agus an t‑íoscheanglas maidir le cumhdach i dtaca leis an gcuid urraithe de NPEnna (rónna 0030-0045). |
| 0020 | **An chuid neamhurraithe de neamhchosaintí neamhthuillmheacha**  Airteagal 47c(1), pointe (a)(i), agus Airteagal 47c(2) de Rialachán (AE) Uimh. 575/2013  Déanfar an t‑íoscheanglas maidir le cumhdach a ríomh trí na luachanna neamhchosanta comhiomlána i ró 0070 a iolrú faoin bhfachtóir comhfhreagrach in aghaidh an cholúin. |
| 0030 | **An chuid de neamhchosaintí neamhthuillmheacha a urraítear le maoin dhochorraithe nó le hiasacht chónaithe a ráthaíonn soláthraí cosanta incháilithe**  Airteagal 47c(1), pointe (a)(ii), agus Airteagal 47c(3), pointí (a), (b), (c), (d), (f), (h) agus (i), de Rialachán (AE) Uimh. 575/2013  Déanfar an t‑íoscheanglas maidir le cumhdach a ríomh trí na luachanna neamhchosanta comhiomlána i ró 0080 a iolrú faoin bhfachtóir comhfhreagrach in aghaidh an cholúin. |
| 0040 | **An chuid de neamhchosaintí neamhthuillmheacha a urraítear le cosaint chistithe nó neamhchistithe creidmheasa eile**  Airteagal 47c(1), pointe (a)(ii), agus Airteagal 47c(3), pointí (a), (b), (c), (e) agus (g), de Rialachán (AE) Uimh. 575/2013  Déanfar an t‑íoscheanglas maidir le cumhdach a ríomh trí na luachanna neamhchosanta comhiomlána i ró 0090 a iolrú faoin bhfachtóir comhfhreagrach in aghaidh an cholúin. |
| 0045 | **Cuid de neamhchosaintí neamhthuillmheacha arna ráthú nó arna bhfrithráthú ag soláthraí cosanta incháilithe**  Airteagal 47c(4)(b) de Rialachán (AE) Uimh. 575/2013.  Déanfar an t‑íoscheanglas maidir le cumhdach a ríomh trí na luachanna neamhchosanta comhiomlána i ró 0110 agus 0120 a iolrú faoin bhfachtóirí comhfhreagracha in aghaidh an cholúin. |
| 0060 | **Luach na neamhchosanta**  Airteagal 47 a(2) de Rialachán (AE) Uimh. 575/2013  Chun ró 0060 a ríomh, suimeoidh institiúidí na luachanna neamhchosanta a thuairiscítear i dtaca leis an gcuid neamhurraithe de NPEnna (ró 0070), an chuid de NPEnna a urraítear le maoin dhochorraithe nó le hiasacht chónaithe a ráthaíonn soláthraí cosanta incháilithe (ró 0080), an chuid de NPEnna a urraítear le cosaint chistithe nó neamhchistithe creidmheasa eile (ró 0090) agus an chuid de NPEnna a ráthaíonn nó a fhrithráthaíonn soláthraí cosanta incháilithe (ró 0110 agus ró 0120). |
| 0070 | **An chuid neamhurraithe de neamhchosaintí neamhthuillmheacha**  Airteagal 47a(2), Airteagal 47c(1) agus Airteagal 47c(2) de Rialachán (AE) Uimh. 575/2013  Tuairisceoidh institiúidí luach neamhchosanta iomlán na coda neamhurraithe de NPEnna a mhiondealaítear de réir am a caitheadh ó aicmíodh neamhchosaintí mar neamhchosaintí neamhthuillmheacha. |
| 0080 | **An chuid de neamhchosaintí neamhthuillmheacha a urraítear le maoin dhochorraithe nó le hiasacht chónaithe a ráthaíonn soláthraí cosanta incháilithe**  Airteagal 47a(2), Airteagal 47c(1), agus Airteagal 47c(3), pointí (a), (b), (c), (d), (f), (h) agus (i), de Rialachán (AE) Uimh. 575/2013  Tuairisceoidh institiúidí luach neamhchosanta iomlán na gcodanna de NPEnna a urraítear le maoin dhochorraithe de bhun Chuid a Trí, Teideal II de Rialachán (AE) Uimh. 575/2013 nó atá ina iasacht chónaithe a ráthaíonn soláthraí cosanta incháilithe dá dtagraítear in Airteagal 201 den Rialachán sin. |
| 0090 | **An chuid de neamhchosaintí neamhthuillmheacha a urraítear le cosaint chistithe nó neamhchistithe creidmheasa eile**  Airteagal 47a(2), Airteagal 47c(1), agus Airteagal 47c(3), pointí (a), (b), (c), (e), agus (g), de Rialachán (AE) Uimh. 575/2013  Tuairisceoidh institiúidí luach neamhchosanta iomlán na gcodanna de NPEnna a urraítear le cosaint chistithe nó neamhchistithe creidmheasa eile de bhun Chuid a Trí, Teideal II de Rialachán (AE) Uimh. 575/2013. |
| 0110 | **Cuid de neamhchosaintí neamhthuillmheacha arna ráthú nó arna bhfrithráthú ag soláthraí cosanta incháilithe (fachtóir 1)**  Airteagal 47c (4), pointe (b) de Rialachán (AE) Uimh. 575/2013 (fachtóir 1) |
| 0120 | **Cuid de neamhchosaintí neamhthuillmheacha arna ráthú nó arna bhfrithráthú ag soláthraí cosanta incháilithe (fachtóir 0)**  Airteagal 273a(4), pointe (a) agus pointe (b) de Rialachán (AE) Uimh. 575/2013 (fachtóir 0) Maidir le neamhchosaintí ar chomhaontaigh soláthraí cosanta incháilithe oibleagáidí íocaíochta uile an oibleagáideora i leith na hinstitiúide creidmheasa a chomhlíonadh ina n‑iomláine ina leith agus i gcomhréir leis an sceideal íocaíochta conarthaí bunaidh, ba cheart iad a thuairisciú i ró 0120 (le haghaidh gach aga) |

* 1. C 35.03 – ÍOSCHEANGLAIS MAIDIR LE CUMHDACH AGUS LUACHANNA NEAMHCHOSANTA NEAMHCHOSAINTÍ STAONTA NEAMHTHUILLMHEACHA A THAGANN FAOI AIRTEAGAL 47C (6) DE RIALACHÁN (AE) UIMH. 575/2013 (NPE LC3)
     1. Treoracha a bhaineann le suímh shonracha

|  |  |
| --- | --- |
| Colúin | Treoracha |
| 0010 - 0100 | **An t‑am a caitheadh ó aicmíodh neamhchosaintí mar neamhchosaintí neamhthuillmheacha**  Ciallóidh ‘an t‑am a caitheadh ó aicmíodh neamhchosaintí mar neamhchosaintí neamhthuillmheacha’ an t‑am i mblianta a caitheadh ó aicmíodh neamhchosaint mar neamhchosaint neamhthuillmheach. Tuairisceoidh institiúidí sonraí ar neamhchosaintí dá dtagann an dáta tagartha faoi chuimsiú an eatraimh ama chomhfhreagraigh lena léirítear an tréimhse i mblianta tar éis do neamhchosaintí a bheith aicmithe mar neamhchosaintí neamhthuillmheacha, gan beann ar aon bheart staonta a chur i bhfeidhm.  I dtaca leis an eatramh ama ‘> X bhliain/bliana/mbliana, <= Y bhliain/bliana/mbliana’, tuairisceoidh institiúidí sonraí ar neamhchosaintí dá gcomhfhreagraíonn an dáta tagartha don tréimhse idir an chéad lá agus an lá deireanach den Yú bliain tar éis do na neamhchosaintí sin a bheith aicmithe mar neamhchosaintí neamhthuillmheacha. |
| 0110 | **Iomlán**  Tuairisceoidh institiúidí suim na gcolún uile ó 0010 go 0100. |

|  |  |
| --- | --- |
| Rónna | Treoracha |
| 0010 | **Íoscheanglas iomlán maidir le cumhdach**  Airteagal 47c(1), pointe (a), agus Airteagal 47c(6) de Rialachán (AE) Uimh. 575/2013  Chun an t‑íoscheanglas iomlán maidir le cumhdach a ríomh i dtaca le neamhchosaintí staonta neamhthuillmheacha a thagann faoi Airteagal 47c(6) de Rialachán (AE) Uimh. 575/2013, suimeoidh institiúidí na híoscheanglais maidir le cumhdach i dtaca leis an gcuid neamhurraithe de NPEnna staonta (ró 0020), an chuid de NPEnna staonta a urraítear le maoin dhochorraithe nó le hiasacht chónaithe a ráthaíonn soláthraí cosanta incháilithe (ró 0030) agus an chuid de NPEnna staonta a urraítear le cosaint chistithe nó neamhchistithe creidmheasa eile (ró 0040). |
| 0020 | **An chuid neamhurraithe de neamhchosaintí neamhthuillmheacha**  Airteagal 47c(1), pointe (a)(i), agus Airteagal 47c(2), Airteagal 47c(6) de Rialachán (AE) Uimh. 575/2013  Tuairisceoidh institiúidí an t‑íoscheanglas iomlán maidir le cumhdach i dtaca leis an gcuid neamhurraithe de neamhchosaintí staonta neamhthuillmheacha a thagann faoi Airteagal 47c(6) de Rialachán (AE) Uimh. 575/2013, i.e. comhiomlán na ríomhanna ar leibhéal neamhchosanta. |
| 0030 | **An chuid de neamhchosaintí neamhthuillmheacha a urraítear le maoin dhochorraithe nó le hiasacht chónaithe a ráthaíonn soláthraí cosanta incháilithe**  Airteagal 47c(1), pointe (a)(ii), agus Airteagal 47c(3), pointí (a), (b), (c), (d), (f), (h) agus (i), Airteagal 47c(6) de Rialachán (AE) Uimh. 575/2013  Tuairisceoidh institiúidí an t‑íoscheanglas iomlán maidir le cumhdach i dtaca le codanna de neamhchosaintí staonta neamhthuillmheacha a urraítear le maoin dhochorraithe de bhun Chuid a Trí, Teideal II de Rialachán (AE) Uimh. 575/2013 nó atá ina n‑iasachtaí cónaithe a rathaíonn soláthraí cosanta incháilithe dá dtagraítear in Airteagal 201 den Rialachán sin, a thagann faoi Airteagal 47c(6) den Rialachán sin, i.e. comhiomlán na ríomhanna ar leibhéal neamhchosanta. |
| 0040 | **An chuid de neamhchosaintí neamhthuillmheacha a urraítear le cosaint chistithe nó neamhchistithe creidmheasa eile**  Airteagal 47c(1), pointe (a)(ii), agus Airteagal 47c(3), pointí (a), (b), (c), (e) agus (g), Airteagal 47c(6) de Rialachán (AE) Uimh. 575/2013  Tuairisceoidh institiúidí an t‑íoscheanglas iomlán maidir le cumhdach i dtaca le codanna de neamhchosaintí staonta neamhthuillmheacha a urraítear le cosaint chistithe nó neamhchistithe creidmheasa eile, a thagann faoi Airteagal 47c(6) de Rialachán (AE) Uimh. 575/2013, i.e. comhiomlán na ríomhanna ar leibhéal neamhchosanta. |
| 0050 | **Luach na neamhchosanta**  Airteagal 47a(2) agus Airteagal 47c(6) de Rialachán (AE) Uimh. 575/2013  Chun luach neamhchosanta a ríomh, suimeoidh institiúidí luachanna neamhchosanta i dtaca leis an gcuid neamhurraithe de NPEnna (ró 0060), an chuid de NPEnna a urraítear le maoin dhochorraithe nó le hiasacht chónaithe a ráthaíonn soláthraí cosanta incháilithe (ró 0070) agus an chuid de NPEnna a urraítear le cosaint chistithe nó neamhchistithe creidmheasa eile (ró 0120), i gcás inarb infheidhme. |
| 0060 | **An chuid neamhurraithe de neamhchosaintí neamhthuillmheacha**  Airteagal 47a(2), Airteagal 47c(1), Airteagal 47c(2), Airteagal 47c(6) de Rialachán (AE) Uimh. 575/2013  Tuairisceoidh institiúidí luach neamhchosanta iomlán na coda neamhurraithe de NPEnna staonta a thagann faoi Airteagal 47c(6) de Rialachán (AE) Uimh. 575/2013 i gcás inar deonaíodh an chéad bheart staonta idir an chéad lá agus an lá deireanach den dara bliain tar éis don neamhchosaint a bheith aicmithe mar neamhchosaint neamhthuillmheach (> 1 bhliain; ≤ 2 bhliain) |
| 0070 | **An chuid de neamhchosaintí neamhthuillmheacha a urraítear le maoin dhochorraithe nó le hiasacht chónaithe a ráthaíonn soláthraí cosanta incháilithe**  Airteagal 47a(2), Airteagal 47c(1), agus Airteagal 47c(3), pointí (a), (b), (c), (d), (f), (h) agus (i), Airteagal 47c(6) de Rialachán (AE) Uimh. 575/2013  Tuairisceoidh institiúidí luach neamhchosanta iomlán na gcodanna de NPEnna staonta a thagann faoi Airteagal 47c(6) de Rialachán (AE) Uimh. 575/2013 a urraítear le maoin dhochorraithe de bhun Chuid a Trí, Teideal II den Rialachán sin nó atá ina n‑iasachtaí cónaithe a ráthaíonn soláthraí cosanta incháilithe dá dtagraítear in Airteagal 201 den Rialachán sin. |
| 0080 | **> 2 bhliain agus <= 3 bliana tar éis a bheith aicmithe mar NPE**  Tuairisceoidh institiúidí luach neamhchosanta NPEnna staonta a thagann faoi Airteagal 47c(6) de Rialachán (AE) Uimh. 575/2013 a urraítear le maoin dhochorraithe nó le hiasacht chónaithe a ráthaíonn soláthraí cosanta incháilithe i gcás inar deonaíodh an chéad bheart staonta idir an chéad lá agus an lá deireanach den tríú bliain tar éis don neamhchosaint a bheith aicmithe mar neamhchosaint neamhthuillmheach. |
| 0090 | **> 3 agus <= 4 bliana tar éis a bheith aicmithe mar NPE**  Tuairisceoidh institiúidí luach neamhchosanta NPEnna staonta a thagann faoi Airteagal 47c(6) de Rialachán (AE) Uimh. 575/2013 a urraítear le maoin dhochorraithe nó le hiasacht chónaithe a ráthaíonn soláthraí cosanta incháilithe i gcás inar deonaíodh an chéad bheart staonta idir an chéad lá agus an lá deireanach den cheathrú bliain tar éis don neamhchosaint a bheith aicmithe mar neamhchosaint neamhthuillmheach. |
| 0100 | **> 4 agus <= 5 bliana tar éis a bheith aicmithe mar NPE**  Tuairisceoidh institiúidí luach neamhchosanta NPEnna staonta a thagann faoi Airteagal 47c(6) de Rialachán (AE) Uimh. 575/2013 a urraítear le maoin dhochorraithe nó le hiasacht chónaithe a ráthaíonn soláthraí cosanta incháilithe i gcás inar deonaíodh an chéad bheart staonta idir an chéad lá agus an lá deireanach den chúigiú bliain tar éis don neamhchosaint a bheith aicmithe mar neamhchosaint neamhthuillmheach. |
| 0110 | **> 5 agus <= 6 bliana tar éis a bheith aicmithe mar NPE**  Tuairisceoidh institiúidí luach neamhchosanta NPEnna staonta a thagann faoi Airteagal 47c(6) de Rialachán (AE) Uimh. 575/2013 a urraítear le maoin dhochorraithe nó le hiasacht chónaithe a ráthaíonn soláthraí cosanta incháilithe i gcás inar deonaíodh an chéad bheart staonta idir an chéad lá agus an lá deireanach den séú bliain tar éis don neamhchosaint a bheith aicmithe mar neamhchosaint neamhthuillmheach. |
| 0120 | **An chuid de neamhchosaintí neamhthuillmheacha a urraítear le cosaint chistithe nó neamhchistithe creidmheasa eile**  Airteagal 47c(1), agus Airteagal 47c(3), pointí (a), (b), (c), (e) agus (g), Airteagal 47c(6) de Rialachán (AE) Uimh. 575/2013  Tuairisceoidh institiúidí luach neamhchosanta iomlán na gcodanna de NPEnna staonta a thagann faoi Airteagal 47c(6) de Rialachán (AE) Uimh. 575/2013 a urraítear le cosaint chistithe nó neamhchistithe creidmheasa eile de bhun Chuid a Trí, Teideal II de Rialachán (AE) Uimh. 575/2013. |
| 0130 | **> 2 bhliain agus <= 3 bliana tar éis a bheith aicmithe mar NPE**  Tuairisceoidh institiúidí luach neamhchosanta NPEnna staonta a thagann faoi Airteagal 47c(6) de Rialachán (AE) Uimh. 575/2013 a urraítear le cosaint chistithe nó neamhchistithe creidmheasa eile, i gcás inar deonaíodh an chéad bheart staonta idir an chéad lá agus an lá deireanach den tríú bliain tar éis don neamhchosaint a bheith aicmithe mar neamhchosaint neamhthuillmheach. |
| 0140 | **> 3 agus <= 4 bliana tar éis a bheith aicmithe mar NPE**  Tuairisceoidh institiúidí luach neamhchosanta NPEnna staonta a thagann faoi Airteagal 47c(6) de Rialachán (AE) Uimh. 575/2013 a urraítear le cosaint chistithe nó neamhchistithe creidmheasa eile, i gcás inar deonaíodh an chéad bheart staonta idir an chéad lá agus an lá deireanach den cheathrú bliain tar éis don neamhchosaint a bheith aicmithe mar neamhchosaint neamhthuillmheach. |
| 0150 | **> 4 agus <= 5 bliana tar éis a bheith aicmithe mar NPE**  Tuairisceoidh institiúidí luach neamhchosanta NPEnna staonta a thagann faoi Airteagal 47c(6) de Rialachán (AE) Uimh. 575/2013 a urraítear le cosaint chistithe nó neamhchistithe creidmheasa eile, i gcás inar deonaíodh an chéad bheart staonta idir an chéad lá agus an lá deireanach den chúigiú bliain tar éis don neamhchosaint a bheith aicmithe mar neamhchosaint neamhthuillmheach. |
| 0160 | **> 5 agus <= 6 bliana tar éis a bheith aicmithe mar NPE**  Tuairisceoidh institiúidí luach neamhchosanta NPEnna staonta a thagann faoi Airteagal 47c(6) de Rialachán (AE) Uimh. 575/2013 a urraítear le cosaint chistithe nó neamhchistithe creidmheasa eile, i gcás inar deonaíodh an chéad idirbheart staonta idir an chéad lá agus an lá deireanach den séú bliain tar éis don neamhchosaint a bheith aicmithe mar neamhchosaint neamhthuillmheach.’ |