**MT  
ANNESS VI**

**“ANNESS XIX**

**STRUZZJONIJIET GĦAT-TLESTIJA TAL-MUDELL TAL-GĦODOD TA’ MONITORAĠĠ ADDIZZJONALI TAL-ANNESS XVIII**

1. Għodod ta’ Monitoraġġ Addizzjonali
   1. Ġenerali
2. [vojt]
3. Il-finanzjament totali għandu jkun l-obbligazzjonijiet finanzjarji kollha minbarra derivattivi u pożizzjonijiet qosra;
4. Finanzjament ta’ kwalunkwe tip b’maturità miftuħa inkluż depożiti ta’ bla avviż għandhom jitqiesu li jimmaturaw mil-lum għal għada.
5. Maturità oriġinali għandha tirrappreżenta ż-żmien bejn id-data tal-bidu u d-data tal-maturità tal-finanzjament. Id-data tal-maturità tal-finanzjament għandha tkun determinata f’konformità mal-punt 12 tal-Anness XXIII. Dan ifisser li f’każ ta’ opzjonalità bħal fil-każ tal-punt 12 tal-Anness XXIII, il-maturità oriġinali ta’ entrata ta’ finanzjament tista’ tkun iqsar miż-żmien li jkun għadda mill-bidu tagħha.
6. Maturità oriġinali għandha tirrappreżenta ż-żmien bejn il-perijodu tar-rapportar u d-data tal-maturità tal-finanzjament. Id-data tal-maturità tal-finanzjament għandha tkun determinata f’konformità mal-punt 12 tal-Anness XXIII.
7. Għall-finijiet tal-kalkolu tal-maturità medja ponderata oriġinali jew residwa, depożiti li jimmaturaw mil-lum għal għada jew finanzjament ta’ kwalunkwe tip b’maturità miftuħa għandhom jitqiesu li għandhom maturità ta’ jum wieħed.
8. Għall-finijiet tal-kalkolu tal-maturità oriġinali u residwa, fejn hemm finanzjament b’perjodu ta’ avviż jew kanċellazzjoni jew klawsola ta’ rtirar bikri għall-kontroparti tal-istituzzjoni, għandu jiġi preżunt l-irtirar fl-ewwel data possibbli.
9. Għal obbligazzjonijiet perpetwi, ħlief fejn ikun soġġett għal opzjonalità kif imsemmi fil-punt 12 tal-Anness XXIII, għandha tiġi preżunta maturità fissa oriġinali u residwa ta’ 20 sena.
10. Għall-kalkolu tal-livell limitu perċentwali msemmi fil-formoli C 67.00 b’munita sinifikanti, l-istituzzjonijiet għandhom jużaw il-livell limitu ta’ 1 % tal-obbligazzjonijiet totali fil-muniti kollha.
    1. Konċentrazzjoni ta’ finanzjament skont il-kontraparti (C 67.00)
11. Sabiex tinġabar informazzjoni dwar il-konċentrazzjoni tal-finanzjament minn kontroparti tal-istituzzjonijiet tar-rapportar fil-formola C 67.00, l-istituzzjonijiet għandhom japplikaw l-istruzzjonijiet li jinsabu f’din it-taqsima.
12. L-istituzzjonijiet għandhom jirrapportaw l-ikbar għaxar kontropartijiet jew grupp ta’ klijenti konnessi kif definit fl-Artikolu 4(1), il-punt (39), tar-Regolament (UE) Nru 575/2013, fejn il-fondi miksuba minn kull kontroparti jew grupp ta’ klijenti konnessi jaqbżu l-livell limitu ta’ 1 % tal-obbligazzjonijiet totali fir-ringieli minn 020 sa 110 tat-Taqsima 1 tal-formola. Il-kontroparti rapportata fl-entrata 1.01 għandha tkun l-akbar ammont ta’ finanzjament riċevut minn kontroparti waħda jew grupp ta’ klijenti konnessi, li huwa ogħla mil-livell limitu ta’ 1 % fid-data tar-rapportar. Il-entrata 1.02 għandha tkun it-tieni l-ikbar mil-limitu ta’ 1 %, u b’mod simili għall-bqija tal-entrati.
13. Meta kontroparti tappartjeni għal diversi gruppi ta’ klijenti konnessi, għandha tkun irrapportata biss darba fil-grupp bl-ogħla ammont ta’ finanzjament.
14. L-istituzzjonijiet għandhom jirrapportaw it-total tal-bqija tal-finanzjament l-ieħor kollu fit-Taqsima 2
15. It-total tat-Taqsima 1 (L-akbar għaxar Kontropartijiet) u t-Taqsima 2 (Il-finanzjament l-ieħor kollu) għandu jkun daqs il-finanzjament totali ta’ istituzzjoni skont il-karta bilanċjali tagħha rapportata skont il-qafas tar-rapportar finanzjarju (FINREP - li jirrappreżenta l-obbligazzjonijiet finanzjarji aġġustati għall-esklużjoni tad-derivattivi u l-pożizzjonijiet qosra, f’konformità mal-punt 2 mit-Taqsima 1.1) għal dawk il-perjodi tar-rapportar li fihom iż-żewġ rapporti jkunu disponibbli (eż. Finrep Q1 u C 67.00 ta’ Marzu/Q1).
16. Għal kull kontroparti, l-istituzzjonijiet għandhom jirrapportaw il-kolonni kollha minn 0010 sa 0080.
17. Fejn il-finanzjament huwa miksub f’aktar minn tip ta’ prodott wieħed, it-tip irrapportat għandu jkun il-prodott li fih ikun ġie miksub l-ikbar proporzjon ta’ finanzjament. L-identifikazzjoni tad-detentur sottostanti ta’ titoli tista’ ssir fuq bażi tal-aħjar sforzi. Fejn istituzzjoni jkollha informazzjoni dwar id-detentur ta’ titoli permezz tar-rwol tagħha ta’ bank gwardjan, għandha tikkunsidra dak l-ammont għar-rapportar tal-konċentrazzjoni ta’ kontropartijiet. Meta ma jkun hemm l-ebda informazzjoni disponibbli dwar id-detentur tat-titoli, l-ammont korrispondenti ma għandux għalfejn jiġi rrapportat.
18. Struzzjonijiet dwar kolonni speċifiċi:

|  |  |  |
| --- | --- | --- |
| Kolonna | Referenzi legali u struzzjonijiet | |
| 0010 | **Isem il-Kontroparti**  L-isem ta’ kull kontroparti li l-finanzjament miksub mingħandha jaqbeż 1 % tal-obbligazzjonijiet totali għandu jiġi reġistrat fil-kolonna 0010 f’ordni dekrexxenti, jiġifieri fl-ordni tad-daqs ta’ finanzjament miksub.  L-isem tal-kontroparti, sew jekk entità legali kif ukoll jekk persuna fiżika, għandu jiġi rrapportat. Meta l-kontroparti tkun entità legali, l-isem tal-kontroparti rreġistrat għandu jkun l-isem sħiħ tal-entita legali li minnha jkun meħud il-finanzjament inkluż kull referenza għat-tip ta’ kumpanija skont il-liġi nazzjonali dwar il-kumpaniji.  Fil-każijiet fejn il-grupp ta’ klijenti konnessi ma jkollux kumpanija omm, il-kontroparti li għandha tiġi rapportata għandha tkun l-entità individwali, li tkun meqjusa mill-istituzzjoni bħala l-iżjed sinifikanti fil-grupp tal-klijenti konnessi. Fi kwalunkwe każ ieħor, dan għandu jikkorrispondi għal kontroparti individwali. | |
| 0015 | Il-kodiċi  Dan il-kodiċi huwa identifikatur tar-ringiela u għandu jkun uniku għal kull kontroparti. Għall-istituzzjonijiet u l-impriżi tal-assigurazzjoni, il-kodiċi għandu jkun il-kodiċi identifikatur ta’ entità ġuridika (legal entity identifier, LEI). Għal entitajiet oħrajn, il-kodiċi għandu jkun il-kodiċi LEI, jew jekk dan ma jkunx disponibbli, kodiċi nazzjonali. Il-kodiċi għandu jkun uniku u użat b’mod konsistenti fil-formoli kollha u tul iż-żmien. Il-kodiċi għandu dejjem ikollu valur. | |
| 0016 | Tip ta' kodiċi  L-istituzzjonijiet għandhom jidentifikaw it-tip ta’ kodiċi rapportat fil-kolonna 0015 bħala “kodiċi LEI” jew “Kodiċi mhux LEI”.  It-tip tal-kodiċi għandu jiġi rrapportat dejjem. | |
| 0017 | Kodiċi nazzjonali  L-istituzzjonijiet jistgħu wkoll jirrapportaw il-kodiċi nazzjonali meta jirrapportaw kodiċi LEI bħala identifikatur bħal fil-kolonna “Kodiċi”. | |
| 0030 | **Settur tal-Kontroparti**  Għandu jiġi allokat settur wieħed għal kull kontroparti fuq il-bażi tal-klassijiet tas-settur ekonomiku [FINREP] li ġejjin (il-Parti 1, l-Anness V ta’ dan ir-Regolament ta’ Implimentazzjoni):  (i) Banek Ċentrali; (ii) Gvernijiet Estiżi; (iii) Istituzzjonijiet ta’ kreditu; (iv) Korporazzjonijiet finanzjarji oħrajn; (v) Korporazzjonijiet mhux finanzjarji; (vi) Unitajiet domestiċi.  Għal gruppi ta’ klijenti konnessi, settur ma għandu jiġi rapportat l-ebda settur. | |
| 0040 | **Residenza tal-Kontroparti**  Għandu jintuża l-kodiċi ISO 3166-1-alpha-2 tal-pajjiż tal-inkorporazzjoni tal-kontroparti, inklużi kodiċijiet pseudo-ISO għal organizzazzjonijiet internazzjonali, disponibbli fl-aktar edizzjoni riċenti tal-“Vademecum tal-Bilanċ tal-Pagamenti” tal-Eurostat.  Għal gruppi ta’ klijenti konnessi, ma għandu jiġi rapportat l-ebda pajjiż. | |
|  |  |  |
| 0050 | **Tip ta’ Prodott**  Il-kontropartijiet rapportati fil-kolonna 0010 għandhom jiġu assenjati tip ta’ prodott, li jikkorrispondi għall-prodott maħruġ fejn il-finanzjament ġie riċevut jew li fih ġie riċevut l-ikbar proporzjon ta’ finanzjament għal tipi ta’ prodotti mħallta, bl-użu tal-kodiċijiet li ġejjin indikati b’tipa grassa:  UWF (finanzjament tal-operaturi mhux garantit miksub minn klijenti finanzjarji inkluż flus interbankarji)  UWNF (finanzjament tal-operaturi mhux garantit miksub minn klijenti mhux finanzjarji)  SFT (finanzjament miksub minn ftehimiet ta’ riakkwist kif definiti fl-Artikolu 4(1), il-punt (82), tar-Regolament (UE) Nru 575/2013)  CB (finanzjament miksub minn ħruġ ta’ bonds koperti kif definit fl-Artikolu 129(4) jew (5) tar-Regolament (UE) Nru 575/2013 jew l-Artikolu 52(4) tad-Direttiva 2009/65/KE)  ABS (finanzjament miksub minn ħruġ ta’ titoli garantiti b’assi inkluża l-karta kummerċjali garantita b’assi)  CBM (finanzjament mill-bank ċentrali relatat mal-operazzjonijiet tal-politika monetarja)  IGUWF (finanzjament tal-operaturi mhux garantit miksub minn kontropartijiet intragrupp)  IGSWF (finanzjament tal-operaturi garantit miksub minn kontropartijiet intragrupp)  OSWF (finanzjament tal-operaturi garantit ieħor)  OFP (prodotti oħra ta’ finanzjament, eż. finanzjament fil-livell tal-konsumatur) | |
| 0060 | **Ammont Riċevut**  L-ammont totali tal-finanzjament riċevut minn kontropartijiet irrapportati fil-kolonna 0010 għandu jiġi rreġistrat fil-kolonna 0060 u l-istituzzjonijiet għandhom jirrapportaw l-ammont riportat fil-kotba hemmhekk. | |
| 0070 | **Maturità medja ponderata originali**  Għall-ammont ta’ finanzjament riċevut rapportat fil-kolonna 0060, mill-kontroparti rapportata fil-kolonna 0010, fil-kolonna 0070 għandha tiġi reġistrata maturità medja ponderata oriġinali (f’jiem) għal dak il-finanzjament.  Il-medja ponderata tal-maturità oriġinali għandha tiġi kkalkolata bħala l-medja tal-maturità oriġinali (f’jiem) tal-finanzjament riċevut minn dik il-kontroparti. Il-medja għandha tkun ponderata għad-daqs, ibbażat fuq id-daqs ta’ ammonti differenti ta’ finanzjament riċevuti bi proporzjon għat-total ta’ finanzjament riċevut minn dik il-kontroparti.  Għal obbligazzjonijiet perpetwi, l-istituzzjonijiet għandhom iqisu maturità fissa ta’ 20 sena u maturità ta’ jum għal depożiti fuq talba. | |
| 0080 | **Maturità medja ponderata residwa**  Għall-ammont ta’ finanzjament riċevut rapportat fil-kolonna 0060, mill-kontroparti rapportata fil-kolonna 0010, fil-kolonna 0080 għandha tiġi reġistrata maturità medja ponderata residwa, f’jiem, għal dak il-finanzjament.  Il-medja ponderata tal-maturità residwa għandha tiġi kkalkolata bħala l-medja tal-maturità f’jiem li jkun għad fadal tal-finanzjament riċevut minn dik il-kontroparti. Il-medja għandha tkun ponderata għad-daqs, ibbażat fuq id-daqs ta’ ammonti differenti ta’ finanzjament riċevuti bi proporzjon għat-total ta’ finanzjament riċevut minn dik il-kontroparti.  Għal obbligazzjonijiet perpetwi, l-istituzzjonijiet għandhom iqisu maturità fissa ta’ 20 sena u maturità ta’ jum għal depożiti fuq talba. | |

* 1. Konċentrazzjoni ta’ finanzjament skont it-tip ta’ prodott (C 68.00)

1. Din il-formola tiġbor informazzjoni dwar il-konċentrazzjoni tal-finanzjament tal-istituzzjonijiet tar-rapportar skont it-tip ta’ prodott, diżaggregata fit-tipi ta’ finanzjament kif speċifikat fl-istruzzjonijiet segwenti dwar ir-ringieli:

|  |  |
| --- | --- |
| Ringiela | Referenzi legali u struzzjonijiet |
| 0010 | **1. Finanzjament għall-konsumatur**  Depożiti fil-livell tal-konsumatur kif definit fl-Artikolu 411, il-punt (2), tar-Regolament (UE) Nru 575/2013, u bonds fil-livell tal-konsumatur kif imsemmi fl-Artikolu 28(6), tar-Regolament Delegat tal-Kummissjoni (UE) 2015/61. |
| 0020 | **1.1 li minnu depożiti liberi;**  Mill-finanzjament fil-livell tal-konsumatur tar-ringiela 0010 dawk li huma depożiti ta’ bla avviż. |
| 0031 | **1.2 li minnu depożiti b’terminu mhux prelevabbli fi żmien it-30 jum ta’ wara;**  Mill-finanzjament fil-livell tal-konsumatur tar-ringiela 0010 dawk li huma depożiti b’terminu mhux prelevabbli fi żmien it-30 jum ta’ wara. |
| 0041 | **1.3 li minnu depożiti b’terminu prelevabbli fi żmien it-30 jum ta’ wara;**  Mill-finanzjament fil-livell tal-konsumatur tar-ringiela 0010 dawk li huma depożiti b’terminu prelevabbli fi żmien it-30 jum ta’ wara. |
| 0070 | **1.4 Kontijiet tat-tfaddil**  Mill-finanzjament fil-livell tal-konsumatur tar-ringiela 0010 dawk li huma kontijiet tat-tfaddil b’waħda minn dawn il-karatteristiki:  - b’perjodu ta’ avviż għall-prelevament ta’ iktar minn 30 jum  - mingħajr perjodu ta’ avviż għall-prelevament li jkun ta’ iktar minn 30 jum.  Din ir-ringiela ma għandhiex tiġi rapportata. |
| 0080 | **1.4.1 b’perjodu ta’ avviż għall-ħruġ li jkun ta’ iktar minn 30 jum;**  Mill-finanzjament għall-konsumatur tar-ringiela 0010 dawk li huma kontijiet tat-tfaddil b’perjodu ta’ avviż għall-prelevament ta’ iktar minn 30 jum |
| 0090 | **1.4.2 mingħajr perjodu ta’ avviż għall-ħruġ ta’ iktar minn 30 jum**  Mill-finanzjament għall-konsumatur tar-ringiela 0010 dawk li huma kontijiet tat-tfaddil mingħajr perjodu ta’ avviż għall-ħruġ li jkun ta’ iktar minn 30 jum. |
| 0100 | 1. **Il-finanzjament tal-operaturi**   Il-kontropartijiet kollha apparti dawk ta’ depożiti fil-livell tal-konsumatur kif definit fl-Artikolu 411, il-punt (2), tar-Regolament (UE) Nru 575/2013.  Din ir-ringiela ma għandhiex tiġi rapportata. |
| 0110 | **2.1 Finanzjament tal-operaturi mhux garantit;**  Il-kontropartijiet kollha apparti dawk ta’ depożiti fil-livell ta’ konsumatur kif definit fl-Artikolu 411, il-punt (2), tar-Regolament (UE) Nru 575/2013, fejn il-finanzjament mhuwiex garantit. |
| 0120 | **2.1.1 li minnu self u depożiti minn klijenti finanzjarji;**  Mill-finanzjament fir-ringiela 0110, dawk li jikkonsistu f’self u depożiti minn klijenti finanzjarji.  Finanzjament minn banek ċentrali għandu jkun eskluż minn din ir-ringiela. |
| 0130 | **2.1.2 li minnu self u depożiti minn klijenti mhux finanzjarji;**  Mill-finanzjament fir-ringiela 0110, dawk li jikkonsistu f’self u depożiti minn klijenti mhux finanzjarji.  Finanzjament minn banek ċentrali għandu jkun eskluż minn din ir-ringiela. |
| 0140 | **2.1.3 li minnu self u depożiti minn entitajiet intragrupp;**  Mill-finanzjament fir-ringiela 0110, dawk li jikkonsistu f’self u depożiti minn entitajiet intragrupp, fejn il-kontroparti tkun kumpanija omm jew sussidjarja tal-istituzzjoni jew sussidjarja oħra tal-istess kumpanija omm jew marbuta mal-istituzzjoni ta’ kreditu permezz ta’ relazzjoni skont it-tifsira tal-Artikolu 22(7) tad-Direttiva 2013/34/UE.  Il-finanzjament fil-livell ta’operaturi minn entitajiet intragrupp għandu jiġi rrapportat biss fuq bażi individwali jew subkonsolidata. |
| 0150 | **2.2 Finanzjament tal-operaturi garantit;**  Il-kontropartijiet kollha apparti dawk ta’ depożiti fil-livell ta’ konsumatur kif definit fl-Artikolu 411, il-punt (2), tar-Regolament (UE) Nru 575/2013, fejn il-finanzjament huwa garantit. |
| 0160 | **2.2.1 li minnu Tranżazzjonijiet ta’ Finanzjament tat-Titoli;**  Mill-finanzjament fir-ringiela 0150, li huwa finanzjament miksub minn ftehimiet ta’ riakkwist kif definit fl-Artikolu 4(1), il-punt (82) tar-Regolament (UE) Nru 575/2013. |
| 0170 | **2.2.2 li minnu ħruġ ta’ bonds koperti;**  Mill-finanzjament fir-ringiela 0150, li huwa finanzjament miksub minn ħruġ ta’ bonds koperti kif definit fl-Artikolu 129(4) jew (5) tar-Regolament (UE) Nru 575/2013, jew imsemmi fl-Artikolu 52(4) tad-Direttiva 2009/65/KE. |
| 0180 | **2.2.3 li minnu ħruġ ta’ titoli abbażi ta’ assi;**  Mill-finanzjament fir-ringiela 0150, li huwa finanzjament miksub minn ħruġ ta’ titoli garantiti b’assi inkluża l-karta kummerċjali garantita b’assi. |
| 0190 | **2.2.4 li minnu obbligazzjonijiet finanzjarji għajr derivattivi u pożizzjonijiet qosra minn entitajiet intragrupp.**  Mill-finanzjament fir-ringiela 0150, li huwa finanzjament miksub minn entitajiet intragrupp, fejn il-kontroparti tkun kumpanija omm jew sussidjarja tal-istituzzjoni jew sussidjarja oħra tal-istess kumpanija omm jew marbuta mal-istituzzjoni ta’ kreditu permezz ta’ relazzjoni skont it-tifsira tal-Artikolu 22(7) tad-Direttiva 2013/34/UE.  Il-finanzjament fil-livell ta’operaturi minn entitajiet intragrupp għandu jiġi rrapportat biss fuq bażi individwali jew subkonsolidata. |

1. Għal kull tip ta’ prodott, l-istituzzjonijiet għandhom jirrapportaw il-kolonni kollha minn 0010 sa 0050.
2. Iċ-ċifri rrapportati fir-ringieli 1. “Livell ta’ konsumatur”, 2.1 “Finanzjament fil-livell ta’ operaturi mhux garantit”, 2.2 “Tranżazzjoni fil-livell ta’ operatur garantita”, jistgħu jinkludu tipi ta’ prodott minn bażi usa’ ta’ entrati “li minnhom”.
3. L-ekwità ma għandhiex tiġi rapportata f’din il-formola.
4. Struzzjonijiet dwar kolonni speċifiċi:

|  |  |
| --- | --- |
| Kolonna | Referenzi legali u struzzjonijiet |
| 0010 | **Ammont riportat riċevut**  L-ammont riportat ta’ finanzjament riċevut għal kull waħda mit-tipi ta’ prodotti elenkati fil-kolonna “Isem il-prodott” għandu jiġi rapportat fil-kolonna 0010 tal-formola |
| 0020 | **Ammont kopert minn Skema ta’ Garanzija tad-Depożiti skont id-Direttiva 2014/49/UE jew skema ekwivalenti ta’ garanzija tad-depożiti f’pajjiż terz**  Mill-ammont totali ta’ finanzjament riċevut għal kull waħda mit-tipi ta’ prodotti elenkati fil-kolonna “Isem il-prodott” rapportati fil-kolonna 0010, l-ammont li huwa kopert minn Skema ta’ Garanzija tad-Depożiti f’konformità mad-Direttiva 2014/49/UE jew skema ekwivalenti ta’ garanzija tad-depożiti f’pajjiż terz.  Nota: l-ammonti rapportati fil-kolonna 0020 u l-kolonna 0030, għal kull waħda mill-kategoriji ta’ prodotti elenkati fil-kolonna ‘Isem il-prodott’, għandhom ikunu ugwali għall-ammont totali riċevut rapportat fil-kolonna 0010. |
| 0030 | **Ammont mhux kopert minn Skema ta’ Garanzija tad-Depożiti skont id-Direttiva 2014/49/UE jew skema ekwivalenti ta’ garanzija tad-depożiti f’pajjiż terz**  Mill-ammont totali ta’ finanzjament riċevut għal kull waħda mit-tipi ta’ prodotti elenkati fil-kolonna “Isem il-prodott” rapportati fil-kolonna 0010, l-ammont li mhuwiex kopert minn Skema ta’ Garanzija tad-Depożiti f’konformità mad-Direttiva 2014/49/UE jew skema ekwivalenti ta’ garanzija tad-depożiti f’pajjiż terz.  Nota: l-ammonti rapportati fil-kolonna 0020 u l-kolonna 0030, għal kull waħda mit-tipi ta’ prodotti elenkati fil-kolonna “Isem il-prodott”, għandhom ikunu ugwali għall-ammont totali riċevut rapportat fil-kolonna 0010. |
| 0040 | **Maturità medja ponderata originali**  Għall-ammont ta’ finanzjament riċevut rapportat fil-kolonna 0010, mit-tipi ta’ prodotti elenkati fil-kolonna “Isem il-prodott”, fil-kolonna 0040 għandha tiġi reġistrata maturità medja ponderata oriġinali (f’jiem) għal dak il-finanzjament.  Il-medja ponderata tal-maturità oriġinali għandha tiġi kkalkolata bħala maturità oriġinali medja (f’jiem) tal-finanzjament riċevut għal dak it-tip ta’ prodott. Il-medja għandha tkun ponderata għad-daqs, ibbażata fuq id-daqs ta’ ammonti differenti ta’ finanzjament riċevuti bi proporzjon għat-total ta’ finanzjament riċevut mill-ħruġ kollu ta’ dak it-tip ta’ prodott. |
| 0050 | **Maturità medja ponderata residwa**  Għall-ammont ta’ finanzjament riċevut rapportat fil-kolonna 0010, mit-tipi ta’ prodotti elenkati fil-kolonna “Isem il-prodott”, fil-kolonna 0050 għandha tiġi reġistrata maturità medja ponderata oriġinali (f’jiem) għal dak il-finanzjament.  Il-medja ponderata tal-maturità residwa għandha tiġi kkalkolata bħala l-maturità medja (f’jiem) li fadal tal-finanzjament riċevut għal dak it-tip ta’ prodott. Il-medja għandha tkun ponderata għad-daqs, ibbażata fuq id-daqs ta’ ammonti differenti ta’ finanzjament riċevuti bi proporzjon għat-total ta’ finanzjament riċevut mill-ħruġ kollu ta’ dak it-tip ta’ prodott. |

* 1. Prezzijiet għal Tulijiet Varji ta’ Finanzjament (C 69.00)

1. L-istituzzjonijiet għandhom jirrapportaw l-informazzjoni, dwar il-volum tat-tranżazzjonijiet u l-prezzijiet imħallsa minn istituzzjonijiet għal finanzjament miksub matul il-perjodu ta’ rapportar u li tkun għadha preżenti fit-tmiem tal-perjodu tar-rapportar fil-formula C 69.00, skont il-maturitajiet oriġinali segwenti:
   1. mil-lum għal għada fil-kolonni 0010 u 0020;

(b) aktar minn mil-lum għall-għada u inqas minn jew ugwali għal ġimgħa waħda fil-kolonni 0030 u 0040;

(c) aktar minn ġimgħa u inqas minn jew ugwali għal xahar wieħed fil-kolonni 0050 u 0060;

(d) aktar minn xahar u tliet xhur jew inqas fil-kolonni 0070 u 0080;

(e) aktar minn 3 xhur u inqas minn jew ugwali għal 6 xhur fil-kolonni 0090 u 0100;

(f) aktar minn sitt xhur u sena jew inqas fil-kolonni 0110 u 0120;

(g) aktar minn sena u inqas minn jew ugwali għal sentejn fil-kolonni 0130 u 0140;

(h) aktar minn sentejn u ħames snin jew inqas fil-kolonni 0150 u 0160;

(i) aktar minn 5 snin u inqas minn jew ugwali għal 10 snin fil-kolonni 0170 u 0180.

Fil-każ ta’ rivalwazzjonijiet tal-munita, ma jkun inkiseb l-ebda finanzjament ġdid fil-munita oriġinali u l-istituzzjoni li tirrapporta ma tkun ħallset xejn aktar mill-prezz oriġinali mad-depożitu inizjali tal-fondi. Għalhekk, inkrement pożittiv ikkawżat mir-rivalwazzjoni tal-munita ma jiġix rapportat f’din il-formola.

Sorsi ta’ finanzjament b’maturità oriġinali ta’ aktar minn 10 snin ma għandhomx jiġu rapportati.

1. Għall-finijiet tad-determinazzjoni ta’ maturità tal-finanzjament miksub, l-istituzzjonijiet jinjoraw il-perjodu bejn id-data tan-negozju u d-data tas-saldu, pereż. obbligazzjoni ta’ tliet xhur li għandha d-data tas-saldu fi żmien ġimagħtejn tiġi rrapportata fil-maturità ta’ 3 xhur (il-kolonni 0070 u 0080).
2. Il-firxa rrapportata fil-kolonna tax-xellug ta’ kull taqsima tal-ħin għandha tkun waħda minn dawn li ġejjin:
3. il-firxa pagabbli mill-istituzzjoni għal obbligazzjonijiet ta’ inqas minn sena jew ugwali għal sena, kieku kellhom jitpartu ml-indiċi tal-punt ta’ riferiment mil-lum għall-għada għall-munita xierqa mhux aktar tard mill-ħin tal-għeluq tan-negozju fil-jum tat-tranżazzjoni;
4. il-firxa pagabbli mill-kumpanija mal-ħruġ għal obbligazzjonijiet b’maturità oriġinali ta’ iktar minn sena, kieku kellhom jiġu skambjati għall-indiċi ta’ riferiment ta’ tliet xhur rilevanti għall-munita rilevanti (eż. EURIBOR għal tliet xhur għall-EUR), mhux aktar tard minn tmiem il-ġurnata tax-xogħol fil-jum tat-tranżazzjoni.
5. Unikament għall-finijiet tal-kalkolu tal-firxa skont il-punti a) u b) ta’ hawn fuq, fuq il-bażi ta’ esperjenza storika, l-istituzzjoni tista’ tiddetermina l-maturità oriġinali bi jew mingħajr ma tittieħed inkunsiderazzjoni l-opzjonalità, kif xieraq.
6. Il-firxiet għandhom jiġu rrapportati f’punti bażi b’sinjal negattiv f’każ li finanzjament ġdid huwa irħas milli taħt ir-rata ta’ referenza rilevanti. Dawn għandhom ikunu kkalkolati fuq bażi ta’ medja ponderata.
7. Għall-għanijiet tal-kalkolu tal-firxa medja pagabbli fuq għadd ta’ ħruġ/depożiti/self, l-istituzzjonijiet jikkalkolaw l-ispiża totali fil-munita tal-ħruġ u jinjoraw kull tpartit FX, iżda għandhom jinkludu kwalunkwe primjum jew skont u miżati pagabbli jew riċevibbli, abbażi tat-terminu ta’ kull tpartit tar-rata tal-imgħax teoretiku jew reali li jaqbel mat-terminu tal-obbligazzjoni. Il-firxa għandha tkun ir-rata tal-obbligazzjoni nieqsa r-rata ta’ swap.
8. L-ammont ta’ fondi miksuba għall-kategoriji ta’ finanzjament elenkati fil-kolonna “entrata” jiġi rrapportat fil-kolonna tal-“volum” tat-taqsima tal-ħin applikabbli.
9. Fil-kolonna “volum”, l-istituzzjonijiet għandhom jipprovdu l-ammonti li jirrappreżentaw l-ammont riportat fil-kotba tal-finanzjament ġdid miksub fil-ħin applikabbli skont il-maturità oriġinali.
10. Rigward il-entrati kollha, anke fil-każ tal-impenji li ma jidhrux fil-karta bilanċjali, l-istituzzjonijiet għandhom jirrapportaw biss dawk l-ammonti relatati riflessi fil-karta bilanċjali. Impenn li ma jidhirx fil-karta bilanċjali lill-istituzzjoni għandu jiġi rrapportat biss f’C 69.00 wara prelevament. Fil-każ ta’ prelevament, il-volum u l-firxa li għandhom jiġu rrapportati għandhom ikunu l-ammont prelevat u l-firxa applikabbli fi tmiem il-perjodu ta’ rapportar. Fejn il-prelevament ma jistax jiġi riportat skont id-diskrezzjoni tal-istituzzjoni, il-maturità proprja tal-prelevament għandha tiġi rapportata. Meta l-istituzzjoni tkun diġà prelevat mill-faċilità fi tmiem il-perjodu tar-rapportar ta’ qabel, u meta l-istituzzjoni sussegwentement iżżid l-użu tal-faċilità, l-ammont addizzjonali biss għandu jiġi rapportat.
11. Depożiti fil-livell ta’ klijenti fil-livell tal-konsumatur għandhom jikkonsistu minn depożiti kif definit fl-Artikolu 411, il-punt (2), tar-Regolament (UE) Nru 575/2013.
12. Għal finanzjament li jkun riportat matul il-perjodu ta’ rapportar li jkun għadu pendenti fi tmiem il-perjodu tar-rapportar, għandha tiġi rapportata l-medja tal-firxiet li kienu japplikaw dak iż-żmien (jiġifieri fi tmiem il-perjodu tar-rapportar). Għall-finijiet ta’ C 69.00, finanzjament li jiġi riportat u jkun għadu jeżisti fi tmiem il-perjodu tar-rapportar għandu jitqies li jirrappreżenta finanzjament ġdid.
13. B’devjazzjoni mill-kumplament tat-Taqsima 1.4, il-volum u l-firxa ta’ depożiti liberi għandhom jiġu rrapportati biss meta d-depożitant ma kellux depożitu liberu fil-perjodu preċedenti ta’ rapportar jew meta jkun hemm żieda fl-ammont depożitat meta mqabbel mad-data ta’ referenza preċedenti, f’liema każ iż-żieda għandha tkun trattata bħala finanzjament ġdid. Il-firxa għandha tkun dik ta’ tmiem il-perjodu.
14. Fejn ma jkun hemm xejn x’jiġi rrapportat, iċ-ċelloli relatati mal-firxiet għandhom jitħallew vojta.
15. L-ekwità ma għandhiex tiġi rapportata f’din il-formola.
16. Struzzjonijiet dwar ringieli speċifiċi:

|  |  |
| --- | --- |
| Ringiela | Referenzi legali u struzzjonijiet |
| 0010 | **1 Finanzjament Totali**  Il-volum totali u l-firxa medja ponderata tal-finanzjament kollu għandhom ikunu miksuba għat-tulijiet kollha li ġejjin skont kif ġej:   * 1. mil-lum għal għada fil-kolonni 0010 u 0020;   2. aktar minn mil-lum għall-għada u inqas minn jew ugwali għal ġimgħa waħda fil-kolonni 0030 u 0040;   3. aktar minn ġimgħa u inqas minn jew ugwali għal xahar wieħed fil-kolonni 0050 u 0060;   4. aktar minn xahar u tliet xhur jew inqas fil-kolonni 0070 u 0080;   5. aktar minn 3 xhur u inqas minn jew ugwali għal 6 xhur fil-kolonni 0090 u 0100;   6. aktar minn sitt xhur u sena jew inqas fil-kolonni 0110 u 0120;   7. aktar minn sena u inqas minn jew ugwali għal sentejn fil-kolonni 0130 u 0140;   8. aktar minn sentejn u ħames snin jew inqas fil-kolonni 0150 u 0160;   9. aktar minn 5 snin u inqas minn jew ugwali għal 10 snin fil-kolonni 0170 u 0180. |
| 0020 | **1.1 Finanzjament fil-livell tal-konsumatur**  Mill-finanzjament totali rrapportat fil-partita 1, il-volum totali u l-firxa medja ponderata ta’ finanzjament għall-konsumatur miksub. |
| 0030 | **1.2 Finanzjament tal-operaturi mhux iggarantit**  Mill-finanzjament totali fil-partita 1, il-volum totali u l-firxa medja ponderata ta’ finanzjament tal-operaturi mhux garantit miksub. |
| 0035 | **1.2.1 li minnu: Titoli mhux assigurati superjuri**  Mill-finanzjament tal-operaturi mhux garantit rapportat fl-entrata 1.2, il-volum totali u l-firxa medja ponderata ta’ titoli superjuri mhux garantiti miksuba. |
| 0045 | **1.3 Finanzjament garantit (mhux Bank Ċentrali)**  Mill-finanzjament totali rapportat fl-entrata 1, il-volum totali u l-firxa medja ponderata ta’ finanzjament garantit miksub minn kontroparti, li mhijiex Bank Ċentrali. |
| 0065 | **1.3.1 li minnu: Bonds koperti**  Mill-finanzjament garantit rapportat fl-entrata 1.3, il-volum totali u l-firxa medja ponderata tal-ħruġ ta’ bonds koperti kollu li jkun jaggrava l-assi proprji tal-istituzzjonijiet. |
| 0075 | **1.3.2 li minnu: Titoli abbażi ta’ assi inkluż ABCP**  Mill-finanzjament garantit rapportat fl-entrata 1.3, il-volum totali u l-firxa tal-medja ponderata tal-ħruġ ta’ titoli garantiti b’assi inkluża l-karta kummerċjali garantita b’assi. |
| 0080 | **1.4 Finanzjament ieħor**  Mill-finanzjament totali rapportat fl-entrata 1, il-volum totali u l-firxa medja ponderata ta’ finanzjament mhux inkluż fl-entrati minn 1.1 sa 1.3, inkluż finanzjament garantit minn Banek Ċentrali. |

* 1. Riportament tal-finanzjament (C 70.00)

1. Din il-formola tiġbor informazzjoni dwar il-volum ta’ fondi li se jimmaturaw u finanzjament ġdid miksub, jiġifieri “riportament tal-finanzjament” fuq bażi ta’ kuljum matul ix-xahar qabel id-data tar-rapportar.
2. L-istituzzjonijiet għandhom jirrapportaw, f’jiem kalendarji, il-finanzjament li għandhom li se jimmatura fit-taqsima tal-ħin li ġejjin skont il-maturità oriġinali:
   1. mil-lum għal għada fil-kolonni minn 0010 sa 0040;
   2. bejn jum u 7 ijiem fil-kolonni minn 0050 sa 0080;
   3. bejn 7 ijiem u 14-il jum fil-kolonni minn 0090 sa 0120;
   4. bejn 14-il jum u xahar fil-kolonni minn 0130 sa 0160;
   5. bejn xahar u tliet xhur fil-kolonni minn 0170 sa 0200;
   6. bejn tliet xhur u sitt xhur fil-kolonni minn 0210 sa 0240;
   7. f’aktar minn sitt xhur fil-kolonni minn 0250 sa 0280.
3. Għal kull medda ta’ żmien deskritta fil-punt 2, l-ammont li se jimmatura għandu jiġi rapportat fil-kolonna tax-xellug, l-ammont ta’ fondi riportati għandu jiġi rapportat fil-kolonna “Riportament”, il-fondi ġodda miksuba għandhom jiġu rapportati fil-kolonna “Fondi Ġodda” u d-differenza netta bejn fondi ġodda fuq naħa u r-riportament wara li jitnaqqsu l-fondi li qed jimmaturaw min-naħa l-oħra għandha tiġi rapportata fil-kolonna tal-lemin.
4. Il-flussi ta’ flus netti totali għandhom jiġu rrapportati fil-kolonna 290 u jkunu ugwali għas-somma tal-kolonni “Nett” kollha enumerati 0040, 0080, 0120, 0160, 0200, 0240 u 0280.
5. It-terminu medju ta’ finanzjament, f’jiem, għal fondi ta’ terminu li se jimmaturaw għandu jiġi rapportat fil-kolonna 0300.
6. It-terminu medju ta’ finanzjament, f’jiem, għal fondi li ġew riportati għandu jiġi rapportat fil-kolonna 0310
7. It-terminu medju ta’ finanzjament, f’jiem, għal fondi ta’ terminu ġdid għandu jiġi rapportat fil-kolonna 0320.
8. L-ammont ta’ “Maturazzjoni” għandu jinkludi l-obbligazzjonijiet kollha li kienu kuntrattwalment prelevabbli mill-fornitur tal-finanzjament jew dovuti fid-data kkonċernata matul il-perjodu ta’ rapportar. Għandu dejjem jiġi rapportat b’sinjal pożittiv.
9. L-ammont ta’ “Riportament” għandu jinkludi l-ammont li jimmatura kif definit fil-punti 2 u 3 li jibqa’ mal-istituzzjoni fil-jum ikkonċernat tal-perjodu tar-rapportar. Għandu dejjem jiġi rapportat b’sinjal pożittiv. Meta l-maturità tal-finanzjament inbidlet minħabba event ta’ riportament, l-ammont ta’ “riportament” għandu jiġi rapportat fil-medda ta’ żmien tal-maturità l-ġdida.
10. L-ammont tal-“Fondi l-ġodda” għandu jinkludi influssi attwali ta’ finanzjament fid-data rilevanti fil-perjodu ta’ rapportar. Għandu dejjem jiġi rapportat b’sinjal pożittiv.
11. L-ammont “Nett” għandu jitqies bħala bidla ta’ finanzjament fi ħdan faxxa ta’ żmien ta’ maturità oriġinali partikolari fil-jum rilevanti tal-perjodu ta’ rapportar, u għandu jiġi kkalkolat billi jingħaddu fil-kolonna “nett” il-fondi ġodda flimkien mal-fondi riportati waqt li jitnaqqsu l-fondi li jimmaturaw.
12. Struzzjonijiet dwar kolonni speċifiċi:

|  |  |
| --- | --- |
| Kolonna | Referenzi legali u struzzjonijiet |
| minn 0010 sa 0040 | **Ta’ matul il-lejl**  L-ammont totali ta’ finanzjament li se jimmatura fil-jum rilevanti tal-perjodu tar-rapportar b’maturità oriġinali mil-lum għal għada għandu jiġi rapportat fil-kolonna 0010 tal-entrata f’linja 1.1-1.31. Għal xhur b’inqas minn 31 jum kif ukoll għal tmiem il-ġimgħa, il-linji irrilevanti għandhom jitħallew vojta.  L-ammont totali ta’ finanzjament riportat fil-jum rilevanti tal-perjodu tar-rapportar b’maturità oriġinali mil-lum għal għada għandu jiġi rapportat fil-kolonna 0020 tal-entrata f’linja 1.1-1.31.  L-ammont totali ta’ finanzjament ġdid miksub fil-jum rilevanti tal-perjodu tar-rapportar b’maturità oriġinali mil-lum għal għada għandu jiġi rapportat fil-kolonna 0030 tal-entrata f’linja 1.1-1.31.  Id-differenza netta bejn, fuq naħa, finanzjament li jimmatura ta’ kuljum, u fuq in-naħa l-oħra, riportament flimkien ma’ finanzjament ta’ kuljum ġdid miksub, għandha tiġi rapportata fil-kolonna 0040 tal-entrata f’linja 1.1-1.31. |
| 0050 sa 0080 | **> jum ≤ 7 ijiem**  L-ammont totali ta’ finanzjament li se jimmatura fil-jum rilevanti tal-perjodu tar-rapportar b’maturità oriġinali ta’ bejn jum u ġimgħa għandu jiġi rapportat fil-kolonna 0050 tal-entrata f’linja 1.1-1.31. Għal xhur b’inqas minn 31 jum kif ukoll għal tmiem il-ġimgħa, il-linji irrilevanti għandhom jitħallew vojta.  L-ammont totali ta’ finanzjament riportat fil-jum rilevanti tal-perjodu tar-rapportar b’maturità oriġinali ta’ bejn jum u ġimgħa għandu jiġi rapportat fil-kolonna 0060 tal-entrata f’linja 1.1-1.31.  L-ammont totali ta’ finanzjament ġdid miksub fil-jum rilevanti tal-perjodu tar-rapportar b’maturità oriġinali ta’ bejn jum u ġimgħa għandu jiġi rapportat fil-kolonna 0070 tal-entrata f’linja 1.1-1.31.  Id-differenza netta bejn, fuq naħa, finanzjament li jimmatura, u fuq in-naħa l-oħra, riportament flimkien ma’ finanzjament ġdid miksub, għandha tiġi rapportata fil-kolonna 0080 tal-entrata f’linja 1.1-1.31. |
| 0090 sa 0120 | **> 7 ijiem ≤ 14-il jum**  L-ammont totali ta’ finanzjament li se jimmatura fil-jum rilevanti tal-perjodu tar-rapportar b’maturità oriġinali ta’ bejn ġimgħa u ġimagħtejn għandu jiġi rapportat fil-kolonna 0090 tal-entrata f’linja 1.1-1.31. Għal xhur b’inqas minn 31 jum kif ukoll għal tmiem il-ġimgħa, il-linji irrilevanti għandhom jitħallew vojta.  L-ammont totali ta’ finanzjament riportat fil-jum rilevanti tal-perjodu tar-rapportar b’maturità oriġinali ta’ bejn ġimgħa u ġimagħtejn għandu jiġi rapportat fil-kolonna 0100 tal-entrata f’linja 1.1-1.31.  L-ammont totali ta’ finanzjament ġdid miksub fil-jum rilevanti tal-perjodu tar-rapportar b’maturità oriġinali ta’ bejn ġimgħa u ġimagħtejn għandu jiġi rapportat fil-kolonna 0110 tal-entrata f’linja 1.1-1.31.  Id-differenza netta bejn, fuq naħa, finanzjament li jimmatura, u fuq in-naħa l-oħra, riportamenti flimkien ma’ finanzjament ġdid miksub, għandha tiġi rapportata fil-kolonna 0120 tal-entrata f’linja 1.1-1.31. |
| 0130 sa 0160 | **> 14-il jum ≤ xahar**  L-ammont totali ta’ finanzjament li se jimmatura fil-jum rilevanti tal-perjodu tar-rapportar b’maturità oriġinali ta’ bejn ġimagħtejn u xahar għandu jiġi rapportat fil-kolonna 0130 tal-entrata f’linja 1.1-1.31. Għal xhur b’inqas minn 31 jum kif ukoll għal tmiem il-ġimgħa, il-linji irrilevanti għandhom jitħallew vojta.  L-ammont totali ta’ finanzjament riportat fil-jum rilevanti tal-perjodu tar-rapportar b’maturità oriġinali ta’ bejn ġimagħtejn u xahar għandu jiġi rapportat fil-kolonna 0140 tal-entrata f’linja 1.1-1.31.  L-ammont totali ta’ finanzjament ġdid miksub fil-jum rilevanti tal-perjodu tar-rapportar b’maturità oriġinali ta’ bejn ġimagħtejn u xahar għandu jiġi rapportat fil-kolonna 0150 tal-entrata f’linja 1.1-1.31.  Id-differenza netta bejn, fuq naħa, finanzjament li jimmatura, u fuq in-naħa l-oħra, riportamenti flimkien ma’ finanzjament ġdid miksub, għandha tiġi rapportata fil-kolonna 0160 tal-entrata f’linja 1.1-1.31. |
| 0170 sa 0200 | **> xahar ≤ 3 Xhur**  L-ammont totali ta’ finanzjament li se jimmatura fil-jum rilevanti tal-perjodu tar-rapportar b’maturità oriġinali ta’ bejn xahar u tliet xhur għandu jiġi rapportat fil-kolonna 0170 tal-entrata f’linja 1.1-1.31. Għal xhur b’inqas minn 31 jum kif ukoll għal tmiem il-ġimgħa, il-linji irrilevanti għandhom jitħallew vojta.  L-ammont totali ta’ finanzjament riportat fil-jum rilevanti tal-perjodu tar-rapportar b’maturità oriġinali ta’ bejn xahar u tliet xhur għandu jiġi rapportat fil-kolonna 0180 tal-entrata f’linja 1.1-1.31.  L-ammont totali ta’ finanzjament ġdid miksub fil-jum rilevanti tal-perjodu tar-rapportar b’maturità oriġinali ta’ bejn xahar u tliet xhur għandu jiġi rapportat fil-kolonna 0190 tal-entrata f’linja 1.1-1.31.  Id-differenza netta bejn, fuq naħa, finanzjament li jimmatura, u fuq in-naħa l-oħra, riportament flimkien ma’ finanzjament ġdid miksub, għandha tiġi rrapportata fil-kolonna 0200 tal-entrata 1.1-1.31. |
| 0210 sa 0240 | **>3 Xhur ≤ 6 Xhur**  L-ammont totali ta’ finanzjament fil-jum rilevanti tal-perjodu tar-rapportar b’maturità oriġinali ta’ bejn tliet xhur u sitt xhur għandu jiġi rapportat fil-kolonna 0210 tal-entrata f’linja 1.1-1.31. Għal xhur b’inqas minn 31 jum kif ukoll għal tmiem il-ġimgħa, il-linji irrilevanti għandhom jitħallew vojta.  L-ammont totali ta’ finanzjament riportat fil-jum rilevanti tal-perjodu ta’ rapportar b’maturità oriġinali ta’ bejn tliet xhur u sitt xhur għandu jiġi rapportat fil-kolonna 0220 tal-entrata f’linja 1.1-1.31.  L-ammont totali ta’ finanzjament ġdid fil-jum rilevanti tal-perjodu tar-rapportar b’maturità oriġinali ta’ bejn tliet xhur u sitt xhur għandu jiġi rapportat fil-kolonna 0230 tal-entrata f’linja 1.1-1.31.  Id-differenza netta bejn, fuq naħa, finanzjament li jimmatura, u fuq in-naħa l-oħra, riportament flimkien ma’ finanzjament ġdid miksub, għandha tiġi rrapportata fil-kolonna 0240 tal-entrata 1.1-1.31. |
| 0250 sa 0280 | **>6 xhur**  L-ammont totali ta’ finanzjament li se jimmatura fil-jum rilevanti tal-perjodu tar-rapportar b’maturità oriġinali ta’ aktar minn sitt xhur għandu jiġi rapportat fil-kolonna 0250 tal-entrata f’linja 1.1-1.31. Għal xhur b’inqas minn 31 jum kif ukoll għal tmiem il-ġimgħa, il-linji irrilevanti għandhom jitħallew vojta.  L-ammont totali ta’ finanzjament riportat fil-jum rilevanti tal-perjodu tar-rapportar b’maturità oriġinali ta’ aktar minn sitt xhur għandu jiġi rapportat fil-kolonna 0260 tal-entrata f’linja 1.1-1.31.  L-ammont totali ta’ finanzjament ġdid miksub fil-jum rilevanti tal-perjodu tar-rapportar b’maturità oriġinali ta’ aktar minn sitt xhur għandu jiġi rapportat fil-kolonna 0270 tal-entrata f’linja 1.1-1.31.  Id-differenza netta bejn, fuq naħa, finanzjament li jimmatura, u fuq in-naħa l-oħra, riportament flimkien ma’ finanzjament ġdid miksub, għandha tiġi rrapportata fil-kolonna 0280 tal-entrata 1.1-1.31. |
| 0290 | **Flussi ta’ flus netti totali**  Il-flussi ta’ flus totali netti ugwali għas-somma tal-kolonni “Nett” kollha enumerati 0040, 0080, 0120, 0160, 0200, 0240, 0280 għandhom jiġu rapportati fil-kolonna 0290. |
| 0300 sa 0320 | **Terminu Medju (jiem)**  It-terminu medju ponderat, f’jiem, tal-fondi kollha li se jimmaturaw, għandu jiġi rapportat fil-kolonna 0300. It-terminu medju ponderat, f’jiem, tal-fondi kollha li jiġu riportati, għandu jiġi rapportat fil-kolonna 0310, it-terminu medju ponderat, f’jiem, tal-fondi ġodda kollha għandu jiġi rapportat fil-kolonna 0320. |

”