HU

II. MELLÉKLET

„II. MELLÉKLET

**ÚTMUTATÓ A SZAVATOLÓTŐKÉRE ÉS A SZAVATOLÓTŐKE-KÖVETELMÉNYEKRE VONATKOZÓ ADATSZOLGÁLTATÁSHOZ**

## II. RÉSZ: TÁBLASPECIFIKUS ÚTMUTATÓ

(…)

9. A kereskedési könyvre és a piaci kockázatra vonatkozó küszöbértékek, a kereskedési könyv és a nem kereskedési könyv közötti elhatárolás, átsorolások

9.1 C 90.00 A kereskedési könyvre és a piaci kockázatra vonatkozó küszöbértékek T

9.1.1 Általános megjegyzések

1. Ebben a táblában az 575/2013/EU rendelet 94. cikkében (kis méretű kereskedési könyvi tevékenységre vonatkozó eltérés) említett számítás eredményére, valamint az intézményeknek az 575/2013/EU rendelet 325a. cikke szerint kiszámított, piaci kockázatnak kitett mérleg szerinti és mérlegen kívüli üzleti tevékenységének nagyságára vonatkozó adatokat kell feltüntetni.

9.1.2 A tábla egyes részeire vonatkozó útmutató

1. Az 575/2013/EU rendelet 94. cikkében említett számítás eredményét, valamint az intézmények piaci kockázatnak kitett mérleg szerinti és mérlegen kívüli üzleti tevékenységének nagyságára vonatkozó, az 575/2013/EU rendelet 325a. cikke szerint kiszámított értékeket külön-külön kell feltüntetni a 0010–0030. sorban az adatszolgáltatás tárgyát képező negyedév egyes hónapjaira vonatkozó hónap végi adatok felhasználásával.

|  |  |
| --- | --- |
| **Sor** | **Jogszabályi hivatkozások és útmutató** |
| 0010 | **3. hónap**  Az adatszolgáltatás tárgyát képező negyedév harmadik hónapjának utolsó napjára vonatkozó adatok. |
| 0020 | **2. hónap**  Az adatszolgáltatás tárgyát képező negyedév második hónapjának utolsó napjára vonatkozó adatok. |
| 0030 | **1. hónap**  Az adatszolgáltatás tárgyát képező negyedév első hónapjának utolsó napjára vonatkozó adatok. |

|  |  |
| --- | --- |
| **Oszlop** | **Jogszabályi hivatkozások és útmutató** |
| 0010 | **Piaci kockázatnak kitett mérleg szerinti és mérlegen kívüli üzleti tevékenység**  Az 575/2013/EU rendelet 325a. cikkének (2) bekezdése.  Az intézményeknek a piaci kockázatnak kitett mérleg szerinti és mérlegen kívüli üzleti tevékenységük tekintetében az 575/2013/EU rendelet 325a. cikkének (2) bekezdése szerint kiszámított abszolút összeget kell megadniuk. |
| 0020–0060 | **A szabály szerinti könyvnek megfelelő bontás**  A piaci kockázatnak kitett mérleg szerinti és mérlegen kívüli üzleti tevékenységre vonatkozó adatokat bontani kell kereskedési könyv és nem kereskedési könyv szerint. |
| 0020–0040 | **Kereskedési könyv**  A kereskedési könyvhöz rendelt összes olyan pozíció, amelyet az 575/2013/EU rendelet 325a. cikkének (2) bekezdése szerinti számításban figyelembe vesznek. |
| 0030–0040 | **ebből: Kereskedési könyv szerinti tevékenység az 575/2013/EU rendelet 94. cikkének alkalmazásában**  Az 575/2013/EU rendelet 94. cikkének (3) bekezdése.  Az 575/2013/EU rendelet 94. cikke (3) bekezdésének b) pontjában előírtaknak megfelelően az intézményeknek a hónap utolsó napjára vonatkozó piaci értéket kell megadniuk; ha a piaci értékek nem állnak rendelkezésre, az adott napra vonatkozó valós értéket kell megadni, vagy ha az adott napi valós és piaci érték nem áll rendelkezésre, az intézménynek a legutóbbi piaci értéket vagy valós értéket kell feltüntetnie. |
| 0030 | **Összesen**  Az 575/2013/EU rendelet 94. cikkének (3) bekezdése.  Az 575/2013/EU rendelet 94. cikke (3) bekezdésének c) pontjában előírtaknak megfelelően összegezni kell a hosszú és rövid pozíciók abszolút összegét. |
| 0040 | **az összes eszköz százalékos arányában**  Az 575/2013/EU rendelet 94. cikke (1) bekezdésének a) pontja.  Az 575/2013/EU rendelet 94. cikkének alkalmazásában a kereskedési könyv szerinti üzleti tevékenység nagyságát az összes eszköz százalékos arányaként kell kifejezni. |
| 0050–0060 | **Nem kereskedési könyv**  A nem kereskedési könyvhöz rendelt összes olyan pozíció, amelyet az 575/2013/EU rendelet 325a. cikkének (2) bekezdése szerinti számításban figyelembe vesznek.  Az intézményeknek a piaci kockázatnak kitett nem kereskedési könyvi pozíciókat devizaárfolyam-kockázatnak kitett pozíciókra és árukockázatnak kitett pozíciókra bontva kell feltüntetniük.  A releváns összegeket az 575/2013/EU rendelet 325a. cikke (2) bekezdésének d) és e) pontja szerint kell meghatározni. |
| 0070 | **az összes eszköz százalékos arányában**  Az 575/2013/EU rendelet 325a. cikke (1) bekezdésének a) pontja.  A piaci kockázatnak kitett mérleg szerinti és mérlegen kívüli üzleti tevékenységet az összes eszköz százalékában kell kifejezni. |
| 0080 | **Eszközök összesen**  Az 575/2013/EU rendelet 94. cikke (1) bekezdésének a) pontja és 325a. cikke (1) bekezdésének a) pontja. |

9.2 A kereskedési könyv és a nem kereskedési könyv közötti elhatárolás (BOU)

9.2.1 Általános megjegyzések

209a. Ebben a táblában a kereskedési könyv (BOU1) összetételéről kell információt szolgáltatni, az 575/2013/EU rendelet 104. cikkében rögzített, az instrumentumoknak a könyvekbe történő besorolására vonatkozó vélelmek figyelembevételével.

9.2.2 C 90.05 – Elhatárolás: Kereskedési könyv (BOU1)

9.2.2.1 Általános megjegyzések

209b. Az intézményeknek ebben a táblában kell feltüntetniük az 575/2013/EU rendelet 4. cikke (1) bekezdése 85. pontjának megfelelően a kereskedési könyvhöz rendelt összes pozíciót, kivéve az 575/2013/EU rendelet 325a. cikkében említett küszöbérték számításából kizárt instrumentumokat és pozíciókat.209c.Az (EU) 2021/451 rendelet 21. cikke (1) bekezdésének a) pontjától eltérve az intézményeknek nullát kell feltüntetniük a 0010-es és 0020-as sor 0020-as („Kötelezően a kereskedési könyvben”), 0130-as (Az illetékes hatóság jóváhagyásával a kereskedési könyvben szereplő instrumentumok: Fedezeti alapokban lévő instrumentumok) és 0140-es (Egyéb instrumentumok) oszlopában, ha a kereskedési könyvük nem tartalmaz az adott cella leírásának megfelelő instrumentumot.

9.2.2.2 A tábla egyes részeire vonatkozó útmutató

|  |  |
| --- | --- |
| **Oszlop** | **Jogszabályi hivatkozások és útmutató** |
| 0010–0150 | **Kereskedési könyv: Összesített pozíciók: Az 575/2013/EU rendelet 325a. cikke értelmében vett érték (nettó (+) pozitív / (–) negatív piaci érték)**  Az 575/2013/EU rendelet 4. cikke (1) bekezdésének 86. pontja, 104. cikke és 325a. cikke (2) bekezdésének a) pontja  Az intézményeknek külön kell adatot szolgáltatniuk az összesített hosszú pozíciókról és az összesített rövid pozíciókról. Az összesített hosszú (rövid) pozíció értékét az 575/2013/EU rendelet 325a. cikke (2) bekezdésének megfelelően kell meghatározniuk, a következő eltéréssel: Ha az összesített hosszú (rövid) pozíció értéke pozitív nettó piaci értéknek felel meg, ebben a táblában pozitív értéket kell feltüntetni; ha az összesített hosszú (rövid) pozíció értéke negatív nettó piaci értéknek felel meg, negatív értéket kell feltüntetni. |
| 0010 | **Összesített pozíciók – ebből: devizában**  Ebben az oszlopban azokat az instrumentumokat kell feltüntetni, amelyek az adatszolgáltatás pénznemétől eltérő pénznemben denomináltak, ha alapul szolgáló eszközük ilyen pénznemben denominált, vagy alapul szolgáló eszközként devizapozíciójuk van. |
| 0020–0120 | **Összesített pozíciók – Kötelezően a kereskedési könyvben**  Ha egy instrumentum egynél több feltételt teljesít a kereskedési könyvben való szerepeltetéshez, az intézményeknek azt a 0030–0120-as oszlop közül az általuk legmegfelelőbbnek ítélt oszlopban kell feltüntetniük. A számviteli keretek alapján kereskedési célúnak minősített instrumentumokat csak akkor kell a 0120-as oszlopban feltüntetni, ha azok nem sorolhatók a 0030–0110-es oszlop egyikébe sem. |
| 0020 | **Kötelezően a kereskedési könyvben** |
| 0030 | **ACTP-ben levő instrumentumok**  Az 575/2013/EU rendelet 104. cikke (2) bekezdése első albekezdésének a) pontja |
| 0040 | **Olyan instrumentumok, amelyek nettó rövid hitel- vagy részvénypozíciót keletkeztetnének a banki könyvben**  Az 575/2013/EU rendelet 104. cikke (2) bekezdése első albekezdésének b) pontja |
| 0050 | **Értékpapírjegyzési garanciavállalásokból származó instrumentumok**  Az 575/2013/EU rendelet 104. cikke (2) bekezdése első albekezdésének c) pontja |
| 0060 | **Árjegyzési tevékenységből származó instrumentumok**  Az 575/2013/EU rendelet 104. cikke (2) bekezdése első albekezdésének e) pontja |
| 0070 | **Kollektív befektetési formák (KBF-ek)**  Az 575/2013/EU rendelet 104. cikke (2) bekezdése első albekezdésének f) pontja |
| 0080 | **Tőzsdén jegyzett részvények**  Az 575/2013/EU rendelet 104. cikke (2) bekezdése első albekezdésének g) pontja |
| 0090 | **Kereskedéshez kapcsolódó értékpapír-finanszírozási ügyletek**  Az 575/2013/EU rendelet 104. cikke (2) bekezdése első albekezdésének h) pontja |
| 0100 | **Az intézmény saját kötelezettségeibe beágyazott opciók vagy más származtatott pénzügyi eszközök (felosztott)**  Az 575/2013/EU rendelet 104. cikke (2) bekezdése első albekezdésének i) pontja és harmadik albekezdése |
| 0110 | **Az intézmény saját kötelezettségei beágyazott opciókkal vagy más származtatott pénzügyi eszközökkel (nem felosztott)**  Az 575/2013/EU rendelet 104. cikke (2) bekezdésének első albekezdése i) pontja és negyedik albekezdése |
| 0120 | **A számviteli keretek alapján kereskedési célúnak minősített instrumentumok (nem szerepelnek az előző oszlopokban)**  Az 575/2013/EU rendelet 104. cikke (2) bekezdése első albekezdésének d) pontja  A számviteli keretek alapján kereskedési célúnak minősített instrumentumokat csak akkor kell ebben az oszlopban feltüntetni, ha azok nem szerepelnek a 0030–0110-es oszlop egyikében sem. |
| 0130 | **Összesített pozíciók – Az illetékes hatóság jóváhagyásával a kereskedési könyvben szereplő instrumentumok: Fedezeti alapokban lévő instrumentumok**  Az 575/2013/EU rendelet 104. cikkének (4a) bekezdése. |
| 0140–0150 | **Összesített pozíciók – Egyéb instrumentumok**  Ebben az oszlopban azokat az instrumentumokat kell feltüntetni, amelyeket az 575/2013/EU rendelet 4. cikke (1) bekezdése 85. pontjának megfelelően a kereskedési könyvhöz rendeltek, de nem szerepelnek a 0020–0130-as oszlopban. |
| 0140 | **Egyéb instrumentumok** |
| 0150 | **Egyéb instrumentumok – ebből: A nem kereskedési könyvbe való besoroláshoz szükséges bizonyítékok hiánya miatt a kereskedési könyvben szereplő instrumentumok**  Az 575/2013/EU rendelet 104. cikke (6) bekezdésének második mondata |

|  |  |
| --- | --- |
| **Sor** | **Jogszabályi hivatkozások és útmutató** |
| 0010–0020 | **A kereskedési könyv összes olyan instrumentuma, amelyet az 575/2013/EU rendelet 325a. cikke szerinti küszöb tekintetében figyelembe vesznek** |
| 0030–0040 | **Olyan instrumentumok, amelyek fő kockázati tényezője az általános kamatlábkockázat vagy a hitelfelár-kockázat** |
| 0050–0060 | **Olyan instrumentumok, amelyek fő kockázati tényezője a részvénypiaci kockázat** |
| 0070–0080 | **Olyan instrumentumok, amelyek fő kockázati tényezője a devizaárfolyam-kockázat** |
| 0090–0100 | **Olyan instrumentumok, amelyek fő kockázati tényezője az árukockázat** |
| 0110–0120 | **A kereskedési könyv egyéb instrumentumai, köztük az olyan instrumentumok, amelyek fő kockázati tényezője a fennmaradó kockázat**  Az intézményeknek ezeken a sorokon kell feltüntetniük minden olyan, a kereskedési könyvhöz rendelt instrumentumot, amelynek fő kockázati tényezője nem tartozik a 0030–0100-as sorban említett kockázati tényezők közé. E sorokon legalább azon instrumentumokat fel kell tüntetni, amelyek fő kockázati tényezőjét fennmaradó kockázatok jelentik. |
| 0130–0140 | **Tájékoztató adat: A számviteli keretek alapján kereskedési célúnak minősített instrumentumok**  Az 575/2013/EU rendelet 104. cikke (2) bekezdése első albekezdésének d) pontja |

9.3 C 24.01 – A kereskedési könyv elhatárolása – A könyvek közötti átsorolások (MOV)

9.3.1 Általános megjegyzések

1. Ebben a táblában a pozícióknak az 575/2013/EU rendelet 104a. cikke szerinti átsorolására vonatkozó információkat kell megadni.
2. Az átsorolásokat ebben a táblában csak a következő két esetben kell feltüntetni:
   1. ha az illetékes hatóság engedélyezte egy kereskedési könyvi pozíció nem kereskedési könyvi pozícióvá történő átsorolását vagy fordítva;
   2. ha az átsorolás megfelel az 575/2013/EU rendelet 104a. cikkének (6) bekezdésében meghatározott feltételeknek, és az illetékes hatóság kifejezett engedélye nélkül is elvégezhető.
3. A táblában a következő átsorolt instrumentumokat kell feltüntetni:
   1. az adatszolgáltatás tárgyát képező negyedévben átsorolt instrumentumok. A táblában a negyedév során átsorolt összes instrumentumot fel kell tüntetni, függetlenül attól, hogy az átsorolás a szavatolótőke-követelmények csökkenését eredményezi-e vagy sem. A negyedév során átsorolt instrumentumot akkor is meg kell adni, ha az az átsorolás időpontja és az adatszolgáltatási vonatkozási időpont között kivezetésre került vagy lejárt;
   2. az előző adatszolgáltatási időszakokban átsorolt azon instrumentumok, amelyek az adatszolgáltatási vonatkozási időpontban az 575/2013/EU rendelet 104a. cikke (3) bekezdésének b) pontjával összhangban még mindig szavatolótőke-követelmény hatálya alá tartoznak;
   3. az előző adatszolgáltatási időszakokban átsorolt azon instrumentumok, amelyek az előző adatszolgáltatási vonatkozási időpontban az 575/2013/EU rendelet 104a. cikke (3) bekezdésének b) pontjával összhangban szavatolótőke-követelmény hatálya alá tartoztak, amennyiben az adatszolgáltatás tárgyát képező negyedévben hatályba lép az illetékes hatóságnak a szavatolótőkekövetelmény-csökkentés elismerésére vonatkozó engedélye.
4. Az intézményeknek minden átsorolt instrumentum esetében külön kell adatot szolgáltatniuk az átsorolásról.
5. A „beszámító csoport” mezőben annak a szervezetnek a beszámító csoportját kell feltüntetni, amely a pozíciót az adatszolgáltatási vonatkozási időpontban, vagy adott esetben a lejárat vagy a kivezetés időpontjában tartotta.

9.3.2 A tábla egyes részeire vonatkozó útmutató

|  |  |
| --- | --- |
| **Oszlop** | **Jogszabályi hivatkozások és útmutató** |
| 0010 | **Átsorolási azonosító**  Az adatszolgáltató intézmény által az átsorolt instrumentum vagy adott esetben az átsorolás azonosítására használt belső (alfanumerikus) kód.  Minden átsoroláshoz eltérő átsorolási azonosítót kell rendelni. Az adott átsoroláshoz rendelt átsorolási azonosítónak egyedinek, és mind időben, mind az adatszolgáltatások között következetesnek kell lennie.  Ez egy sorazonosító, amely a tábla minden sorát egyedileg azonosítja. |
| 0020 | **Instrumentum típusa**  Az átsorolt instrumentum rövid leírása, amely lehetővé teszi az átsorolt instrumentum jellegének és fő jellemzőinek megértését.  Amennyiben az átsorolt instrumentum nemzetközi értékpapír-azonosító számmal (ISIN) rendelkezik, azt az instrumentum fő jellemzői mellett fel kell tüntetni a leírásban. |
| 0030 | **Az a szabály szerinti könyv, amelyből az átsorolás történt**  A következő két lehetőség egyikét kell feltüntetni:   * Kereskedési könyv Az 575/2013/EU rendelet 4. cikke (1) bekezdésének 86. pontja * Banki könyv  A kereskedési könyvben nem szereplő összes pozíciót tartalmazza. |
| 0040 | **Az a szabály szerinti könyv, amelybe az átsorolás történt**  A következő két lehetőség egyikét kell feltüntetni:   * Kereskedési könyv Az 575/2013/EU rendelet 4. cikke (1) bekezdésének 86. pontja * Banki könyv A kereskedési könyvben nem szereplő összes pozíciót tartalmazza. |
| 0050 | **Az átsorolás oka**  Azon rendkívüli körülmények ismertetése, amelyek a pozíció szabály szerinti könyvek közötti átsorolásához vezettek. Az ebben a cellában megadott ismertetésnek elég részletesnek kell lennie annak alátámasztásához, hogy az átsorolás miért minősül rendkívülinek. |
| 0060 | **Előzetes engedély (státusz)**  Az 575/2013/EU rendelet 104a. cikkének (2) és (6) bekezdése  Ha az 575/2013/EU rendelet 104a. cikkének (6) bekezdésével összhangban nincs szükség az illetékes hatóság előzetes engedélyére, az intézményeknek ebben az oszlopban a „Nem kell előzetes engedély” szöveget kell feltüntetniük. Ha szükség van előzetes engedélyre, és azt megszerezték, az „Előzetes engedély beszerezve” szöveget kell feltüntetni. |
| 0070 | **Az átsorolás időpontja**  Az 575/2013/EU rendelet 104a. cikkének (2) bekezdése és (6) bekezdése első mondata |
| 0080 | **A szavatolótőke-követelményeknek az átsorolásból eredő nettó (+) növekedése vagy (–) csökkenése**  A szavatolótőke-követelmény összegének a pozíció átsorolásából eredő, az 575/2013/EU rendelet 104a. cikke (4) bekezdésének megfelelően kiszámított nettó változása  A szavatolótőke-követelmények átsorolásból eredő növekedését pozitív előjellel (+), csökkenését pedig negatív (–) előjellel kell feltüntetni. |
| 0090 | **A szavatolótőke-követelményeknek az átsorolásból eredő többlete**  Ha a szavatolótőke-követelmény összegének a pozíció átsorolásából eredő, az 575/2013/EU rendelet 104a. cikke (4) bekezdésének megfelelően kiszámított nettó változása az intézmény szavatolótőke-követelményeinek csökkenését jelenti, és az illetékes hatóság nem engedélyezte a csökkentésnek az 575/2013/EU rendelet 104a. cikke (3) bekezdésének b) pontja szerinti elismerését, a csökkentés összegét pozitív előjellel kell feltüntetni. Az összeg ilyen esetben a szavatolótőke-követelményeknek az átsorolásból eredő többletét jelenti.  Ha az illetékes hatóság az 575/2013/EU rendelet 104a. cikke (3) bekezdésének b) pontjával összhangban engedélyezi a szavatolótőke-követelmények csökkentésének elismerését, ezt az oszlopot üresen kell hagyni. |
| 0100 | **Az instrumentum lejáratának vagy tervezett kivezetésének a dátuma**  Ha nem tervezik a kivezetést, az instrumentum lejáratát kell feltüntetni.  Ha az instrumentumot lejárata előtt kivezetik, a tervezett kivezetés időpontját kell feltüntetni.  Ha a lejáratnak vagy a kivezetésnek csak a hónapja és az éve ismert, az instrumentum lejáratának vagy tervezett kivezetésének időpontjaként a hónap utolsó napját kell feltüntetni. Ha a kivezetésnek csak az éve ismert, az instrumentum lejáratának vagy tervezett kivezetésének időpontjaként a szóban forgó év december 31-ét kell feltüntetni.  Ha az instrumentum lejáratának vagy tervezett kivezetésének időpontja nem határozható meg vagy nem ismert, ebben az oszlopban 9999. december 31-ét kell feltüntetni. |
| 0110 | **Az a dátum, amelytől az illetékes hatóság engedélyezi a szavatolótőke-követelmények csökkentésének a megjelenítését**  Az 575/2013/EU rendelet 104a. cikke (3) bekezdésének b) pontja  Ha az átsorolás a szavatolótőke-követelmények nettó növekedését eredményezte, és az illetékes hatóság nem engedélyezte a szavatolótőke-követelmények csökkentésének elismerését, nem kell időpontot feltüntetni.” |